

**Európsky poľnohospodársky fond pre rozvoj vidieka : Európa investuje do vidieckych oblastí**





**Príručka pre prijímateľa**

**nenávratného finančného príspevku**

**z Programu rozvoja vidieka SR 2014 – 2020**

**Verzia 02**

**Účinnosť od: 1.7.2017**

* zaktualizované v nadväznosti na:
	+ *platné znenie PRV SR 2014-2020 po jeho 2. modifikácii;*
	+ *platné znenie Systému riadenia PRV SR 2014 – 2020, verzia 4 v znení dodatku č. 1, 2 a 3*
	+ *zmenu v právnych predpisoch SR;*

**Vypracoval: Pôdohospodárska platobná agentúra, zastúpená**

 Ing. Jurajom Kožuchom PhD., generálnym riaditeľom 

**Schválil: Ministerstvo pôdohospodárstva a rozvoja vidieka SR ako riadiaci orgán, zastúpené**

Ing. Jaroslavom Gudábom, generálnym riaditeľom sekcie rozvoja vidieka a priamych platieb

Bratislava 2017

OBSAH

[ÚVOD 4](#_Toc486400379)

[1. ZÁKLADNÉ INFORMÁCIE 5](#_Toc486400380)

[1.1. Účel Príručky pre prijímateľa 5](#_Toc486400381)

[1.2. Právny základ 6](#_Toc486400382)

[2. REALIZÁCIA PROJEKTU 12](#_Toc486400383)

[3. OCHRANA FINANČNÝCH ZÁUJMOV ŠR A EÚ 14](#_Toc486400384)

[3.1. Všeobecné zásady ochrany finančných záujmov Európskej únie a štátneho rozpočtu SR 14](#_Toc486400385)

[3.2. Záložné právo 15](#_Toc486400386)

[3.3. Poistenie majetku 23](#_Toc486400387)

[3.4. Banková záruka/ručenie 24](#_Toc486400388)

[4. FINANCOVANIE PROJEKTOV 26](#_Toc486400389)

[4.1. Všeobecné podmienky na úhradu prostriedkov EÚ a ŠR na spolufinancovanie 26](#_Toc486400390)

[4.2. Účty prijímateľa 27](#_Toc486400391)

[4.3. Systémy financovania 29](#_Toc486400392)

[4.4. Žiadosť o platbu (ďalej len ŽoP) 38](#_Toc486400393)

[4.5. Účtovníctvo prijímateľa 45](#_Toc486400394)

[5. ZMENOVÉ KONANIE NA PODNET PRIJÍMATEĽA 46](#_Toc486400395)

[5.1. Významnejšie zmeny projektov 47](#_Toc486400396)

[5.2. Menej významné zmeny projektov 51](#_Toc486400397)

[5.3. Zmeny súvisiace s vykonaním obstarávania tovarov, stavebných prác a služieb po podpise Zmluvy 52](#_Toc486400398)

[6. ZMENOVÉ KONANIE NA PODNET PPA 67](#_Toc486400399)

[7. ZMENY V POVAHE VLASTNÍCTVA MAJETKU NADOBUDNUTÉHO a/alebo ZHODNOTENÉHO Z NFP 68](#_Toc486400400)

[8. INTEGROVANÉ PROJEKTY 72](#_Toc486400401)

[8.1. Integrovaný projekt realizovaný jedným subjektom 72](#_Toc486400402)

[8.2. Integrovaný projekt realizovaný ako kolektívna investícia 73](#_Toc486400403)

[9. KOLEKTÍVNE INVESTÍCIE 75](#_Toc486400404)

[9.1. Partnerstvo s právnou subjektivitou 76](#_Toc486400405)

[9.2. Partnerstvo bez právnej subjektivity a) – koordinátor projektu 77](#_Toc486400406)

[9.3. Partnerstvo bez právnej subjektivity b) – komunikačný kanál 79](#_Toc486400407)

[9.4. Partnerstvo, v ktorom nie všetci partneri projektu musia byť prijímateľmi NFP 82](#_Toc486400408)

[10. FINANČNÁ KONTROLA A AUDIT PROJEKTOV 83](#_Toc486400409)

[11. NEZROVNALOSTI, VRÁTENIE FINANČNÝCH PROSTRIEDKOV, ZAPOČÍTANIE POHĽADÁVOK 85](#_Toc486400410)

[12. MONITOROVANIE PROJEKTOV 89](#_Toc486400411)

[13. PUBLICITA PROJEKTOV 92](#_Toc486400412)

[14. UCHOVÁVANIE DOKUMENTÁCIE 94](#_Toc486400413)

[15. UDRŽATEĽNOSŤ PROJEKTOV A UKONČOVANIE ZMLÚV 95](#_Toc486400414)

[16. DEFINÍCIA POJMOV 98](#_Toc486400415)

[17. ZOZNAM POUŽITÝCH SKRATIEK 105](#_Toc486400416)

[18. ZOZNAM PRÍLOH 107](#_Toc486400417)

ÚVOD

Príručka pre prijímateľa nenávratného finančného príspevku (ďalej len „Príručka pre prijímateľa“) z Programu rozvoja vidieka SR 2014 – 2020 (ďalej len „PRV“) je vypracovaná v súlade s príslušnou legislatívou EÚ a všeobecne záväznými právnymi predpismi SR, v súlade s  PRV spolufinancovaným z Európskeho poľnohospodárskeho fondu pre rozvoj vidieka (ďalej len „EPFRV“), ktorý bol schválený Európskou komisiou dňa 13.02.2015, v súlade so Systémom riadenia PRV, ktorý bol schválený uznesením vlády SR č. 154/2015 a v súlade so Systémom finančného riadenia EPFRV, ktorý bol schválený uznesením vlády SR č. 327/2014.

PPA je poskytovateľom príspevku projektovo orientovaných opatrení z EPFRV na základe ustanovenia § 3 ods. 2 písm. f) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „Zákon o EŠIF“). V rámci Pôdohospodárskej platobnej agentúry (ďalej len „PPA“) sa na činnostiach poskytovateľa podieľajú príslušné organizačné útvary: Sekcia projektových podpôr, Sekcia kontroly, Sekcia financovania podpôr, Odbor rozpočtu a správy budov, Odbor vnútorného auditu, Odbor vnútornej kontroly, supervízie a ochrany finančných záujmov EÚ.

Pri administratívnom styku s PPA je prijímateľ povinný uvádzať nasledovné údaje:

1. názov/obchodné meno PO/meno a priezvisko žiadateľa FO,
2. sídlo PO /adresu trvalého pobytu FO,
3. číslo výzvy,
4. číslo zmluvy o poskytnutí nenávratného finančného príspevku (ďalej aj ako „NFP“),
5. kód projektu,
6. číslo opatrenia/podopatrenia,
7. písomné doklady (ak je relevantné).

Prijímateľ je oprávnený po predložení žiadosti o zriadenie záložného práva, žiadosti o platbu, žiadosti o významnejšiu zmenu projektu alebo inej žiadosti a/alebo monitorovacej správy (ďalej aj ako „žiadosť“) na PPA túto opraviť/upraviť v prípade zrejmých chýb, ktoré PPA na základe celkového posúdenia konkrétneho prípadu uzná za zrejmé chyby za predpokladu, že prijímateľ konal v dobrej viere. PPA môže uznať zrejmé chyby len v prípade, ak sa dajú určiť priamo pri administratívnej kontrole informácií poskytnutých v príslušnej žiadosti.

PPA je oprávnená bez ďalšieho posudzovania žiadosť zamietnuť, ak pri administratívnej kontrole žiadosti zistí, že údaje uvedené v žiadosti alebo jej prílohách sú nepravdivé.

Žiadosti sa predkladajú na PPA výlučne v písomnej forme, ak zmluva o poskytnutí NFP (ďalej len „Zmluva“) nestanoví inak.

Prijímateľ je oprávnený po predložení žiadosti na PPA túto kedykoľvek písomne stiahnuť (vziať späť). Späťvzatím žiadosti sa prijímateľ dostáva do pozície, v ktorej sa nachádzal pred predložením žiadosti na PPA.

1. ****ZÁKLADNÉ INFORMÁCIE****

## Účel Príručky pre prijímateľa

Príručka pre prijímateľa je záväzným riadiacim dokumentom, ktorý predstavuje komplexný metodický návod pre postup prijímateľa pri implementácii projektu po uzatvorení Zmluvy v programovom období 2014 – 2020.

Príručka pre prijímateľa stanovuje základný rámec práv a povinností PPA a prijímateľa pre obdobie od nadobudnutia účinnosti Zmluvy do ukončenia jej platnosti, pričom relevantné ustanovenia Príručky pre prijímateľa sa premietnu do konkrétnej Zmluvy. Príručka pre prijímateľa upravuje predovšetkým konkrétne povinnosti a postupy prijímateľa súvisiace s:

* realizáciou projektu,
* ochranou finančných záujmov EÚ a ŠR,
* financovaním projektov a podávaním žiadostí o platbu (ďalej len „ŽoP“),
* vedením účtovníctva,
* zmenami projektov, uzatváraním dodatkov k Zmluvám a ukončením Zmluvy,
* kolektívnymi investíciami,
* integrovanými projektami,
* kontrolou, auditom a monitorovaním projektov,
* riešením nezrovnalostí,
* udržateľnosťou a publicitou projektov,
* uchovávaním dokumentácie.

Povinnosti prijímateľa upravené v Príručke pre prijímateľa sa vzťahujú aj na partnera projektu.

**Príručka pre prijímateľa sa vzťahuje na všetkých prijímateľov NFP z EPFRV okrem technickej pomoci a miestneho rozvoja vedeného komunitou (CLLD), s výnimkou podopatrenia 19.1 – Prípravná podpora. Osobitosti implementácie projektov v rámci CLLD upraví osobitná metodická príručka.**

**V prípade rozporu, resp. nejasností medzi PRV a Príručkou pre prijímateľa, spôsobených edičnou alebo tlačovou chybou, resp. chybou podobného charakteru, platia ustanovenia PRV.**

**V prípade rozporu medzi PRV a Systémom finančného riadenia EPFRV na programové obdobie 2014 -2020 platia ustanovenia PRV.**

**V prípade rozporu medzi PRV a Systémom riadenia PRV platia ustanovenia PRV.**

**V prípade rozporu medzi Príručkou pre prijímateľa a Systémom finančného riadenia EPFRV na programové obdobie 2014 – 2020 platia ustanovenia Systému finančného riadenia EPFRV na programové obdobie 2014 – 2020.**

**V prípade rozporu medzi Príručkou pre prijímateľa a Systémom riadenia PRV platia ustanovenia Systému riadenia PRV.**

**V prípade rozporu medzi Príručkou pre prijímateľa a Príručkou pre žiadateľa o poskytnutie NFP z PRV platia ustanovenia Príručky pre prijímateľa.**

**V prípade rozporu, resp. nejasností medzi Príručkou pre prijímateľa a Zmluvou platia ustanovenia Zmluvy.**

**Príručka pre prijímateľa je platná počas celej doby implementácie PRV. V prípade vzniku okolností, majúcich vplyv na obsah Príručky pre prijímateľa, PPA Príručku pre prijímateľa aktualizuje a aktualizované znenie príručky (aj formou sledovania zmien) zverejní na webovom sídle** [**www.apa.sk**](http://www.apa.sk)**.**

## Právny základ

**1.2.1.**  **Ustanovenia Príručky pre prijímateľa vychádzajú predovšetkým z :**

* PRV (zverejnený na webovom sídle PPA),
* Systému riadenia PRV 2014 – 2020, verzia 4 (zverejnený na webovom sídle PPA),
* Systému finančného riadenia EPFRV na programové obdobie 2014 -2020 (zverejnený na webovom sídle PPA),
* legislatívy Európskej únie (zverejnená na internetovej adrese: <http://eur-lex.europa.eu/oj/direct-access.html?locale=sk>.),
* legislatívy Slovenskej republiky (zverejnené v Zbierke zákonov SR).

**1.2.2. Základné právne predpisy EÚ pre účely PRV:**

1. Zmluva o Európskej únii a Zmluva o fungovaní Európskej únie (ďalej len ,,Zmluva o fungovaní EÚ“), Zmluva o pristúpení k Európskej únii;
2. Nariadenie Rady (EÚ, EURATOM) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020;
3. Nariadenie Európskeho parlamentu a Rady (EÚ) č. 966/2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002,
4. Delegované nariadenie Komisie (EÚ) č. 1268/2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie,
5. Nariadenie Rady (ES, Euratom) č. 2988/95 o ochrane finančných záujmov Európskych spoločenstiev,
6. Delegované nariadenie Komisie (EÚ) 2015/1971, ktorým sa do nariadenia Európskeho parlamentu a Rady (EÚ) č. 1306/2013 dopĺňajú osobitné ustanovenia k oznamovaniu nezrovnalostí týkajúcich sa Európskeho poľnohospodárskeho záručného fondu a Európskeho poľnohospodárskeho fondu pre rozvoj vidieka a ktorým sa zrušuje nariadenie Komisie (ES) č. 1848/2006;
7. Vykonávacie nariadenie Komisie (EÚ) 2015/1975, ktorým sa podľa nariadenia Európskeho parlamentu a Rady (EÚ) č. 1306/2013 stanovuje frekvencia a formát správ o nezrovnalostiach, pokiaľ ide o Európsky poľnohospodársky záručný fond a Európsky poľnohospodársky fond pre rozvoj vidieka;
8. Nariadenie rady (ES) č. 2185/1996 o kontrolách a inšpekciách na mieste vykonávaných Európskou komisiou a cieľom ochrany finančných záujmov Európskych spoločenstiev pred spreneverou a inými podvodmi;
9. Nariadenie Komisie (ES, Euroatom) č. 1302/2008 zo 17. decembra 2008 o centrálnej databáze vylúčených subjektov (ďalej len ,,nariadenie č. 1302/2008“);
10. Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (ďalej len ,,nariadenie č. 883/2013“);
11. Smernica Európskeho parlamentu a Rady 2011/92/ES o posudzovaní vplyvov určitých verejných a súkromných projektov na životné prostredie (ďalej len ,,smernica EIA“);
12. Delegované Nariadenie Komisie (EÚ) č. 240/2014 zo 7. januára 2014 o európskom kódexe správania pre partnerstvo v rámci európskych štrukturálnych a investičných fondov;
13. Nariadenie Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006,
14. Nariadenie Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005,
15. Nariadenie Európskeho parlamentu a Rady (EÚ) č. 1306/2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008,
16. Vykonávacie nariadenie Komisie (EÚ) č. 908/2014, ktorým sa stanovujú pravidlá uplatňovania nariadenia (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť;
17. Nariadenie Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009,
18. Nariadenie Európskeho parlamentu a Rady (EÚ) č. 1310/2013 ktorým sa stanovujú niektoré prechodné ustanovenia o podpore rozvoja vidieka z Európskeho poľnohospodárskeho fondu pre rozvoj vidieka (EPFRV) a ktorým sa mení nariadenie Európskeho parlamentu a Rady (EÚ) č. 1305/2013, pokiaľ ide o zdroje a ich rozdeľovanie na rok 2014, a ktorým sa mení nariadenie Rady (ES) č. 73/2009 a nariadenia Európskeho parlamentu a Rady (EÚ) č. 1307/2013, (EÚ) č. 1306/2013 a (EÚ) č. 1308/2013, pokiaľ ide o ich uplatňovanie v roku 2014,
19. Nariadenie Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis,
20. Vykonávacie nariadenie Komisie (EÚ) č. 215/2014, ktorým sa stanovujú pravidlá vykonávania nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde v súvislosti s metodikami poskytovania podpory na riešenie zmeny klímy, určovaním čiastkových cieľov a zámerov vo výkonnostnom rámci a nomenklatúrou kategórií intervencií pre európske štrukturálne a investičné fondy,
21. Delegované nariadenie Komisie (EÚ) č. 480/2014, ktorým sa dopĺňa nariadenie Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006,
22. Delegované nariadenie Komisie (EÚ) č. 640/2014, ktorým sa dopĺňa nariadenie Európskeho parlamentu a Rady (EÚ) č. 1306/2013 vzhľadom na integrovaný administratívny a kontrolný systém, podmienky zamietnutia alebo odňatia platieb a administratívne sankcie uplatniteľné na priame platby, podporné nariadenia na rozvoj vidieka a krížové plnenie,
23. Nariadenie Komisie (EÚ) č. 651/2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy,
24. Nariadenie Komisie (EÚ) č. 702/2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie,
25. Delegované nariadenie Komisie (EÚ) č. 807/2014, ktorým sa dopĺňa nariadenie Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a ktorým sa zavádzajú prechodné ustanovenia,
26. Vykonávacie nariadenie Komisie (EÚ) č. 808/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV),
27. Vykonávacie nariadenie Komisie (EÚ) 2016/669, ktorým sa mení vykonávacie nariadenie (EÚ) č. 808/2014, pokiaľ ide o zmenu a obsah programov rozvoja vidieka, propagáciu týchto programov a koeficienty konverzie na dobytčie jednotky;
28. Vykonávacie nariadenie Komisie (EÚ) č. 809/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením,
29. Vykonávacie nariadenie Komisie (EÚ) 2015/2333, ktorým sa mení vykonávacie nariadenie Komisie (EÚ) č. 809/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením;
30. Vykonávacie nariadenie Komisie (EÚ) č. 821/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1303/2013, pokiaľ ide o podrobné pravidlá pre prevod a správu programových príspevkov, podávanie správ o finančných nástrojoch, technické vlastnosti informačných a komunikačných opatrení týkajúcich sa operácií a systém na zaznamenávanie a uchovávanie údajov,
31. Vykonávacie nariadenie Komisie (EÚ) č. 834/2014, ktorým sa stanovujú pravidlá pre uplatňovanie spoločného rámca pre monitorovanie a hodnotenie spoločnej poľnohospodárskej politiky,
32. Vykonávacie nariadenie Komisie (EÚ) č. 964/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1303/2013, pokiaľ ide o štandardné podmienky pre finančné nástroje,
33. Delegované nariadenie Komisie (EÚ) č. 994/2014, ktorým sa menia prílohy VIII a VIII c k nariadeniu Rady (ES) č. 73/2009, príloha I k nariadeniu Európskeho parlamentu a Rady (EÚ) č. 1305/2013 a prílohy II,III a VI k nariadeniu Európskeho parlamentu a Rady (EÚ) č. 1307/2013,
34. Vykonávacie nariadenie Komisie (EÚ) č. 1011/2014, ktorým sa stanovujú podrobné pravidlá vykonávania nariadenia Európskeho parlamentu a Rady (EÚ) č. 1303/2013, pokiaľ ide o vzory predkladania určitých informácií Komisii a podrobné pravidlá týkajúce sa výmeny informácií medzi prijímateľmi a riadiacimi orgánmi, certifikačnými orgánmi , orgánmi auditu a sprostredkovateľskými orgánmi,
35. Vykonávacie nariadenie Komisie (EÚ) č. 1232/2014, ktorým sa mení vykonávacie nariadenie Komisie (EÚ) č. 2015/2014 s cieľom prispôsobiť v ňom uvedené odkazy nariadeniu Európskeho parlamentu a Rady (EÚ) č. 508/2014 a ktorým sa opravuje vykonávacie nariadenie (EÚ) č. 2015/2014,
36. Delegované nariadenie Komisie (EÚ) č. 1378/2014, ktorým sa mení príloha I k nariadeniu Európskeho parlamentu a Rady (EÚ) č. 1305/2013 a prílohy II a III k nariadeniu Európskeho parlamentu a Rady (EÚ) č. 1307/2013,
37. Usmernenia Európskej únie o štátnej pomoci v odvetviach poľnohospodárstva a lesného hospodárstva a vo vidieckych oblastiach na roky 2014 až 2020 (2014/C 204/01),
38. Vykonávacie rozhodnutie Komisie o vzore dohody o financovaní príspevku z Európskeho fondu regionálneho rozvoja a Európskeho poľnohospodárskeho fondu pre rozvoj vidieka na spoločné finančné nástroje pre neobmedzené záruky a sekuritizáciu v prospech malých a stredných podnikov (2014/660/EÚ).

**1.2.3. Základné všeobecne záväzné právne predpisy SR pre účely PRV:**

1. Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon o EŠIF“);
2. Zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov;
3. Zákon č. 357/2015 Z.z. o finančnej kontrole a audite a o zmene a doplnení niektorých zákonov v znení neskorších predpisov (ďalej len „zákon o finančnej kontrole a audite“);
4. Zákon č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov
5. Zákon č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“);
6. Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „kompetenčný zákon“);
7. Zákon č. 40/1964 Zb. Občiansky zákonník v platnom znení;
8. Zákon č. 513/1991 Zb. Obchodný́ zákonník v platnom znení (ďalej len ,,Obchodný́ zákonník“);
9. Zákon č. 162/2015 Z.z. Správny súdny poriadok v platnom znení;
10. Zákon č. 311/2001 Z. z. Zákonník práce v platnom znení (ďalej len ,,Zákonník práce“);
11. Zákon č. 300/2005 Z. z. Trestný́ zákon v znení neskorších predpisov (ďalej len ,,Trestný́ zákon“);
12. Zákon č. 301/2005 Z. z. Trestný́ poriadok v znení neskorších predpisov (ďalej len ,,Trestný́ poriadok“);
13. Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len ,,zákon o rozpočtových pravidlách“);
14. Zákon č. 431/2002 Z. z. o účtovníctve v znení neskorších predpisov (ďalej len ,,zákon o účtovníctve“);
15. Zákon č. 358/2015 Z.z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (ďalej len ,,zákon o štátnej pomoci“);
16. Zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov (ďalej len „zákon o ochrane hospodárskej súťaže“);
17. Zákon č. 7/2005 Z.z. o konkurze a reštrukturalizácii a o zmene a doplnení niektorých zákonov v znení neskorších predpisov (ďalej len ,,zákon o konkurze a reštrukturalizácii“);
18. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon o slobode informácií“);
19. Zákon č.71/1967 Zb. o správnom konaní (správny poriadok) v znení neskorších predpisov (ďalej len ,,správny poriadok“);
20. Zákon č. 374/2014 o pohľadávkach štátu;
21. Zákon č. 50/1976 Zb. o územnom plánovaní a stavebnom poriadku (stavebný zákon) v platnom znení (ďalej len ,,stavebný zákon“) a súvisiaca legislatíva platná pre investičnú výstavbu v SR;
22. Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len ,,zákon o posudzovaní vplyvov“);
23. Zákon č. 10/1996 Z. z. o kontrole v štátnej správe v znení neskorších predpisov;
24. Zákon č. 39/1993 Z. z. o Najvyššom kontrolnom úrade Slovenskej republiky v znení neskorších predpisov;
25. Zákon č. 369/1990 Zb. o obecnom zriadení v znení neskorších predpisov;
26. Zákon č. 291/2002 Z. Z. o Štátnej pokladnici a o zmene a doplnení niektorých zákonov v znení neskorších predpisov;
27. Zákon č. 563/2009 Z. z o správe daní (daňový poriadok) a o zmene a doplnení niektorých zákonov;
28. Zákon č. 595/2003 Z. z. o dani z príjmov v znení neskorších predpisov;
29. Zákon č. 9/2010 Z. z. o sťažnostiach v znení zákona č. 289/2012 Z. z.;
30. Zákon č. 138/1991 Zb. o majetku obcí v znení neskorších predpisov;
31. Zákon č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. (ďalej len ,,zákon o ochrane osobných údajov“);
32. Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente);
33. Zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov;
34. Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov v znení neskorších predpisov (ďalej aj „antidiskriminačný zákon“);
35. Zákon č. 283/2002 Z. z. o cestovných náhradách v znení neskorších predpisov;
36. Zákon č. 394/2012 Z. z. o obmedzení platieb v hotovosti (ďalej len ,,zákon o obmedzení platieb v hotovosti“);
37. Nariadenie vlády SR č. 498/2011 Z. z., ktorým sa ustanovujú podrobnosti o zverejňovaní zmlúv v Centrálnom registri zmlúv a náležitosti informácie o uzatvorení zmluvy,
38. Zákon č. 568/2009 Z. z. o celoživotnom vzdelávaní a o zmene a doplnení niektorých zákonov;
39. Nariadenie vlády SR č. 75/2015 Z.z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka;
40. Zákon č. 91/2016 Z.z. o trestnej zodpovednosti právnických osôb a o zmene a doplnení niektorých zákonov;
41. Nariadenie vlády SR č. 247/2016 Z.z., ktorým sa ustanovuje systém uplatňovania niektorých právomocí Úradu podpredsedu vlády Slovenskej republiky pre investície a informatizáciu;
42. Zákon č. 315/2016 Z.z. o registri partnerov verejného sektora a o zmene a doplnení niektorých zákonov.
43. **REALIZÁCIA PROJEKTU**

1) Prijímateľ je povinný na základe uzatvorenej Zmluvy realizovať projekt riadne a včas v súlade s dohodnutými zmluvnými podmienkami a postupovať pri realizácii projektu s odbornou starostlivosťou.

2) Prijímateľ zodpovedá PPA za realizáciu projektu a udržateľnosť projektu v celom rozsahu za podmienok uvedených v Zmluve, tzn. prijímateľ je povinný dodržiavať povinnosti, ktoré mu zo Zmluvy vyplývajú, počas celej doby účinnosti Zmluvy (do ukončenia obdobia udržateľnosti projektu).

3) Za riadnu realizáciu projektu sa považuje realizácia projektu v celom rozsahu Zmluvy (vrátane dodatkov k Zmluve a akceptácií zmien) a jej príloh (predovšetkým v súlade s tabuľkou oprávnených výdavkov v celom rozsahu a definovanej vecnej špecifikácie) a v súlade so Zmluvou, všeobecne záväznými právnymi predpismi SR, právnymi aktmi EÚ, výzvou na predkladanie ŽoNFP (ďalej len „Výzva“), príslušnou schémou pomoci, ak je súčasťou projektu poskytnutie štátnej pomoci/ pomoci de minimis, Systémom finančného riadenia EPFRV, Systémom riadenia PRV, metodickými príručkami.

4) Za realizáciu projektu včas sa považuje podanie poslednej ŽoP v termíne, stanovenom v Zmluve.

5) Obdobie realizácie projektu je obdobie od začatia realizácie projektu až po podanie poslednej ŽoP na PPA.

6) Začatie realizácie aktivít projektu - nastane v kalendárny deň, kedy došlo k začatiu realizácie prvej aktivity projektu, a to kalendárnym dňom:

1. začatia stavebných prác na projekte, alebo
2. vystavenia prvej písomnej objednávky pre dodávateľa, alebo nadobudnutím účinnosti prvej zmluvy uzavretej s dodávateľom, ak nebola vystavená objednávka alebo
3. začatia poskytovania služieb týkajúcich sa projektu, alebo
4. začatím riešenia výskumnej a/alebo vývojovej úlohy v rámci projektu, alebo
5. začatia realizácie inej prvej aktivity, ktorú nemožno podradiť pod body (a) až (d) a ktorá je ako aktivita uvedená v Zmluve,

podľa toho, ktorá zo skutočností uvedených pod písm. (a) až (e) nastane ako prvá.

Pre vylúčenie nedorozumení sa výslovne uvádza, že vykonanie akéhokoľvek úkonu vzťahujúceho sa k realizácii verejného obstarávania nie je realizáciou aktivít projektu, a preto vo vzťahu k začatiu realizácie aktivít projektu nevyvoláva právne dôsledky.

Začatie realizácie aktivít projektu je rozhodujúce pre určenie obdobia pre vznik oprávnených výdavkov. Začatie realizácie projektu:

1. pred podpisom Zmluvy je povinný prijímateľ deklarovať písomným oznámením adresovaným Poskytovateľovi na predpísanom tlačive (viď príloha č. 1 Príručky pre Prijímateľa), najneskôr do 7 dní od účinnosti Zmluvy.
2. po podpise Zmluvy je povinný prijímateľ deklarovať písomným oznámením adresovaným Poskytovateľovi na predpísanom tlačive (viď príloha č. 1 Príručky pre Prijímateľa) do 7 dní od začatia realizácie projektu.

V prípade podopatrenia 6.1 Prijímateľ sa do predloženia prvej ŽoP musí stať aktívnym poľnohospodárom v zmysle ustanovení o priamych platbách (resp. výhradne u živočíšnej výroby splniť nižšie uvedenú podmienku), čo je povinný deklarovať písomným oznámením pri podaní prvej ŽoP, adresovaným Poskytovateľovi na predpísanom tlačive (viď príloha č. 7 Príručky pre Prijímateľa).

7) Ukončenie realizácie aktivít projektu – predstavuje ukončenie tzv. fyzickej realizácie projektu. Realizácia aktivít projektu sa považuje za ukončenú v kalendárny deň, kedy prijímateľ kumulatívne splní nižšie uvedené podmienky:

1. fyzicky sa zrealizovali aktivity projektu,
2. predmet projektu bol riadne dodaný prijímateľovi, prijímateľ ho prevzal a ak to vyplýva z charakteru plnenia, aj ho uviedol do užívania. Splnenie tejto podmienky sa preukazuje najmä:
	* + 1. predložením kolaudačného rozhodnutia bez vád a nedorobkov, ktoré majú alebo môžu mať vplyv na funkčnosť, ak je predmetom projektu stavba; právoplatnosť kolaudačného rozhodnutia je prijímateľ povinný preukázať poskytovateľovi najneskôr pred vyplatením poslednej ŽoP,
			2. preberacím/odovzdávacím protokolom/stavebným denníkom/dodacím listom, ktoré sú podpísané, ak je predmetom projektu zariadenie, dokumentácia, iná hnuteľná vec, právo alebo iná majetková hodnota, pričom z dokumentu alebo doložky k nemu (ak je vydaný treťou osobou) musí vyplývať prijatie predmetu projektu prijímateľom a uvedenie predmetu projektu do užívania (ak je to s ohľadom na predmet projektu relevantné),
			3. iným obdobným dokumentom, z ktorého nepochybným, určitým a zrozumiteľným spôsobom vyplýva, že predmet projektu bol odovzdaný prijímateľovi, alebo bol so súhlasom prijímateľa sfunkčnený tak, ako sa to predpokladalo v schválenej ŽoNFP,

c. prijímateľ podal poslednú ŽoP v termíne stanovenom v Zmluve. Vyplatenie poslednej ŽoP v prípade podopatrení 4.1,4.2,6.1,6.3,6.4,19.2,19.3, všetkých podopatrení opatrenia 7 a opatrenia 16 je podmienené registráciou do Národnej siete rozvoja vidieka SR. Proces registrácie projektov bude prebiehať online na webovom sídle [www.nsrv.sk](http://www.nsrv.sk), kde budú zverejnené i podrobné podmienky registrácie.

Ak má projekt viacero aktivít, podmienka sa pre účely ukončenia realizácie aktivít projektu považuje za splnenú jej splnením pre najneskôr ukončovanú čiastkovú aktivitu projektu, pričom musí byť súčasne splnená aj pre skôr ukončené aktivity projektu.

Dátum ukončenia realizácie projektu je dôležitý z hľadiska plnenia povinnosti prijímateľa podať včas poslednú ŽoP a z hľadiska povinností publicity projektov podľa kapitoly13 Príručky pre prijímateľa.

8) Finančné ukončenie projektu nastane dňom, kedy po zrealizovaní všetkých aktivít projektu došlo k splneniu oboch nasledovných podmienok:

1. prijímateľ uhradil všetky oprávnené výdavky všetkým svojim dodávateľom, voči ktorým mal právne záväznú povinnosť úhrady výdavkov a tieto sú premietnuté do účtovníctva prijímateľa v zmysle príslušných právnych predpisov SR a podmienok stanovených v Zmluve a
2. prijímateľovi bol uhradený/zúčtovaný zodpovedajúci NFP.

9) Obdobie udržateľnosti projektuznamená udržanie (zachovanie) výsledkov realizovaného projektu počas stanoveného obdobia (obdobia udržateľnosti projektu) ako aj dodržanie ostatných podmienok vyplývajúcich z čl. 71 Nariadenia Európskeho parlamentu a Rady (EÚ) č. 1303/2013. Obdobie udržateľnosti projektu sa začína v kalendárny deň, ktorý bezprostredne nasleduje po kalendárnom dni, v ktorom došlo k finančnému ukončeniu projektu a trvá 5 rokov od poskytnutia záverečnej platby prijímateľovi. resp. v 10 rokov od poskytnutia záverečnej platby prijímateľovi ak ide o kategóriu „veľký podnik“. (obdobie udržateľnosti je presne definované v Zmluve; k udržateľnosti projektu pozri aj kapitolu 15 Príručky pre prijímateľa).

1. OCHRANA FINANČNÝCH ZÁUJMOV ŠR A EÚ

3.1. Všeobecné zásady ochrany finančných záujmov Európskej únie a štátneho rozpočtu SR

1. Podľa ustanovenia § 2 písm. a) zákona č. 374/2014 Z. z. o pohľadávkach štátu:
	1. pohľadávkou štátu je právo štátu na peňažné plnenie, ktoré vzniklo zo zákona, na základe zákona, alebo z činnosti správcu pohľadávky štátu, jeho hodnota je určená alebo určiteľná a dlžník je známy;
	2. verejnou pohľadávkou štátu je právo štátu na peňažné plnenie, ktoré vzniklo rozhodnutím, schváleným zmierom alebo výkazom nedoplatkov podľa všeobecného predpisu o správnom konaní, alebo osobitných predpisov;
	3. súkromnou pohľadávkou štátu je právo štátu na peňažné plnenie, iné ako podľa písmena b);
	4. splatnou pohľadávkou štátu je pohľadávka štátu, ktorá nebola uhradená do dátumu jej splatnosti.
2. Podľa ustanovenia § 3 ods. 2 zákona č. 374/2014 Z. z. PPA je oprávnená a povinná s pohľadávkou štátu nakladať, uplatňovať a vymáhať ju v mene štátu.
3. Podľa § 4 ods. 1 zákona č. 374/2014 Z. z. je PPA povinná využívať všetky právne prostriedky na vymoženie pohľadávky štátu a dbať aby nedošlo k jej zániku alebo premlčaniu, zániku alebo premlčaniu práv na jej vymáhanie a k zmenšeniu pohľadávky štátu.
4. Podľa ustanovenia čl. 58 ods. 1 Nariadenia Európskeho parlamentu a Rady (EÚ) č. 1306/2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 PPA musí prijať opatrenia potrebné na zabezpečenie účinnej ochrany finančných záujmov EÚ.
5. PPA bude v rámci celej svojej činnosti, súvisiacej s realizáciou PRV zabezpečovať ochranu finančných záujmov EÚ a štátneho rozpočtu SR najmä:

a. dôsledným dodržiavaním legislatívy EÚ a legislatívy Slovenskej republiky,

b. dôslednou kontrolou oprávnených výdavkov v rámci:

* + 1. podaných žiadostí o nenávratný finančný príspevok;
		2. administratívnej finančnej kontroly ŽoP;
		3. finančnej kontroly projektov na mieste;
		4. zmeny a predčasného ukončovania Zmlúv,

c. dôsledným zabezpečením budúcej pohľadávky z poskytnutého NFP záložným právom, bankovou zárukou, ručením a pod.;

d. dôslednou kontrolou dodržiavania povinností, vyplývajúcich zo Zmluvy a/alebo rozhodnutia o schválení ŽoNFP pre prijímateľa pomoci;

e. dôslednou kontrolou obstarávania tovarov, služieb a stavebných prác;

f. včasným a dôsledným riešením nezrovnalostí;

g. včasným a dôsledným vymáhaním pohľadávok zo Zmlúv a/alebo rozhodnutí o schválení ŽoNFP, včasným a dôsledným prihlasovaním týchto pohľadávok v rámci likvidácie, konkurzu a reštrukturalizácie, včasnou a dôslednou realizáciou výkonu záložných práv, zriadených v prospech PPA.

6) Ustanovenia o poistení a záložnom práve sa vzťahujú na hmotný majetok definovaný v § 22 ods. 2 písm. a) – c) zákona č. 595/2003 Z. z. o dani z príjmov v znení neskorších predpisov a na pozemky. Predmetom poistenia a predmetom záložného práva (ak sa výnimočne nepoužije iný predmet zálohu uvedený v odseku 7) tohto bodu budú:

a. samostatné hnuteľné veci, prípadne súbory hnuteľných vecí, ktoré majú samostatné technicko-ekonomické určenie, ktorých vstupná cena je vyššia ako 1 700 EUR a prevádzkovo-technické funkcie dlhšie ako jeden rok (do hodnoty predmetu zálohu sa nezapočítava hodnota montážnych prác napr. pri technológiách),

b. budovy a iné stavby okrem prevádzkových banských diel a drobných stavieb na lesnej pôde slúžiacich na zabezpečovanie lesnej výroby a poľovníctva a oplotení slúžiacich na zabezpečovanie lesnej výroby a poľovníctva,

c. pestovateľské celky trvalých porastov (vrátane pozemkov pod nimi, ktoré sú zapísané na LV v registri C) s dobou plodnosti dlhšou ako tri roky, tzn.

* *ovocné stromy vysádzané na súvislom pozemku s výmerou nad 0,25 ha v hustote najmenej 90 stromov na 1 ha,*
* *ovocné kríky vysádzané na súvislom pozemku s výmerou nad 0,25 ha v hustote najmenej 1000 kríkov na 1 ha,*
* *chmeľnice a vinice,*

d. majetkovoprávne vysporiadané pozemky evidované na liste vlastníctva ako parcela registra C.

7) PPA v rámci zabezpečovacích prostriedkov použije prioritne zabezpečenie pohľadávky záložným právom (viď bod 3.2.), bankovou zárukou alebo ručením (viď bod 3.4.). Vo výnimočných prípadoch, napr. ak by zabezpečenie pohľadávky napr. záložným právom podľa princípov stanovených v bode 3.2. nepredstavovalo dostatočné zabezpečenie pohľadávky PPA napr. vzhľadom na charakter hnuteľného majetku, ktorý je predmetom projektu, môže sa použiť aj iný spôsob zabezpečenia pohľadávky. Zabezpečenie pohľadávky môže PPA realizovať aj kombináciou jednotlivých spôsobov zabezpečenia.

8) Budúca pohľadávka z poskytnutého NFP musí byť vždy zabezpečená najmenej vo výške 100% celkovej sumy NFP, pokiaľ nie je v bode 3.2. stanovené inak. Uvedené sa týka iba zálohovej platby, investičných podopatrení a/alebo investičných častí podopatrení spojených s nadobudnutím a/alebo zhodnotením hnuteľných a/alebo nehnuteľných vecí.

9) Záložné právo v prospech PPA môže zriadiť:

a. prijímateľ,

b. partner projektu,

c. užívateľ,

d. dodávateľ,

e. akákoľvek iná osoba, vlastniaca majetok, na ktorý možno platne zriadiť záložné právo.

10) V rámci PPA je vecne príslušným organizačným útvarom na administrovanie vzniku, zmeny a zániku zabezpečenia pohľadávky z NFP záložným právom a/alebo iným zabezpečovacím prostriedkom Sekcia projektových podpôr, odbor dodatkov a zmluvných vzťahov a na administrovanie zániku zabezpečenia pohľadávky z NFP ručením alebo bankovou zárukou Sekcia projektových podpôr, odbor autorizácie projektových podpôr a OPRH.

3.2. Záložné právo

1. Ak je predmetom projektu nadobudnutie a/alebo zhodnotenie hnuteľného a/alebo nehnuteľného majetku, prijímateľ/tretia osoba – vlastník predmetu zálohu, musí uzatvoriť s PPA ako prednostným (prvým) záložným veriteľom zmluvu o zriadení záložného práva (tzn. záložné právo sa nezriaďuje v prípade neinvestičných podopatrení a/alebo neinvestičných častí investičných podopatrení, tzn. v prípade projektov alebo častí projektov, ktoré nie sú spojené s nadobudnutím a/alebo zhodnotením hnuteľných a/alebo nehnuteľných vecí) s výnimkou prípadov, kedy sa použije systém zálohovej platby – viď časť 3.4. Príručky pre prijímateľa. Riadiaci orgán (ďalej len „RO“) môže určiť, kedy PPA nebude pre jednotlivé investičné opatrenia/podopatrenia vyžadovať zriadenie záložného práva. Táto výnimka musí byť zrejmá zo znenia výzvy na predkladanie ŽoNFP.

 Ak prijímateľ disponuje výlučne majetkom štátu (napr. štátne rozpočtové a príspevkové organizácie, štátne podniky) v súlade so zákonom č. 278/1993 Z.z. o správe majetku štátu na majetok štátu nemôžu zriadiť záložné právo. V takom prípade sa pohľadávka PPA nezabezpečuje záložným právom ani inak, s výnimkou poskytnutia zálohovej platby.

 Ak prijímateľ, ktorým je obec, nadobudol majetok na základe § 2b ods. 1 a § 2c zákona č. 138/1991 Zb. o majetku obcí v znení neskorších predpisov a tento majetok slúži na výchovno-vzdelávací proces v oblasti vzdelávania a výchovy a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti, nemôže podľa zákona č. 138/1991 Zb. na tento majetok zriadiť záložné právo.

1. PPA pri uzatváraní zmlúv o zriadení záložného práva postupuje podľa nasledovných princípov:

a. Ak je predmetom projektu nadobudnutie a/alebo zhodnotenie **iba hnuteľných vecí**, predmetom záložného práva v prospech PPA v súvislosti s projektom musia byť všetky hnuteľné veci, nadobudnuté v rámci projektu. Znalecký posudok sa v tomto prípade nevyžaduje (tzn. ak má projekt neinvestičnú časť a investičnú časť, predmetom ktorej je nadobudnutie a/alebo zhodnotenie hnuteľnej veci, predmetom záložného práva budú všetky hnuteľné veci, na ktoré sa vzťahuje definícia hmotného majetku – percentuálna výška zabezpečenia pohľadávky je v tomto prípade irelevantná, tzn. zabezpečenie pohľadávky PPA môže byť viac aj menej ako 100%). Ak bude predmetom projektu napr. nákup sadeníc ako hnuteľného majetku, predmetom záložného práva v prospech PPA musí byť aj celý pozemok (bez potreby znaleckého posudku), na ktorom sa predmetné sadenice vysádzajú, ak je zapísaný na LV v registri C. V prípade rýchlo rastúcich drevín predmetom záložného práva v prospech PPA musí byť celý pozemok, na ktorom sa rýchlo rastúce dreviny vysádzajú, ak je zapísaný na LV v registri C (bez potreby znaleckého posudku). V prípade takéhoto pozemku PPA akceptuje aj postavenie záložného veriteľa v druhom a ďalšom poradí bez potreby preukazovať úverové zmluvy a zmluvy o zriadení záložného práva s financujúcimi inštitúciami.

b. Ak je predmetom projektu nadobudnutie a/alebo zhodnotenie **iba nehnuteľnej veci - stavby**, predmetom záložného práva v prospech PPA v súvislosti s projektom musí byť stavba, nadobudnutá a/alebo zhodnotená v rámci projektu. Celý pozemok, na ktorom príslušná stavba, ktorá je predmetom záložného práva v prospech PPA, stojí, je predmetom záložného práva v prospech PPA za predpokladu, že tento pozemok je majetkovoprávne vysporiadaný – zapísaný na LV v registri C (v čase podania žiadosti prijímateľa o zriadenie záložného práva na PPA) a za predpokladu, že vlastník stavby je totožný s vlastníkom pozemku, na ktorom stavba stojí. V prípade takéhoto pozemku PPA akceptuje aj postavenie záložného veriteľa v druhom a ďalšom poradí bez potreby preukazovať úverové zmluvy a zmluvy o zriadení záložného práva s financujúcimi inštitúciami. Záložné právo musí byť v takom prípade realizované jednou zmluvou o zriadení záložného práva. PPA nie je povinná vypracovať zmluvu o zriadení záložného práva k stavbe ak zistí, že pozemok pod stavbou je majetkovoprávne vysporiadaný v zmysle predchádzajúceho textu tohto odseku, jeho vlastník je totožný s vlastníkom stavby a nebol zahrnutý do žiadosti o zriadenie záložného práva. Znalecký posudok na stavbu ani na pozemok pod stavbou sa v tomto prípade nevyžaduje. Ak pozemok pod stavbou, ktorá je predmetom záložného práva v prospech PPA nie je majetkovoprávne vysporiadaný, alebo jeho vlastník nie je totožný s vlastníkom stavby, v prospech PPA sa založí iba stavba. Predmetom kúpy/záložného práva môžu byť iba majetkovoprávne vysporiadané stavby. Ak je predmetom projektu nadobudnutie a/alebo zhodnotenie takej drobnej stavby a/alebo inžinierskej stavby, o ktorej príslušný okresný úrad písomne oznámi, že ju nezapíše na list vlastníctva v súlade s ustanovením § 6 ods. 2 zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov, môže PPA súhlasiť s uzatvorením zmluvy o zriadení záložného práva k príslušnej drobnej stavbe a/alebo inžinierskej stavbe a jej registráciou v Notárskom centrálnom registri záložných práv len za podmienky, že súčasne bude predmetom záložného práva v prospech PPA majetkovoprávne vysporiadaný pozemok pod touto stavbou.

 Ak je predmetom projektu nadobudnutie a/alebo zhodnotenie **iba nehnuteľných vecí - stavieb**, predmetom záložného práva v prospech PPA v súvislosti s projektom musí byť minimálne jedna stavba, nadobudnutá a/alebo zhodnotená v rámci projektu a celý pozemok, na ktorom príslušná stavba stojí, za predpokladu, že pozemok je majetkovoprávne vysporiadaný – zapísaný na LV v registri C (v čase podania žiadosti prijímateľa o zriadenie záložného práva na PPA) a za predpokladu, že vlastník stavby je totožný s vlastníkom pozemku, na ktorom stavba stojí. V prípade takéhoto pozemku PPA akceptuje aj postavenie záložného veriteľa v druhom a ďalšom poradí bez potreby preukazovať úverové zmluvy a zmluvy o zriadení záložného práva s financujúcimi inštitúciami. Hodnota zálohu (tzn. stavba + pozemok, alebo len stavba, ak pozemok nebude predmetom zálohu) musí predstavovať minimálne 100 % výšky oprávnených výdavkov podľa Zmluvy a musí byť stanovená znaleckým posudkom. Záložné právo musí byť v takom prípade realizované jednou zmluvou o zriadení záložného práva. PPA nie je povinná vypracovať zmluvu o zriadení záložného práva k stavbe ak zistí, že pozemok pod stavbou je majetkovoprávne vysporiadaný v zmysle predchádzajúceho textu tohto odseku, jeho vlastník je totožný s vlastníkom stavby a nebol zahrnutý do žiadosti o zriadenie záložného práva. Iba v prípade, ak pozemky pod žiadnou stavbou, ktorá má byť v zmysle tohto odseku predmetom záložného práva v prospech PPA nezodpovedá stanoveným podmienkam (tzn. nie je majetkovoprávne vysporiadaný a jeho vlastník nie je totožný s vlastníkom stavby) môže PPA akceptovať zriadenie záložného práva iba na stavbu. Predmetom kúpy/záložného práva môžu byť iba majetkovoprávne vysporiadané stavby. Ak je predmetom projektu nadobudnutie a/alebo zhodnotenie takej drobnej stavby a/alebo inžinierskej stavby, o ktorej príslušný okresný úrad písomne oznámi, že ju nezapíše na list vlastníctva v súlade s ustanovením § 6 ods. 2 zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov, môže PPA súhlasiť s uzatvorením zmluvy o zriadení záložného práva k príslušnej drobnej stavbe a/alebo inžinierskej stavbe a jej registráciou v Notárskom centrálnom registri záložných práv len za podmienky, že súčasne bude predmetom záložného práva v prospech PPA majetkovoprávne vysporiadaný pozemok pod touto stavbou.

c. Ak je predmetom projektu nadobudnutie a/alebo zhodnotenie **iba nehnuteľnej veci - pozemku**, predmetom záložného práva v prospech PPA v súvislosti s projektom musí byť pozemok, nadobudnutý a/alebo zhodnotený v rámci projektu. Znalecký posudok sa v tomto prípade nevyžaduje. Predmetom kúpy/záložného práva môžu byť iba majetkovoprávne vysporiadané pozemky.

 Ak je predmetom projektu nadobudnutie a/alebo zhodnotenie **iba nehnuteľných vecí - pozemkov**, predmetom záložného práva v prospech PPA v súvislosti s projektom musí byť minimálne jeden pozemok, nadobudnutý a/alebo zhodnotený v rámci projektu za predpokladu, že pozemok je majetkovoprávne vysporiadaný – zapísaný na LV v registri C (v čase podania žiadosti prijímateľa o zriadenie záložného práva na PPA) a za predpokladu, že je to účelné (napr. výstavba hnojiska na viacerých pozemkoch oprávňuje PPA žiadať zriadenie záložného práva na všetky pozemky, na ktorých sa hnojisko nachádza). Hodnota zálohu musí predstavovať minimálne 100 % výšky oprávnených výdavkov podľa Zmluvy a musí byť stanovená znaleckým posudkom. Predmetom kúpy/záložného práva môžu byť iba majetkovoprávne vysporiadané pozemky.

d. Ak je predmetom projektu **súčasne nadobudnutie a/alebo zhodnotenie hnuteľnej aj nehnuteľnej veci**, budúca pohľadávka z poskytnutého NFP musí byť zabezpečená najmenej vo výške 100% celkovej sumy NFP. Predmetom záložného práva v prospech PPA v súvislosti s projektom musí byť prednostne stavba (alebo jedna z viacerých stavieb), nadobudnutá a/alebo zhodnotená v rámci projektu a celý pozemok, na ktorom stavba stojí za predpokladu, že je majetkovoprávne vysporiadaný – zapísaný na LV v registri C; (v čase podania žiadosti prijímateľa o zriadenie záložného práva na PPA) a za predpokladu, že vlastník stavby je totožný s vlastníkom pozemku, na ktorom táto stavba stojí. V prípade takéhoto pozemku PPA akceptuje aj postavenie záložného veriteľa v druhom a ďalšom poradí bez potreby preukazovať úverové zmluvy a zmluvy o zriadení záložného práva s financujúcimi inštitúciami. Záložné právo musí byť v takom prípade realizované jednou zmluvou o zriadení záložného práva. PPA nie je povinná vypracovať zmluvu o zriadení záložného práva k stavbe ak zistí, že pozemok pod stavbou je majetkovoprávne vysporiadaný v zmysle predchádzajúceho textu tohto odseku, jeho vlastník je totožný s vlastníkom stavby a nebol zahrnutý do žiadosti o zriadenie záložného práva. Ak je predmetom projektu nadobudnutie a/alebo zhodnotenie takej drobnej stavby a/alebo inžinierskej stavby, o ktorej príslušný okresný úrad písomne oznámi, že ju nezapíše na list vlastníctva v súlade s ustanovením § 6 ods. 2 zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov, môže PPA súhlasiť s uzatvorením zmluvy o zriadení záložného práva k príslušnej drobnej stavbe a/alebo inžinierskej stavbe a jej registráciou v Notárskom centrálnom registri záložných práv len za podmienky, že súčasne bude predmetom záložného práva v prospech PPA majetkovoprávne vysporiadaný pozemok pod touto stavbou.

 Ak hodnota zakladanej nehnuteľnosti pokrýva zabezpečenie budúcej pohľadávky z poskytnutého NFP najmenej vo výške 100% celkovej sumy NFP, hnuteľný majetok nadobudnutý a/alebo zhodnotený v rámci projektu nebude predmetom záložného práva v prospech PPA. Ak hodnota zakladaných nehnuteľností nepokrýva zabezpečenie budúcej pohľadávky z poskytnutého NFP najmenej vo výške 100% celkovej sumy NFP, hnuteľný majetok nadobudnutý a/alebo zhodnotený v rámci projektu bude predmetom záložného práva v prospech PPA do požadovanej výšky zabezpečenia (do 100% celkovej sumy NFP). Znalecký posudok sa spravidla nevyžaduje, ak:

* bude predmetom záložného práva celý predmet projektu, tzn. hnuteľné aj nehnuteľné veci nadobudnuté/zhodnotené z prostriedkov NFP;
* ak bude predmetom projektu kúpa a/alebo výstavba stavby, ktorá bude súčasne predmetom záložného práva.

 Znalecký posudok sa vyžaduje pri rekonštrukcii stavby v prípade, ak nie je predmetom záložného práva celý predmet projektu. Znalecký posudok sa predkladá v čase zriaďovania záložného práva, tzn. môže tak byť aj v čase pred rekonštrukciou stavby. Hodnota oprávnených výdavkov v rámci podaných ŽoP sa v takom prípade započítava do výšky hodnoty zálohu v sume autorizovaných oprávnených výdavkov v rámci jednotlivých ŽoP.

 V prípade kombinovaných projektov môže prijímateľ zriadiť záložné právo najskôr na nadobudnuté hnuteľné veci bez potreby znaleckého posudku, avšak len za podmienky, že následne pri ďalších ŽoP zriadi záložné právo v prospech PPA na celý predmet projektu.

3) Doba platnosti zmluvy o zriadení záložného práva k hnuteľným veciam a k nehnuteľným veciam je totožná s dobou udržateľnosti projektu /dobou platnosti zmluvy o poskytnutí NFP. Pre dobu platnosti zmluvy o zriadení záložného práva je rozhodujúci údaj o zaradení podniku do kategórie veľký podnik alebo malý/stredný podnik, uvedený v konkrétnej zmluve o poskytnutí NFP.

4) Prijímateľ/tretia osoba – vlastník predmetu zálohu na základe zmluvy o zriadení záložného práva uzatvorenej podľa § 151a a nasl. Občianskeho zákonníka č. 40/1964 Zb. v znení neskorších predpisov zabezpečí zriadenie záložného práva na hnuteľný a/alebo nehnuteľný majetok, ktorý je predmetom projektu, v prospech PPA ako prednostného záložného veriteľa, v súlade s princípmi uvedenými v odseku 2. Na základe predchádzajúceho písomného súhlasu PPA môže byť tento majetok následne predmetom záložného práva v prospech tretích osôb.

5) PPA umožní prijímateľovi, aby v prípadoch stanovených v bode 3.2/1 (za predpokladu, že prijímateľ nebude v prípade príslušnej platby ŽoP postupovať podľa 3.2/ 2, prípadne bude príslušnú platbu ŽoP zabezpečovať kombináciou postupu podľa bodov 3.2/2 a 5) na základe zmluvy o zriadení záložného práva zabezpečil zriadenie záložného práva na iný vhodný nehnuteľný majetok (ktorý nie je predmetom projektu) v prospech PPA ako prednostného – prvého záložného veriteľa. Všeobecná hodnota založeného majetku musí byť stanovená znaleckým posudkom a musí predstavovať najmenej 100 % hodnoty nenávratného finančného príspevku uvedeného v Zmluve/ 100% hodnoty NFP, ktorá je predmetom príslušnej ŽoP. Predmetom záložného práva v prospech PPA v súvislosti s projektom môže byť stavba a pozemok, na ktorom stavba stojí, za predpokladu, že pozemok je majetkovoprávne vysporiadaný – zapísaný na LV v registri C (v čase podania žiadosti prijímateľa o zriadenie záložného práva na PPA) a za predpokladu, že vlastník stavby je totožný s vlastníkom pozemku, na ktorom táto stavba stojí (inak sa založí v prospech PPA iba stavba). V prípade takéhoto pozemku PPA akceptuje aj postavenie záložného veriteľa v druhom a ďalšom poradí bez potreby preukazovať úverové zmluvy a zmluvy o zriadení záložného práva s financujúcimi inštitúciami. Záložné právo musí byť v takom prípade realizované jednou zmluvou o zriadení záložného práva. PPA nie je povinná vypracovať zmluvu o zriadení záložného práva k stavbe ak zistí, že pozemok pod stavbou je majetkovoprávne vysporiadaný v zmysle predchádzajúceho textu tohto odseku, jeho vlastník je totožný s vlastníkom stavby a nebol zahrnutý do žiadosti o zriadenie záložného práva. Predmetom záložného práva môže byť aj samostatný pozemok bez stavby, ak na zakladanom pozemku žiadna stavba nestojí. Na základe predchádzajúceho písomného súhlasu PPA môže byť tento majetok predmetom záložného práva v prospech tretích osôb.

6) Banka alebo iná finančná inštitúcia, financujúca a/alebo spolufinancujúca realizáciu predmetu projektu (ďalej len „financujúca inštitúcia“), môže byť prednostným záložným veriteľom na majetok nadobudnutý a/alebo zhodnotený na základe Zmluvy za predpokladu, že má platne uzatvorenú zmluvu o vzájomnej spolupráci s PPA pre programové obdobie 2014 – 2020 (zoznam financujúcich inštitúcií sa zverejňuje na webovom sídle PPA [www.apa](http://www.apa).sk). PPA v tomto prípade bude druhým záložným veriteľom za financujúcou inštitúciou za predpokladu, že financujúca inštitúcia platne zriadila záložné právo ako prvá. Súčasťou žiadosti o vypracovanie zmluvy o zriadení záložného práva musí byť v takom prípade úverová zmluva a zmluva o zriadení záložného práva, ktoré prijímateľ uzavrel s financujúcou inštitúciou v súvislosti s financovaním a/alebo spolufinancovaním realizácie predmetu projektu, pričom tieto zmluvy musia obsahovať ustanovenia v zmysle zmluvy o vzájomnej spolupráci pre programové obdobie 2014 - 2020, ktorú táto financujúca inštitúcia uzavrela s PPA. Ak prijímateľ v žiadosti o vypracovanie zmluvy o zriadení záložného práva neuvedie informáciu, že prednostným záložným veriteľom má byť financujúca inštitúcia a prednostným záložným veriteľom sa na základe zmluvy o zriadení záložného práva stane PPA, PPA nie je po nadobudnutí účinnosti tejto zmluvy o zriadení záložného práva povinná zabezpečiť, aby sa prednostným záložným veriteľom stala financujúca inštitúcia.

7) Ak prijímateľ nadobudol majetok, ktorý je predmetom projektu, na základe lízingovej zmluvy, nemôže použiť spätný lízing bez toho, aby sa dostal do porušenia Zmluvy (a to ani pred vyplatením súvisiacej platby ŽoP, nakoľko štandardne sú oprávnené iba výdavky na nákup alebo lízing nových strojov a zariadení, ani po vyplatení súvisiacej platby ŽoP, nakoľko prijímateľ nie je oprávnený bez predchádzajúceho súhlasu PPA predať majetok nadobudnutý v rámci projektu).

8) Zriadenie záložného práva sa preukazuje najneskôr pred vyplatením prvej ŽoP, ktorá súvisí s nadobudnutím a/alebo zhodnotením príslušného hnuteľného a/alebo nehnuteľného majetku, predložením právoplatného rozhodnutia o povolení vkladu v prospech PPA v súlade s uzatvorenou zmluvou o zriadení záložného práva (v tomto prípade je podmienkou vyplatenia platby ŽoP zapísanie záložného práva v prospech PPA na príslušnom LV) alebo aktuálneho listu vlastníctva s vyznačeným záložným právom v prospech PPA v súlade s uzatvorenou záložnou zmluvou (v prípade nehnuteľných vecí), resp. výpisom z notárskeho centrálneho registra záložných práv so zapísaným záložným právom v prospech PPA v súlade s uzatvorenou zmluvou o zriadení záložného práva (v prípade hnuteľných vecí). Žiadna platba ŽoP, súvisiaca s nadobudnutím a/alebo zhodnotením hnuteľného a/alebo nehnuteľného majetku nesmie byť vyplatená bez preukázania zabezpečenia pohľadávky PPA z príslušnej platby ŽoP v zmysle hore uvedených princípov (tzn. záložné právo v prospech PPA sa môže zriaďovať aj postupne v závislosti od výšky oprávnených výdavkov deklarovaných v ŽoP a spôsob zabezpečenia jednotlivých platieb ŽoP môže byť rôzny. Napr. dve platby ŽoP v rámci jedného projektu budú zabezpečené záložným právom na stavbu, ktorá je predmetom projektu a tretia platba ŽoP bude zabezpečená záložným právom na pozemok, ktorý nie je predmetom projektu). Výška zabezpečenia pohľadávky PPA (tzn. napr. 100% oprávnených výdavkov alebo 100% NFP) sa určuje vždy vo vzťahu k príslušnej ŽoP. V čase podania ŽoNFP môže byť nehnuteľný majetok, ktorý je predmetom projektu, zaťažený akýmkoľvek záložným právom, pričom v čase vyplatenia prvej ŽoP, ktorá súvisí s nadobudnutím a/alebo zhodnotením majetku musí byť preukázané zriadenie záložného práva v prospech PPA ako prednostného záložného veriteľa v súlade s uzatvorenou zmluvou o zriadení záložného práva a v súlade s princípmi uvedenými v bode 3.2/2, ak sa nepostupuje podľa bodu 3.2/6, kedy môže byť PPA druhým záložným veriteľom za financujúcou inštitúciou, alebo ak sa nepostupuje podľa bodu 3.2/5, kedy bude predmetom zálohu iný nehnuteľný majetok, ako predmet projektu.

9) Zmluvy o zriadení záložného práva v prospech PPA ako záložného veriteľa sa vypracovávajú na ústredí PPA na základe písomnej žiadosti prijímateľa (viď príloha č. 2 Príručky pre prijímateľa) spravidla v lehote do 60 pracovných dní od doručenia kompletnej žiadosti. Výdavky spojené so zriadením, zmenou a ukončením (poplatky za registráciu/zmenu/výmaz záložného práva v príslušnom registri) záložného práva znáša prijímateľ.

10) Ak je predmetom projektu majetok nadobudnutý a/alebo zhodnotený na základe zmluvy o poskytnutí NFP v programovom období 2007 – 2013 alebo 2014 – 2020 na základe inej Zmluvy a bol použitý ako záloh na prislúchajúce Zmluvy a zmluvy o poskytnutí NFP v predchádzajúcich programových obdobiach, môže byť predmetom záložného práva v programovom období 2014 – 2020 aj na zabezpečenie viacerých pohľadávok PPA za podmienok uvedených v tejto kapitole, ak pokrýva na základe znaleckého posudku zabezpečenie budúcich pohľadávok zo všetkých platných Zmlúv a zmlúv o poskytnutí NFP uzatvorených s PPA, ktoré majú byť zabezpečené týmto totožným predmetom zálohu.

11) V súvislosti so zánikom záložného práva, po uplynutí dohodnutej doby jeho trvania, prijímateľ nie je povinný požiadať PPA o výmaz záložného práva z príslušného registra. PPA administruje túto agendu bez zbytočného odkladu po uplynutí dohodnutej doby trvania záložného práva v prospech PPA.

12) Záložné právo v prospech PPA sa bude zriaďovať v prípade nasledovných investičných opatrení:

* 1. opatrenie 4 – Investície do hmotného majetku:
		1. podopatrenie 4.1 - Podpora na investície do poľnohospodárskych podnikov;
		2. podopatrenie 4.2 - Podpora pre investície na spracovanie/uvádzanie na trh a/alebo vývoj poľnohospodárskych produktov;
		3. podopatrenie 4.3 – Podpora na investície do infraštruktúry súvisiacej s vývojom, modernizáciou alebo a prispôsobením poľnohospodárstva a lesného hospodárstva (len v prípade zálohovej platby, ak sa neuplatní iný spôsob zabezpečenia);
	2. opatrenie 5 – Obnova potenciálu poľnohospodárskej výroby zničeného prírodnými katastrofami a katastrofickými udalosťami a zavedenie vhodných preventívnych opatrení:
		1. podopatrenie 5.1 – Podpora na investície do preventívnych opatrení zameraných na zníženie následkov pravdepodobných prírodných katastrof, nepriaznivých poveternostných udalostí a katastrofických udalostí (len v prípade zálohovej platby, ak sa neuplatní iný spôsob zabezpečenia);
	3. opatrenie 6 – Rozvoj poľnohospodárskych podnikov a podnikateľskej činnosti:
		1. podopatrenie 6.4 – Podpora na investície do vytvárania a rozvoja nepoľnohospodárskych činností;
	4. opatrenie 7 - Základné služby a obnova dedín vo vidieckych oblastiach:
		1. podopatrenie 7.2 - Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie (len v prípade zálohovej platby, ak sa neuplatní iný spôsob zabezpečenia);
		2. podopatrenie 7.3 - Podpora na širokopásmovú infraštruktúru vrátane jej budovania, zlepšovania a rozširovania, pasívnu širokopásmovú infraštruktúru a poskytovanie širokopásmového prístupu a elektronickej verejnej správy (len v prípade zálohovej platby, ak sa neuplatní iný spôsob zabezpečenia);
		3. podopatrenie 7.4 - Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry (len v prípade zálohovej platby, ak sa neuplatní iný spôsob zabezpečenia);
		4. podopatrenie 7.5 – Podpora na investície do rekreačnej infraštruktúry, turistických informácií a do turistickej infraštruktúry malých rozmerov na verejné využitie (len v prípade zálohovej platby, ak sa neuplatní iný spôsob zabezpečenia);
	5. opatrenie 8 – Investície do rozvoja lesných oblastí a zlepšenia životaschopnosti lesov:
		1. podopatrenie 8.3 - Podpora na prevenciu škôd v lesoch spôsobených lesnými požiarmi, a prírodnými katastrofami a katastrofickými udalosťami (len v prípade zálohovej platby, ak sa neuplatní iný spôsob zabezpečenia);
		2. podopatrenie 8.4 - Podpora na obnovu lesov poškodených lesnými požiarmi a prírodnými katastrofami (len v prípade zálohovej platby, ak sa neuplatní iný spôsob zabezpečenia);
		3. podopatrenie 8.6 - Podpora investícií do lesníckych technológií a spracovania, do mobilizácie lesníckych výrobkov a ich uvádzania na trh;
	6. opatrenie 16 – Spolupráca:
		1. podopatrenie 16.2 - Podpora na pilotné projekty a na vývoj nových výrobkov, postupov, procesov a technológií (len v prípade zálohovej platby, ak sa neuplatní iný spôsob zabezpečenia resp. pri investíciách);
		2. podopatrenie 16.3 - (Iná) spolupráca medzi malými prevádzkovateľmi v organizovaní spoločných pracovných procesov a pri spoločnom využívaní zariadení a prostriedkova pre rozvoj/marketing cestovného ruchu (len v prípade zálohovej platby, ak sa neuplatní iný spôsob zabezpečenia resp. pri investíciách);
		3. podopatrenie 16.4 - Podpora na horizontálnu a vertikálnu spoluprácu medzi subjektmi dodávateľského reťazca pri zriaďovaní a rozvoji krátkych dodávateľských reťazcov a miestnych trhov a na propagačné činnosti v miestnom kontexte, ktoré súvisia s rozvojom krátkych dodávateľských reťazcov a miestnych trhov (len v prípade zálohovej platby, ak sa neuplatní iný spôsob zabezpečenia resp. pri investíciách);
	7. opatrenie 19 – LEADER:
		1. podopatrenie 19.2 - Podpora na vykonávanie operácií v rámci stratégie miestneho rozvoja vedeného komunitou (len v prípade zálohovej platby, ak sa neuplatní iný spôsob zabezpečenia);
		2. podopatrenie 19.3 - Príprava a vykonávanie činností spolupráce miestnej akčnej skupiny (len v prípade zálohovej platby, ak sa neuplatní iný spôsob zabezpečenia resp. pri investíciách);
		3. podopatrenie 19.4 – Podpora na prevádzkové náklady a oživenie (len v prípade zálohovej platby, ak sa neuplatní iný spôsob zabezpečenia).

3.3. Poistenie majetku

1. Na základe hore citovaných ustanovení v súvislosti s Nariadením Európskeho parlamentu a Rady (EÚ) č. 1303/2013, bude prijímateľ v Zmluve zaviazaný zabezpečiť poistenie hmotného majetku, ktorý bol nadobudnutý a/alebo zhodnotený z prostriedkov EÚ a štátneho rozpočtu, minimálne proti krádeži a poškodeniu, resp. zničeniu, počas lehoty najneskôr pred vyplatením ŽoP, ktorá sa týka nadobudnutia a/alebo zhodnotenia hnuteľnej/nehnuteľnej veci, ktorá je predmetom ŽoP, minimálne do 5 rokov od záverečnej platby poskytnutej prijímateľovi (dátum pripísania na účet prijímateľa) alebo do termínu stanovenému v pravidlách o štátnej pomoci (do troch rokov od záverečnej platby poskytnutej prijímateľovi v prípadoch súvisiacich so zachovaním investícií MSP, ak tak stanovila príslušná schéma štátnej pomoci).
2. Nepoisťuje sa majetok, ktorého povaha to neumožňuje, napr. softvér, licencie na predmety priemyselného vlastníctva, patenty, ochranné známky a podobne. Pozemky sa nepoisťujú proti krádeži. Poistenie sa musí vzťahovať minimálne na prípad poškodenia, zničenia, odcudzenia alebo straty. Poistná suma musí zodpovedať hodnote poistenej veci, minimálne však musí byť vo výške NFP podľa Zmluvy. Nepoisťujú sa ani napr. cesty, lesné cesty, miestne cesty, chodníky, náučné chodníky, verejné priestranstvá, parky, vodovody, kanalizácie a pod.
3. Predmetom poistenia musí byť :
	1. majetok nadobudnutý/zhodnotený z NFP,
	2. majetok, ktorý je zálohom zabezpečujúcim pohľadávku PPA, ak je tento odlišný od majetku podľa písmena a) tohto odseku,
	3. majetok vo vlastníctve tretej osoby, ak je zálohom zabezpečujúcim pohľadávku PPA.
4. Poistenie majetku sa preukazuje platnou poistnou zmluvou najneskôr pred vyplatením ŽoP, ktorá súvisí s predmetom poistenia, pričom sa akceptuje aj postupné, kontinuálne nadväzujúce predlžovanie platnosti poistnej zmluvy (napr. každý rok samostatná poistná zmluva, alebo kontinuálne nadväzujúce dodatky k poistnej zmluve). Nehnuteľnosti sa nepoisťujú proti krádeži. Ak niektorý predmet projektu/predmet zálohu nie je možné poistiť, predloží sa k príslušnej ŽoP originál potvrdenia minimálne dvoch rôznych poisťovní, že predmet projektu nie je možné poistiť. PPA neuplatňuje vinkuláciu poistného plnenia vo svoj prospech. Výdavky súvisiace s poistením majetku znáša prijímateľ. Prijímateľ je povinný udržiavať uzavretú a účinnú poistnú zmluvu počas celej doby trvania povinného poistenia majetku podľa odseku 1, plniť svoje záväzky z nej vyplývajúce a dodržiavať podmienky v nej uvedené, najmä je povinný plniť poistné riadne a včas počas celej doby trvania poistenia. Ak pred týmto dňom dôjde k zániku poistnej zmluvy, je prijímateľ povinný uzatvoriť novú poistnú zmluvu za podmienok určených PPA tak, aby sa poistná ochrana majetku nezmenšila.
5. Ak nastane poistná udalosť počas doby od vyplatenia platby ŽoP na predmet projektu, ktorý je predmetom poistnej udalosti, do vyplatenia poslednej platby ŽoP v rámci projektu, prijímateľ je povinný:
	1. písomne oznámiť PPA poistnú udalosť a zaslať PPA kópie súvisiacich dokumentov o poistnej udalosti,
	2. zabezpečiť návrat do pôvodného stavu poškodenej stavby, stroja a/alebo výstavbu novej stavby, nákup nového stroja v prípade totálnej škody.
6. Ak nastane poistná udalosť počas doby udržateľnosti projektu (od vyplatenia poslednej platby ŽoP do doby ukončenia platnosti Zmluvy), prijímateľ je povinný:
	1. písomne oznámiť PPA poistnú udalosť a zaslať PPA kópie súvisiacich dokumentov o poistnej udalosti; PPA následne rozhodne o ďalšom postupe, pričom zohľadní najmä skutočnosť, či došlo k naplneniu cieľa projektu a či vzniknutou poistnou udalosťou je ohrozený účel projektu.

7) Ak nastane poistná udalosť pred vyplatením príslušnej platby ŽoP (tzn. platby ŹoP na predmet poistnej udalosti), PPA pozastaví spracovanie ŽoP a vyzve prijímateľa, aby v stanovenej lehote zabezpečil návrat predmetu poistnej udalosti do pôvodného stavu (napr. oprava stavby/stroja) alebo zabezpečil nákup/výstavbu nového stroja/stavby (napr. v prípade totálnej škody). Ak prijímateľ preukáže splnenie podmienok podľa predchádzajúcej vety, PPA ŽoP na predmet poistnej udalosti vyplatí.

3.4. Banková záruka/ručenie

1. Platba zálohových platieb (viď kapitola 5 Príručky pre žiadateľa o poskytnutie NFP z PRV) podlieha poskytnutiu bankovej záruky alebo rovnocennej záruky zodpovedajúcej 100% sumy zálohovej platby.
2. Ak je prijímateľom verejný orgán, nástroj, ktorý verejný orgán poskytne ako záruku, sa považuje za ekvivalent záruky uvedenej v predchádzajúcej vete za predpokladu, že sa orgán zaviaže uhradiť sumu, na ktorú sa daná záruka vzťahuje, ak sa nepreukáže nárok na vyplatenú zálohovú platbu. Záruka sa môže uvoľniť vtedy, ak PPA zistí, že výška skutočných výdavkov zodpovedajúcich verejnému príspevku súvisiacemu s operáciou presahuje výšku zálohovej platby. Ak je prijímateľom pomoci Ministerstvo pôdohospodárstva a rozvoja vidieka, PPA ako záruku bude akceptovať písomné prehlásenie MPRV SR, v ktorom sa MPRV SR zaviaže uhradiť sumu, na ktorú sa daná záruka vzťahuje, ak sa nepreukáže nárok na vyplatenú zálohovú platbu.
3. Ak je prijímateľom iný subjekt ako verejný orgán, podmienkou poskytnutia zálohovej platby je povinnosť prijímateľa zabezpečiť zálohovú platbu bankovou zárukou (§ 313 a 322 zákona č. 513/1991 Zb.) alebo rovnocennou písomnou zárukou (napríklad ručenie podľa § 303 až 312 zákona č. 513/1991 Zb. – v tomto prípade sa vyžaduje úradne osvedčený podpis ručiteľa, pričom ručiteľom musia byť dve právnické osoby (okrem podopatrenia 5.1. Podpora na investície do preventívnych opatrení zameraných na zníženie následkov pravdepodobných prírodných katastrof, nepriaznivých poveternostných udalostí a katastrofických udalostí, kde postačí jeden ručiteľ) v súlade s § 307 ods. 1 zákona č. 513/1991 Zb. a ručiteľský záväzok musí prechádzať aj na právneho nástupcu ručiteľa), vo výške minimálne 100 % z poskytnutej zálohovej platby. Zabezpečenie zálohovej platby jedným z uvedených spôsobov preukazuje prijímateľ súčasne s predložením ŽoP (zálohová platba). Záruka sa môže uvoľniť vtedy, ak PPA zistí, že výška skutočných výdavkov zodpovedajúcich verejnému príspevku súvisiacemu s operáciou presahuje výšku zálohovej platby.
4. PPA okrem bankovej záruky/ručenia alternatívne akceptuje zabezpečenie zálohovej platby aj zriadením záložného práva podľa bodu 3.2 tejto kapitoly Príručky pre prijímateľa.
5. Banková záruka alebo ručenie sa preukazuje pri podaní prvej ŽoP (zálohová platba) predložením originálu záruky banky alebo ručiteľského vyhlásenia. Pripúšťa sa aj kombinácia bankovej záruky a ručenia pri dodržaní podmienky uvedenej v odseku 3 tejto časti Príručky pre prijímateľa.
6. PPA overuje majetkovú bonitu ručiteľa nasledovne:

Kritériá pre ručenie pri zálohovej platbe

|  |  |
| --- | --- |
| **Jednoduché účtovníctvo** | **Podvojné účtovníctvo** |
| Zdroj – Výkaz o majetku a záväzkoch | Zdroj – Súvaha |
| Číslo riadku | Názov | Číslo riadku | Názov |
| 01 | Dlhodobý nehmotný majetok | 02 | Neobežný majetok |
| 02 | Dlhodobý hmotný majetok | 34 | Zásoby |
| 03 | Dlhodobý finančný majetok | 41 | Dlhodobé pohľadávky |
| 04 | Zásoby celkom | 53 | Krátkodobé pohľadávky |
| 08 | Pohľadávky | 71 | Finančné účty |
| 09 | Krátkodobý finančný majetok |  |   |
| **Súčet hodnoty riadkov musí byť väčší alebo rovný ručeniu vo výške 100 % poskytnutej zálohovej platby** |

1. FINANCOVANIE PROJEKTOV

4.1. Všeobecné podmienky na úhradu prostriedkov EÚ a ŠR na spolufinancovanie

1) Všeobecné zásady oprávnenosti výdavkov sú upravené v kapitole 4 Príručky pre žiadateľa o poskytnutie NFP z PRV SR 2014 – 2020.

2) Presnú identifikáciu oprávnených výdavkov obsahuje vždy konkrétna Výzva na predkladanie projektových zámerov/ŽoNFP a následne konkrétna Zmluva.

3) Výdavky oprávnené na spolufinancovanie z EPFRV musia byť vždy vynaložené v súlade so Zmluvou a musia byť uhradené prijímateľom v čase podania ŽoP na PPA.

4) Uplatniteľná miera NFP z EPFRV a zo štátneho rozpočtu Slovenskej republiky (ďalej len „ ŠR SR“) v zmysle článku 59 ods. 3 nariadenia (EÚ) č. 1305/2013, pre všetky opatrenia za celé programové obdobie 2014-2020, je:

1. Menej rozvinuté regióny (mimo Bratislavského kraja) EPFRV 75% a ŠR SR 25%
2. Ostatné regióny (Bratislavský kraj): EPFRV 53% a ŠR SR 47%

5) Systémy financovania projektov, upravené v bode 4.3. tejto kapitoly, vychádzajú z úpravy stanovenej v SFR EPFRV. PPA v konkrétnej Zmluve vždy stanoví spôsob financovania, ktorý uviedol prijímateľ v ŽoNFP, pričom v Zmluve môže byť uvedený iba jeden systém financovania (tzn. buď systém zálohovej platby, alebo systém refundácie alebo systém paušálnej platby alebo systém predfinancovania) Tento spôsob financovania je možné zmeniť dodatkom k Zmluve iba pred podaním prvej ŽoP s výnimkou situácie, kedy dôjde k zmene právnej formy prijímateľa na typ, ktorý nie je oprávnený ďalej využívať systém zálohovej platby. PPA v tomto prípade neposkytne prijímateľovi žiadne platby až do zúčtovania poskytnutých zálohových platieb. Kombinácia jednotlivých systémov financovania (zálohová platba + refundácia) je možná iba, ak to stanoví konkrétna Zmluva, pričom jednotlivé ŽoP môže prijímateľ predkladať len na jeden z uvedených systémov, tzn. výdavky realizované z poskytnutých zálohových platieb nemôže prijímateľ kombinovať v jednej ŽoP spolu s výdavkami uplatňovanými systémom refundácie. V takom prípade prijímateľ predkladá samostatne ŽoP (zúčtovanie zálohovej platby), samostatne ŽoP (refundácia).

6) Systémy financovania podľa jednotlivých podopatrení:

* 1. zálohová platba sa môže použiť (tzn. nie je povinnosť využiť systém zálohovej platby) : 4.3 (všetky činnosti); 5.1; 7.2; 7.3; 7.4; 7.5; 8.3; 8.4; 8.5 a 8.6 (vypracovanie plánov lesného hospodárstva); 16.1; 16.2; 16.4;19.2 (iba na podopatrenia s možnosťou zálohovej platby); 19.4
	2. paušálna platba: 1.1 a 1.2 (do výšky 20% z priamych oprávnených výdavkov); 6.1; 6.3;
	3. refundácia: ostatné – 1.1; 2.1; 2.3; 4.1; 4.2; 6.4;16.3; 19.1; 19.3; + podopatrenia uvedené v písmene a., ak sa nevyužila možnosť zálohovej platby.

7) Hotovostné platby pre kapitálové výdavky, ktoré zahŕňajú výdavky na obstaranie dlhodobého hmotného majetku, vrátane výdavkov súvisiacich s obstaraním tohto majetku v zmysle zákona č. 595/2003 Z.z. o dani z príjmov a v zmysle zákona č. 394/2012 Z.z. o obmedzení platieb v hotovosti nie sú oprávnené.

8) Okrem hore uvedených podmienok platí, že úhrada jednotlivých platieb ŽoP sa uskutoční len v prípade, ak Prijímateľ:

* 1. má platnú a účinnú Zmluvu uzatvorenú s PPA,
	2. má otvorený bankový účet pre príjem NFP, uvedený v Zmluve,
	3. predložil ŽoP na predpísanom formulári vrátane požadovaných príloh a ŽoP po administratívnej kontrole a kontrole na mieste je kompletná,
	4. dodržal zmluvné podmienky podľa Zmluvy.

9) PPA poskytne NFP prijímateľovi výlučne v súvislosti s realizáciou aktivít projektu za splnenia podmienok stanovených v:

* 1. Zmluve,
	2. všeobecne záväzných právnych predpisoch SR,
	3. priamo aplikovateľných (majúcich priamu účinnosť) právnych predpisoch a aktoch EÚ, zverejnených v Úradnom vestníku EÚ,
	4. SFR EPFRV, Systéme riadenia PRV,
	5. schválenom PRV, príslušnej schéme pomoci, Výzve a jej prílohách,
	6. právnych dokumentoch vydaných PPA, z ktorých pre prijímateľa vyplývajú práva a povinnosti v súvislosti s plnením Zmluvy, zverejnených na webovom sídle PPA (napr. príslušné metodické príručky).

10) NFP, a to aj každá jeho časť, je finančným prostriedkom vyplateným zo štátneho rozpočtu SR. Na kontrolu a audit použitia týchto finančných prostriedkov, ukladanie a vymáhanie sankcií za porušenie finančnej disciplíny sa vzťahuje režim upravený v Zmluve, všeobecne záväzných právnych predpisoch SR a právnych aktoch EÚ.

11) V rámci PPA je vecne príslušným organizačným útvarom na administrovanie ŽoP Sekcia projektových podpôr, odbor autorizácie projektových podpôr a OPRH.

4.2. Účty prijímateľa

Prijímateľ je povinný viesť a udržiavať otvorený bankový účet pre príjem NFP, ktorý je definovaný v Zmluve. Prijímateľ vedie bankový účet vo formáte IBAN.

Systém účtov prijímateľa stanovil SFR EPFRV nasledovne:

**1) Účet (účty) prijímateľa – štátna rozpočtová organizácia**

* **rozpočtový výdavkový účet pre prostriedky EPFRV a spolufinancovanie zo** **štátneho rozpočtu** vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. Tento účet slúži na poskytnutie prostriedkov EPFRV a prostriedkov štátneho rozpočtu na spolufinancovanie na financovanie projektu (operácie) formou rozpočtového opatrenia;
* **samostatný výdavkový účet pre prostriedky EPFRV a spolufinancovanie zo** **štátneho rozpočtu** vedený v Štátnej pokladnici, ktorý slúži na refundáciu realizovaných výdavkov pri uplatnení systému refundácie;
* v prípade využitia systému refundácie môže prijímateľ realizovať úhrady oprávnených výdavkov aj z iných účtov pri dodržaní podmienky existencie jedného účtu na príjem prostriedkov EPFRV a spolufinancovania zo štátneho rozpočtu;
* účet/účty nie je/nie sú úročený/é a je/sú vedený/é v EUR.

**2) Účet (účty) prijímateľa – štátna príspevková organizácia a iné subjekty verejnej správy**

* **bežný účet pre prostriedky EPFRV a spolufinancovanie štátneho rozpočtu** vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. Tento bežný účet slúži na pripísanie prostriedkov EPFRV a prostriedkov štátneho rozpočtu na spolufinancovanie;
* v prípade využitia **systému refundácie** môže prijímateľ realizovať úhrady oprávnených výdavkov aj z **iných účtov** pri dodržaní podmienky existencie jedného účtu na príjem prostriedkov EPFRV a spolufinancovania zo štátneho rozpočtu;
* účet je vedený v EUR.

**3) Účet prijímateľa – obec**

* **bežný účet pre prostriedky EPFRV a spolufinancovania zo štátneho rozpočtu** vedený v komerčnej banke, z ktorého prostriedky EPFRV a spolufinancovania zo štátneho rozpočtu realizuje prostredníctvom rozpočtu;
* v prípade využitia systému **refundácie** môže prijímateľ realizovať úhrady oprávnených výdavkov aj z **iných rozpočtových účtov** otvorených prijímateľom pri dodržaní podmienky existencie jedného účtu na príjem prostriedkov EPFRV a spolufinancovania zo štátneho rozpočtu;
* v prípade využitia systému refundácie sú úroky vzniknuté na účte/účtoch príjmom prijímateľa;
* v prípade, že prostriedky EPFRV a štátneho rozpočtu na spolufinancovanie poskytnuté systémom **zálohovej platby** sú **úročené**, prijímateľ je povinný otvoriť si **osobitný rozpočtový účet na projekt**. Vlastné zdroje prijímateľa na realizáciu projektu môžu prechádzať cez osobitný rozpočtový účet. V prípade, ak vlastné zdroje prijímateľa prechádzajú cez osobitný rozpočtový účet, prijímateľ je povinný vložiť vlastné zdroje na spolufinancovanie do 3 pracovných dní odo dňa pripísania prostriedkov EPFRV a štátneho rozpočtu na spolufinancovanie na osobitný rozpočtový účet prijímateľa a predložiť PPA výpis z osobitného rozpočtového účtu ako potvrdenie o prevode vlastných zdrojov. V prípade, ak vlastné zdroje prijímateľa neprechádzajú cez osobitný rozpočtový účet, prijímateľ je povinný ku každému uhradenému výdavku predložiť PPA výpis z iného rozpočtového účtu otvoreného prijímateľom o úhrade vlastných zdrojov prijímateľa. Prijímateľ je povinný vzniknuté výnosy za prostriedky EPFRV odviesť na osobitný mimorozpočtový účet PPA a výnosy za prostriedky štátneho rozpočtu odviesť do príjmov štátneho rozpočtu na príjmový účet PPA jedenkrát ročne. Odvod výnosov prijímateľ potvrdí predložením výpisu z osobitného rozpočtového účtu;
* účet/účty je/sú vedený/é v EUR.

**4) Účet prijímateľa – súkromný sektor a mimovládna organizácia**

* prijímateľ je povinný prijímať prostriedky EPFRV a spolufinancovania zo štátneho rozpočtu určené na financovanie projektu na **jeden účet**;
* prijímateľ môže realizovať úhrady oprávnených výdavkov aj z **iných účtov** otvorených prijímateľom pri dodržaní podmienky existencie jedného účtu na príjem prostriedkov EPFRV a spolufinancovania zo štátneho rozpočtu;
* prijímateľ si **môže** otvoriť v komerčnej banke **osobitný účet pre projekt**;
* v prípade využitia systému refundácie sú úroky vzniknuté na účte/účtoch príjmom prijímateľa;
* v prípade, že prostriedky EPFRV a štátneho rozpočtu na spolufinancovanie poskytované prijímateľovi opatrenia 19.4 **systémom zálohovej platby** sú **úročené**, prijímateľ je povinný otvoriť si **osobitný účet na projekt**. Vlastné zdroje prijímateľa na realizáciu projektu môžu prechádzať cez osobitný účet. V prípade, ak vlastné zdroje prijímateľa prechádzajú cez osobitný účet, prijímateľ je povinný vložiť vlastné zdroje na spolufinancovanie do 3 pracovných dní odo dňa pripísania prostriedkov EPFRV a štátneho rozpočtu na spolufinancovanie na osobitný účet prijímateľa a predložiť PPA výpis z osobitného účtu ako potvrdenie o prevode vlastných zdrojov. V prípade, ak vlastné zdroje prijímateľa neprechádzajú cez osobitný účet, prijímateľ je povinný ku každému uhradenému výdavku predložiť PPA výpis z iného účtu otvoreného prijímateľom o úhrade vlastných zdrojov prijímateľa. Prijímateľ je povinný vzniknuté výnosy za prostriedky EPFRV odviesť na osobitný mimorozpočtový účet PPA a výnosy za prostriedky štátneho rozpočtu odviesť do príjmov štátneho rozpočtu na príjmový účet PPA jedenkrát ročne. Odvod výnosov prijímateľ potvrdí predložením výpisu z osobitného účtu;
* účet/účty je/sú vedený/é v EUR. V prípade úhrad v inej mene ako v EUR môže byť tento účet/účty vedený/é v cudzej mene.

4.3. Systémy financovania

1) Finančné prostriedky sú prijímateľom poskytované systémom ***zálohových platieb*** alebo ***refundácie.*** Osobitnú kategóriu tvoria platby v rámci PRV, ktoré majú charakter ***paušálnych platieb a predfinancovania***.

2) Výška verejných prostriedkov vyplácaných prijímateľovi sa zaokrúhľuje nadol na najbližší eurocent. Výška akéhokoľvek zníženia finančných prostriedkov (napríklad v prípade nezúčtovania poskytnutých verejných prostriedkov) poskytnutých prijímateľovi sa zaokrúhľuje nahor na najbližší eurocent.

**4.3.1. Systém refundácie**

1) Pri systéme refundácie sa prostriedky EPFRV a štátneho rozpočtu na spolufinancovanie preplácajú v pomere stanovenom na projekt na základe skutočne vynaložených výdavkov zo strany prijímateľa, tzn. že prijímateľ je povinný realizovať výdavky najskôr z vlastných zdrojov a tie sú mu pri jednotlivých platbách refundované v pomernej výške. Každá platba prijímateľovi z prostriedkov EPFRV a štátneho rozpočtu na spolufinancovanie je realizovaná maximálne do výšky súčtu pomeru prostriedkov EPFRV a štátneho rozpočtu na spolufinancovanie schváleného na projekt (resp. aktivitu v prípade Technickej pomoci a Národnej siete rozvoja vidieka).

2) Pri systéme refundácie sa postupuje nasledujúcim spôsobom :

1. Prijímateľ **uhradí výdavky dodávateľovi/zhotoviteľovi** z vlastných zdrojov.
2. Prijímateľ predkladá na PPA kompletnú **Žiadosť o platbu** (refundácia) v EUR a príslušnú dokumentáciu (v prípade, že v Zmluve je prijímateľovi uložená povinnosť predložiť špecifické dokumenty, ktoré preukazujú splnenie požiadaviek na priznanie podpory). Neoddeliteľnou súčasťou ŽoP sú prílohy uvedené v Zozname príloh k ŽoP, ktorý je pre každé opatrenie zverejnený na webovom sídle Pôdohospodárskej platobnej agentúry ([www.apa.sk](http://www.apa.sk/)). Prílohy vrátane účtovných dokladov predkladá prijímateľ v čitateľnej kópii. Úradne neoverené kópie všetkých príloh ŽoP musia súhlasiť s originálmi, ktoré sú v držbe prijímateľa a v prípade účtovných dokladov sú riadne zaznamenané účtovným zápisom v účtovníctve prijímateľa v zmysle § 10 ods. 1 zákona č. 431/2002 Z. z., čo prijímateľ potvrdí v čestnom vyhlásení, ktoré je súčasťou ŽoP. Účtovné doklady obsahujú podpisový záznam osoby zodpovednej za kontrolu formálnej správnosti účtovných dokladov, podpisový záznam osoby zodpovednej za účtovný prípad, účtovný predpis (príp. košieľka s predkontáciou), podpisový záznam osoby zodpovednej za zaúčtovanie a dátum zaúčtovania.

Výšku verejných prostriedkov, o ktoré prijímateľ žiada v ŽoP, prijímateľ zaokrúhli nadol na celé euro.

1. PPA **zaregistruje** ŽoP (refundácia) najneskôr do 3 pracovných dní odo dňa prijatia jej písomnej verzie.
2. PPA vykoná **kontrolu** ŽoP (t. j. administratívnu finančnú kontrolu, prípadne aj finančnú kontrolu na mieste) v súlade s nariadením (EÚ) č. 1306/2013. V prípade nedostatkov vyzve PPA príjemcu, aby v stanovenom čase doplnil svoju žiadosť (po dobu doplnenia ŽoP sa spracovanie ŽoP pozastavuje). V prípade závažných nedostatkov, alebo nedoplnenia požadovaných údajov v stanovenom čase, PPA žiadosť zamietne.
3. Po vykonaní overenia PPA do stanovenej lehoty 65 pracovných dní[[1]](#footnote-1)) ŽoP **schváli, neschváli, pozastaví** (do času odstránenia identifikovaných nedostatkov) **alebo** ju **zníži** o relevantnú sumu.
4. V prípade nedostatkov PPA vypracuje návrh správy z administratívnej finančnej kontroly alebo z finančnej kontroly na mieste (ďalej len „návrh správy“) o zistených nedostatkoch a doručí ju prijímateľovi. Prijímateľ je oprávnený podľa písm.b) ods. 1 § 21 zákona č. 357/2015 Z.z. podať v lehote stanovenej v návrhu správy písomné námietky k zisteným nedostatkom, navrhnutým odporúčaniam alebo opatreniam a k lehote na predloženie písomného zoznamu splnených opatrení a na odstránenie príčin ich vzniku uvedených v návrhu správy. Ak prijímateľ neuplatní námietky v stanovenej lehote, považujú sa zistené nedostatky a navrhnuté odporúčania alebo opatrenia a lehota na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku za akceptované.
5. V prípade nezistených nedostatkov PPA vypracuje správu z administratívnej finančnej kontroly a zašle ju prijímateľovi.
6. Po odsúhlasení ŽoP na základe správy vykoná PPA v súlade s § 7 zákona č. 357/2015 Z. z.  **základnú finančnú kontrolu** do 7 pracovných dní. PPA vykoná overenie formálnej správnosti, pravdivosti a kompletnosti vyplnenia správy, overí súlad deklarovanej sumy so schváleným rozpočtom PPA.
7. Po vykonanej finančnej kontrole PPA je povinná ihneď, najneskôr do 5 pracovných dní, zadať platobné príkazy na úhradu prijímateľovi prostredníctvom Štátnej pokladnice z rozpočtovaných výdavkov (z výdavkového účtu PPA) pomerne za prostriedky EPFRV a štátneho rozpočtu na spolufinancovanie, prípadne je povinná zabezpečiť žiadosť o prevod prostriedkov rozpočtovým opatrením prostredníctvom úpravy limitov výdavkov pomerne za prostriedky EPFRV a štátneho rozpočtu na spolufinancovanie: viazaním výdavkov v rozpočte PPA a navýšením limitov výdavkov prijímateľa.
8. PPA zahrnie oprávnené výdavky do svojho účtovníctva, na základe čoho budú tieto zahrnuté aj do vyhlásenia o výdavkoch za mesiac, v ktorom bola ŽoP (refundácia) zo strany PPA uhradená.

3) Poslednú ŽoP, ktorú prijímateľ predloží na PPA v rámci jedného projektu, prijímateľ označí ako záverečnú platbu.

**4) Po splnení všetkých podmienok preplatí PPA prijímateľovi výdavky v schválenej výške najneskôr do 5 kalendárnych mesiacov (pri podopatrení 19.4 Chod MAS a** **animácia do 3 kalendárnych mesiacov; pri podopatrení 4.3 Podpora investícií do infraštruktúry týkajúcej sa rozvoja, modernizácie alebo adaptácie poľnohospodárstva a lesníctva – časť Pozemkové úpravy do 2 kalendárnych mesiacov; pri Technickej pomoci do 27 pracovných dní)** **odo dňa, kedy bola na PPA doručená kompletná ŽoP spolu s požadovanými prílohami. P**PA má právo požiadať orgán finančného riadenia o výnimku zo SFR EPFRV týkajúcu sa lehôt stanovených na vybavenie ŽoP v osobitne odôvodnených prípadoch (napríklad pri zaregistrovaní počtu ŽoP, ktoré nie je PPA schopná spracovať v stanovených termínoch).

5) PPA uchováva originály ŽoP, originály správy z administratívnej finančnej kontroly, kópie účtovných dokladov, výpisov z účtov a ostatné dokumenty podľa zoznamu dokumentov priloženého k ŽoP v súlade s čl. 32 vykonávacieho nariadenia Komisie (ES) č. 908/2014 a § 35 a 36 zákona č. 431/2002 Z.z.. Originály účtovných dokladov a výpisov z účtov sa vždy musia nachádzať u prijímateľa.

6) PPA a orgány vykonávajúce kontrolu, finančnú kontrolu a audit (ďalej „orgány kontroly“) majú právo kedykoľvek vykonať finančnú kontrolu projektu (aktivity) na mieste. Prijímateľ je povinný umožniť výkon kontroly na mieste. Z finančnej kontroly na mieste vypracuje PPA/vypracujú orgány kontroly správu, ktorú potvrdí podpisom poverený zástupca prijímateľa. V prípade uskutočnenia kontroly na mieste sa doba preplatenia oprávnených výdavkov prijímateľovi predĺži o 20 pracovných dní.

**4.3.2. Systém zálohovej platby**

1) Systém zálohovej platby zabezpečuje prijímateľovi počiatočnú finančnú hotovosť na realizáciu projektu. Zálohová platba je prijímateľovi poskytnutá pomerne za zdroje EPFRV a štátneho rozpočtu na spolufinancovanie, a to na základe predloženia žiadosti o platbu (zálohová platba) a stanovenej dokumentácie na PPA v zmysle platnej Príručky pre prijímateľa.

2) Zálohovú platbu je možné v poskytnúť oprávneným prijímateľom opatrení PRV, definovaných v kapitole 5 Príručky pre žiadateľa o poskytnutie nenávratného finančného príspevku z PRV SR 2014 – 2020.

3) PPA a orgány kontroly majú právo kedykoľvek vykonať finančnú kontrolu projektu na mieste. Prijímateľ je povinný umožniť výkon finančnej kontroly na mieste. Z kontroly na mieste vypracuje PPA/vypracujú orgány kontroly správu, ktorú potvrdí podpisom poverený zástupca prijímateľa. V prípade uskutočnenia kontroly na mieste sa doba preplatenia oprávnených výdavkov prijímateľovi predĺži o 20 pracovných dní.

4) **Pravidlá poskytovania zálohových platieb** sú nasledovné:

1. **Zálohová platba** je oprávnenému prijímateľovi poskytnutá po uzatvorení Zmluvy, ak to Zmluva dovoľuje, a po začatí realizácie projektu na základe ŽoP (zálohová platba).
2. **Výška zálohovej platby**, ktorú PPA jednorazovo poskytne prijímateľovi, nesmie prekročiť 50 % schváleného NFP.
3. **Vyplatenie zálohovej platby podlieha zloženiu bankovej záruky** alebo rovnocennej písomnej zábezpeky (ďalej „záruka“) zodpovedajúcej 100 % výšky zálohovej platby zo strany prijímateľa (pozri kapitola 2 Príručky pre prijímateľa). Záruka sa v súlade s čl. 63, ods. 2 nariadenia (EÚ) č. 1305/2013 uvoľní, ak PPA akceptuje, že výška skutočných výdavkov na projekt presiahla výšku zálohovej platby.
4. **Zálohovú platbu prijímateľ** použijena úhradu oprávnených výdavkov projektu a **zúčtuje** ju **až po uhradení všetkých oprávnených výdavkov projektu, najneskôr však v deň ukončenia realizácie predmetu projektu,** ktorý je stanovený v Zmluve.
5. **Systém zálohovej platby prijímateľ** **kombinuje so systémom refundácie**, tzn. že pri využití systému zálohovej platby sa vyplácanie prijímateľa uskutočňuje v troch etapách – etape poskytnutia zálohovej platby, etape refundácie a etape zúčtovania zálohovej platby. Prijímateľ predloží PPA ako prvú ŽoP (zálohová platba), ďalej priebežne predkladá ŽoP (refundácia) a ako záverečnú predloží ŽoP (zúčtovanie zálohovej platby) a (refundácia). ŽoP (zúčtovanie zálohovej platby) predkladá ako samostatnú ŽoP. Zároveň, súčasne so ŽoP (zúčtovanie zálohovej platby) predkladá poslednú samostatnú ŽoP (refundácia).
6. **Súčet prostriedkov vyplatených prijímateľovi v etape poskytnutia zálohovej platby a etape refundácie**, t. j. celková výška všetkých ŽoP (refundácia) a ŽoP (zálohová platba), **nesmie prekročiť 100 % schváleného NFP**.
7. **Oprávnené výdavky nad rámec časti NFP uvedenej v bode 6. Pravidiel**, t. j. rozdiel medzi celkovou výškou schváleného NFP a prostriedkami vyplatenými prijímateľovi vo forme zálohovej platby a refundácií, **prijímateľ deklaruje spolu so zúčtovaním zálohovej platby**, t. z.ako súčasť záverečnej ŽoP (zúčtovanie zálohovej platby).

**5) Etapa poskytnutia zálohovej platby:**

1. Prijímateľ po podpísaní Zmluvy s PPA a začatí realizácie projektu predloží na PPA **ŽoP** (zálohová platba) v EUR v zmysle zmluvných podmienok, a to vo výške maximálne 50 % zo schváleného NFP. Výšku verejných prostriedkov, o ktoré prijímateľ žiada v ŽoP, prijímateľ zaokrúhli nadol na celé euro.
2. PPA **zaregistruje** ŽoP (zálohová platba) najneskôr do 3 pracovných dní odo dňa prijatia jej písomnej verzie.
3. PPA vykoná kontrolu ŽoP (zálohová platba), administratívnu finančnú kontrolu alebo finančnú kontrolu na mieste v súlade s nariadením (EÚ) č. 1306/2013. Vo vzťahu k Zmluve overí PPA, či suma danej ŽoP nie je vyššia ako suma stanovená v bode 1. V prípade formálnych nedostatkov vyzve PPA prijímateľa, aby v stanovenom čase doplnil svoju žiadosť (po dobu doplnenia ŽoP sa spracovanie ŽoP pozastavuje). V prípade závažných nedostatkov, alebo nedoplnenia požadovaných údajov v stanovenom čase, PPA žiadosť zamietne.
4. Po vykonaní kontroly PPA ŽoP (zálohová platba) **schváli, neschváli, pozastaví** (do času odstránenia identifikovaných nedostatkov) **alebo** ju **zníži** o relevantnú sumu.
5. V prípade nedostatkov PPA vypracuje návrh správy z administratívnej finančnej kontroly alebo z finančnej kontroly na mieste (ďalej len „návrh správy“) o zistených nedostatkoch a doručí ju prijímateľovi. Prijímateľ je oprávnený podľa písm.b) ods. 1 § 21 zákona č. 357/2015 Z.z. podať v lehote stanovenej v návrhu správy písomné námietky k zisteným nedostatkom, navrhnutým odporúčaniam alebo opatreniam a k lehote na predloženie písomného zoznamu splnených opatrení a na odstránenie príčin ich vzniku uvedených v návrhu správy. Ak prijímateľ neuplatní námietky v stanovenej lehote, považujú sa zistené nedostatky a navrhnuté odporúčania alebo opatrenia a lehota na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku za akceptované.
6. V prípade nezistených nedostatkov PPA vypracuje správu z administratívnej finančnej kontroly a zašle ju prijímateľovi.
7. Po odsúhlasení ŽoP na základe správy vykoná PPA v súlade s § 7 zákona č. 357/2015 Z. z. **základnú** **finančnú kontrolu** do 7 pracovných dní. PPA vykoná overenie formálnej správnosti, pravdivosti a kompletnosti vyplnenia správy, overí súlad deklarovanej sumy so schváleným rozpočtom PPA.

**PPA je povinná vykonať postupy uvedené v bodoch 2. až 5. v termíne do 15 pracovných dní od prijatia kompletnej ŽoP (zálohová platba).**

1. Po vykonanej finančnej kontrole je PPA povinná ihneď, najneskôr do 5 pracovných dní, **zadať platobné príkazy na úhradu prijímateľovi** prostredníctvom Štátnej pokladnice z rozpočtovaných výdavkov (z výdavkového účtu PPA) pomerne za prostriedky EPFRV a štátneho rozpočtu na spolufinancovanie alebo v opatrení 4.3 **zabezpečiť žiadosť o prevod prostriedkov rozpočtovým opatrením** prostredníctvom úpravy limitov výdavkov pomerne za prostriedky EPFRV a štátneho rozpočtu na spolufinancovanie viazaním výdavkov v rozpočte PPA a navýšením limitov výdavkov prijímateľa.
2. PPA **zahrnie oprávnené výdavky** **do** svojho **účtovníctva**, na základe čoho budú tieto zahrnuté aj do vyhlásenia o výdavkoch za mesiac, v ktorom bola ŽoP (zálohová platba) zo strany PPA uhradená.

**Etapa refundácie:**

1. Prijímateľ **uhrádza oprávnené výdavky** projektu z poskytnutej zálohovej platby, resp. z vlastných zdrojov, a postupuje obdobne, ako pri systéme refundácie.

**Súčet prostriedkov vyplatených** prijímateľovi **v etape poskytnutia zálohovej platby a etape refundácie**, t. j. celková výška všetkých ŽoP (refundácia) a ŽoP (zálohová platba), **nesmie prekročiť 100 % schváleného NFP.**

**Etapa zúčtovania zálohovej platby:**

1. Prijímateľ je povinný predložiť ŽoP(zúčtovanie zálohovej platby) najneskôr v deň ukončenia realizácie projektu, ktorý je stanovený v Zmluve . Táto platba bude označená ako záverečná. V prípade, že celková výška všetkých ŽoP (refundácia) a ŽoP (zálohová platba) neprekročila 100 % schváleného NFP, prijímateľ si môže zostávajúce výdavky uplatniť iba formou ŽoP (refundácia), ktorá môže byť podaná súčasne so ŽoP (zúčtovanie zálohovej platby).

Prijímateľ na predpísanom formulári na zúčtovanie zálohy deklaruje čerpanie poskytnutej zálohovej platby a spolu s formulárom predloží PPA aj prílohy uvedené v zozname príloh k ŽoP, ktorý je pre každé opatrenie zverejnený na webovom sídle PPA ([www.apa.sk](http://www.apa.sk/)). Prílohy vrátane účtovných dokladov predkladá prijímateľ v čitateľnej kópii. Úradne neoverené kópie všetkých príloh ŽoP musia súhlasiť s originálmi, ktoré sú v držbe prijímateľa a v prípade účtovných dokladov sú riadne zaznamenané účtovným zápisom v účtovníctve prijímateľa v zmysle § 10 ods. 1 zákona č. 431/2002 Z. z., čo prijímateľ potvrdí v čestnom vyhlásení[[2]](#footnote-2)), ktoré je súčasťou ŽoP. Účtovné doklady obsahujú podpisový záznam osoby zodpovednej za kontrolu formálnej správnosti účtovných dokladov, podpisový záznam osoby zodpovednej za účtovný prípad, účtovný predpis (príp. košieľka s predkontáciou), podpisový záznam osoby zodpovednej za zaúčtovanie a dátum zaúčtovania. Prijímateľ rovnako predkladá kópiu výpisu z bankového účtu potvrdzujúcu príjem prostriedkov EPFRV a štátneho rozpočtu na spolufinancovanie a kópiu výpisu z účtu potvrdzujúcu skutočné uhradenie účtovných dokladov dodávateľovi/zhotoviteľovi. V prípade, že prijímateľ počas realizácie projektu nečerpal žiadne prostriedky z poskytnutej zálohovej platby, predloží na PPA oznámenie o nulovom čerpaní poskytnutej zálohovej platby formou listu.

1. PPA **zaregistruje** ŽoP (zúčtovanie zálohovej platby) a (refundácia) najneskôr do 3 pracovných dní odo dňa prijatia ich písomnej verzie.
2. PPA vykoná **kontrolu** ŽoP (zúčtovanie zálohovej platby) a (refundácia) v súlade s nariadením (EÚ) č. 1306/2013. Vo vzťahu k Zmluve overí PPA, či suma danej ŽoP a prostriedkov už vyplatených na daný projekt nie je vyššia ako schválený NFP. V prípade formálnych nedostatkov vyzve PPA prijímateľa, aby v stanovenom čase doplnil svoju žiadosť (po dobu doplnenia ŽoP sa spracovanie ŽoP pozastavuje). V prípade závažných nedostatkov, alebo nedoplnenia požadovaných údajov v stanovenom čase, PPA žiadosť zamietne.
3. Po vykonaní kontroly PPA ŽoP (zúčtovanie zálohovej platby) a (refundácia) **schváli, neschváli, pozastaví** (do času odstránenia identifikovaných nedostatkov) **alebo** ich **zníži** o relevantnú sumu.
4. V prípade nedostatkov PPA vypracuje návrh správy z administratívnej finančnej kontroly alebo z finančnej kontroly na mieste (ďalej len „návrh správy“) o zistených nedostatkoch a doručí ju prijímateľovi. Prijímateľ je oprávnený podľa písm.b) ods. 1 § 21 zákona č. 357/2015 Z.z. podať v lehote stanovenej v návrhu správy písomné námietky k zisteným nedostatkom, navrhnutým odporúčaniam alebo opatreniam a k lehote na predloženie písomného zoznamu splnených opatrení a na odstránenie príčin ich vzniku uvedených v návrhu správy. Ak prijímateľ neuplatní námietky v stanovenej lehote, považujú sa zistené nedostatky a navrhnuté odporúčania alebo opatrenia a lehota na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku za akceptované.
5. V prípade nezistených nedostatkov PPA vypracuje správu z administratívnej finančnej kontroly a zašle ju prijímateľovi.
6. PPA **informuje** prijímateľa **o zúčtovaní** poskytnutej zálohovej platby.

**PPA je povinná vykonať postupy uvedené v bodoch 11. až 13. v termíne do** **4. kalendárnych mesiacov, resp. v prípade opatrenia 4.3 Podpora investícií do** **infraštruktúry týkajúcej sa rozvoja, modernizácie alebo adaptácie poľnohospodárstva a lesníctva – vypracovanie a vykonanie projektov pozemkových úprav do 2 kalendárnych mesiacov od zaregistrovania kompletných ŽoP (zúčtovanie zálohovej platby) a (refundácia).**

1. a) **Ak** **oprávnený nárok prijímateľa** pri zúčtovaní zálohovej platby **je nižší ako poskytnutá zálohová platba,** prijímateľ je povinný bezodkladne, najneskôr do 5 pracovných dní od prevzatia informácie o zúčtovaní od PPA, **vrátiť sumu nezúčtovaného rozdielu** na účet PPA alebo v prípade op. 4.3 Podpora investícií do infraštruktúry týkajúcej sa rozvoja, modernizácie alebo adaptácie poľnohospodárstva a lesníctva – vypracovanie a vykonanie projektov pozemkových úprav prostredníctvom rozpočtového opatrenia do rozpočtu PPA. V takom prípade sa zároveň znižuje výška schváleného NFP na sumu rovnú súčtu vyplatených refundácií a zúčtovanej zálohovej platby.

b) **Ak oprávnený nárok prijímateľa** pri zúčtovaní zálohovej platby **prevyšuje poskytnutú zálohovú platbu**, PPA postupuje obdobne, ako je uvedené v bodoch 5. Až 7. Tohto postupu. V prípade, že súčet vyplatených refundácií a zúčtovanej zálohovej platby je nižší ako NFP, PPA zníži výšku schváleného NFP na výšku tohto súčtu.

6) PPA má právo požiadať orgán finančného riadenia o výnimku zo SFR EPFRV týkajúcu sa lehôt stanovených na vybavenie ŽoP v osobitne odôvodnených prípadoch (napríklad pri zaregistrovaní počtu ŽoP, ktoré nie je PPA schopná spracovať v stanovených termínoch).

7) PPA uchováva originály ŽoP, originály správy z administratívnej finančnej kontroly, kópie účtovných dokladov, výpisov z účtov a ostatné dokumenty podľa zoznamu dokumentov priloženého k ŽoP v súlade s čl. 32 vykonávacieho nariadenia Komisie (EÚ) č. 908/2014 a § 35 a § 36 zákona č. 431/2002 Z.z. Originály účtovných dokladov a výpisov z účtov sa vždy musia nachádzať u prijímateľa.

**4.3.3. Paušálne platby**

1) Systém poskytovania paušálnej platby závisí od splnenia podmienok prijímateľom a pravidiel relevantného opatrenia, ktoré sú pre jednotlivé podpory odlišné. Finančné prostriedky sa vyplácajú na základe stanovených pravidiel pre výpočet paušálnej platby, podľa ktorých sa vypočíta alebo určí výška paušálnej platby pre prijímateľa.

2) Pri predkladaní ŽoP postupuje prijímateľ nasledovne:

* + - 1. Prijímateľ predkladá v stanovenom čase ŽoP (paušálna platba) s príslušnou dokumentáciou (v prípade, že v Zmluve je prijímateľovi uložená povinnosť predložiť špecifické dokumenty, ktoré preukazujú splnenie požiadaviek na priznanie podpory). Neoddeliteľnou súčasťou ŽoP sú prílohy uvedené v Zozname príloh k ŽoP, ktorý je pre každé opatrenie zverejnený na webovom sídle PPA ([www.apa](http://www.apa).sk). Prílohy vrátane účtovných dokladov predkladá prijímateľ v čitateľnej kópii. Úradne neoverené kópie všetkých príloh ŽoP musia súhlasiť s originálmi, ktoré sú v držbe prijímateľa a v prípade účtovných dokladov sú riadne zaznamenané účtovným zápisom v účtovníctve prijímateľa v zmysle § 10 ods. 1 zákona č. 431/2002 Z. z., čo prijímateľ potvrdí v čestnom vyhlásení, ktoré je súčasťou ŽoP. Účtovné doklady obsahujú podpisový záznam osoby zodpovednej za kontrolu formálnej správnosti účtovných dokladov, podpisový záznam osoby zodpovednej za účtovný prípad, účtovný predpis (príp. košieľka s predkontáciou), podpisový záznam osoby zodpovednej za zaúčtovanie a dátum zaúčtovania.

Výšku verejných prostriedkov, o ktoré prijímateľ žiada v ŽoP, prijímateľ zaokrúhli nadol na najbližší eurocent.

* + - 1. PPA **zaregistruje** ŽoP (paušálna platba) najneskôr do 3 pracovných dní odo dňa prijatia jej písomnej verzie.
			2. PPA vykoná **kontrolu** ŽoP (t. j. administratívnu kontrolu, prípadne aj finančnú kontrolu na mieste) v súlade s nariadením (EÚ) č. 1306/2013, pokiaľ ide o realizáciu kontrolných postupov pri opatreniach na podporu rozvoja vidieka. V prípade formálnych nedostatkov vyzve PPA prijímateľa, aby v stanovenom čase doplnil svoju žiadosť (po dobu doplnenia ŽoP sa spracovanie ŽoP pozastavuje). V prípade závažných nedostatkov, alebo nedoplnenia požadovaných údajov v stanovenom čase, PPA žiadosť zamietne.
			3. Po vykonaní kontroly PPA ŽoP **schváli**, **neschváli** alebo **pozastaví** (do času odstránenia identifikovaných nedostatkov) alebo ju **zníži** o relevantnú sumu.
			4. V prípade nedostatkov PPA vypracuje návrh správy z administratívnej finančnej kontroly alebo z finančnej kontroly na mieste (ďalej len „návrh správy“) o zistených nedostatkoch a doručí ju prijímateľovi. Prijímateľ je oprávnený podľa písm.b) ods. 1 § 21 zákona č. 357/2015 Z.z. podať v lehote stanovenej v návrhu správy písomné námietky k zisteným nedostatkom, navrhnutým odporúčaniam alebo opatreniam a k lehote na predloženie písomného zoznamu splnených opatrení a na odstránenie príčin ich vzniku uvedených v návrhu správy. Ak prijímateľ neuplatní námietky v stanovenej lehote, považujú sa zistené nedostatky a navrhnuté odporúčania alebo opatrenia a lehota na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku za akceptované.
			5. V prípade nezistených nedostatkov PPA vypracuje správu z administratívnej finančnej kontroly a zašle ju prijímateľovi.
			6. Po odsúhlasení ŽoP, na základe správy vykoná PPA v súlade s § 7 zákona č. 357/2015 Z. z. **základnú finančnú kontrolu** do 7 pracovných dní. PPA vykoná overenie formálnej správnosti, pravdivosti a kompletnosti vyplnenia správy, overí súlad deklarovanej sumy so schváleným rozpočtom PPA.
			7. Po vykonanej finančnej kontrole PPA je povinná ihneď, najneskôr do 5 pracovných dní, **zadať platobné príkazy** na úhradu prijímateľovi prostredníctvom Štátnej pokladnice z rozpočtovaných výdavkov (z výdavkového účtu PPA) pomerne za zdroje EÚ a štátneho rozpočtu na spolufinancovanie.

PPA je povinná vykonať postupy uvedené v bodoch 2. až 8. v termíne **do 4 kalendárnych mesiacov** od prijatia kompletnej ŽoP s relevantnou dokumentáciou.

* + - 1. PPA **zahrnie** oprávnené výdavky do svojho účtovníctva, na základe čoho budú tieto zahrnuté aj do vyhlásenia o výdavkoch predkladaného Komisii.

3) PPA a orgány kontroly majú právo kedykoľvek vykonať kontrolu projektu (aktivity) na mieste. Prijímateľ je povinný umožniť výkon kontroly na mieste. Z kontroly na mieste vypracuje PPA/vypracujú orgány kontroly správu, ktorú potvrdí podpisom poverený zástupca prijímateľa. V prípade uskutočnenia kontroly na mieste sa doba preplatenia oprávnených výdavkov prijímateľovi predĺži o 20 pracovných dní.

4) PPA uchováva originály ŽoP, originály správy z administratívnej finančnej kontroly a ostatné dokumenty podľa zoznamu dokumentov priloženého k ŽoP v súlade s čl. 32 vykonávacieho nariadenia (ES) č. 908/2014 a § 35 a § 36 zákona č. 431/2002 Z.z. Originály účtovných dokladov a výpisov z účtov sa vždy musia nachádzať u prijímateľa.

5) PPA má právo požiadať orgán finančného riadenia o výnimku zo SFR EPFRV týkajúcu sa lehôt stanovených na vybavenie ŽoP v osobitne odôvodnených prípadoch (napríklad pri zaregistrovaní počtu ŽoP, ktoré nie je PPA schopná spracovať v stanovených termínoch).

**4.3.4. Systém predfinancovania**

1) Predfinancovanie je prijímateľovi Hydromeliorácie š. p. v opatrení č. 5 a prijímateľovi Národné lesnícke centrum v opatrení č. 8 aktivita – Program starostlivosti o les – poskytované pomerne za zdroje EPFRV a štátneho rozpočtu na spolufinancovanie na základe ním predložených nezaplatených účtovných dokladov v lehote splatnosti záväzkov.

2) Pri systéme predfinancovania sa postupuje nasledujúcim spôsobom:

1. Prijímateľ predkladá maximálne 1 krát za kalendárny štvrťrok na PPA kompletnú **Žiadosť o platbu** (predfinancovanie) v EUR a príslušnú dokumentáciu (v prípade, že v Zmluve je prijímateľovi uložená povinnosť predložiť špecifické dokumenty, ktoré preukazujú splnenie požiadaviek na priznanie podpory) v lehote splatnosti nezaplatených účtovných dokladov vystavených dodávateľom/zhotoviteľom najneskôr do dvoch pracovných dní od prijatia týchto účtovných dokladov. Neoddeliteľnou súčasťou ŽoP sú prílohy uvedené v Zozname príloh k ŽoP, ktorý je pre každé opatrenie zverejnený na webovom sídle PPA ([www.apa.sk](http://www.apa.sk/)). Prílohy vrátane účtovných dokladov predkladá prijímateľ v čitateľnej kópii. Úradne neoverené kópie všetkých príloh ŽoP musia súhlasiť s originálmi, ktoré sú v držbe prijímateľa a v prípade účtovných dokladov sú riadne zaznamenané účtovným zápisom v účtovníctve prijímateľa v zmysle § 10 ods. 1 zákona č. 431/2002 Z. z., čo prijímateľ potvrdí v čestnom vyhlásení, ktoré je súčasťou ŽoP. Účtovné doklady obsahujú podpisový záznam osoby zodpovednej za kontrolu formálnej správnosti účtovných dokladov, podpisový záznam osoby zodpovednej za účtovný prípad, účtovný predpis (príp. košieľka s predkontáciou), podpisový záznam osoby zodpovednej za zaúčtovanie a dátum zaúčtovania.

Výšku verejných prostriedkov, o ktoré prijímateľ žiada v žiadosti o platbu, prijímateľ zaokrúhli nadol na celé euro.

1. PPA **zaregistruje** ŽoP (predfinancovanie) najneskôr do 3 pracovných dní odo dňa prijatia jej písomnej verzie.
2. PPA vykoná **kontrolu** ŽoP (predfinancovanie) (t. j. administratívnu finančnú kontrolu, prípadne aj finančnú kontrolu namieste) v súlade s nariadením EÚ č. 1306/2013. V prípade formálnych nedostatkov vyzve PPA prijímateľa, aby v stanovenom čase doplnil svoju ŽoP (po dobu doplnenia ŽoP sa spracovanie ŽoP pozastavuje). V prípade závažných nedostatkov, alebo nedoplnenia požadovaných údajov v stanovenom čase, PPA žiadosť zamietne.
3. Po vykonaní kontroly PPA do stanovenej lehoty 6 pracovných dní ŽoP **schváli, neschváli, pozastaví** (do času odstránenia identifikovaných nedostatkov) **alebo** ju **zníži** o relevantnú sumu.
4. V prípade nedostatkov PPA vypracuje návrh správy z administratívnej finančnej kontroly alebo z finančnej kontroly na mieste (ďalej len „návrh správy“) o zistených nedostatkoch a doručí ju prijímateľovi. Prijímateľ je oprávnený podľa písm. b) ods. 1 § 21 zákona č. 357/2015 Z.z. podať v lehote stanovenej v návrhu správy písomné námietky k zisteným nedostatkom, navrhnutým odporúčaniam alebo opatreniam a k lehote na predloženie písomného zoznamu splnených opatrení a na odstránenie príčin ich vzniku uvedených v návrhu správy. Ak prijímateľ neuplatní námietky v stanovenej lehote, považujú sa zistené nedostatky a navrhnuté odporúčania alebo opatrenia a lehota na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku za akceptované.
5. V prípade nezistených nedostatkov PPA vypracuje správu z administratívnej finančnej kontroly a zašle ju prijímateľovi.
6. Po odsúhlasení ŽoP na základe správy vykoná PPA v súlade s § 7 zákona č. 357/2015 Z. z. **základnú finančnú kontrolu** do 7 pracovných dní. PPA vykoná overenie formálnej správnosti, pravdivosti a kompletnosti vyplnenia správy, overí súlad deklarovanej sumy so schváleným rozpočtom PPA.
7. Po vykonanej finančnej kontrole PPA je povinná ihneď, najneskôr do 5 pracovných dní, zadať platobné príkazy na úhradu prijímateľovi prostredníctvom Štátnej pokladnice z rozpočtovaných výdavkov (z výdavkového účtu PA) pomerne za prostriedky EPFRV a štátneho rozpočtu na spolufinancovanie, prípadne je povinná zabezpečiť žiadosť o prevod prostriedkov rozpočtovým opatrením prostredníctvom úpravy limitov výdavkov pomerne za prostriedky EPFRV a štátneho rozpočtu na spolufinancovanie: viazaním výdavkov v rozpočte PPA a navýšením limitov výdavkov prijímateľa.
8. Prijímateľ je následne povinný bezodkladne, najneskôr do 5 pracovných dní od pripísania prostriedkov na jeho účet, previesť prostriedky dodávateľovi/zhotoviteľovi na úhradu nezaplatených účtovných dokladov. V opačnom prípade znáša penále za omeškanie platby voči dodávateľovi/zhotoviteľovi samotný prijímateľ.
9. Po poskytnutí predfinancovania je prijímateľ povinný celú výšku následne (najneskôr do 15 pracovných dní od pripísania týchto prostriedkov na jeho účet) **zúčtovať**, pričom na PPA predkladá vyplnený formulár ŽoP (zúčtovanie predfinancovania), kópiu výpisu z účtu potvrdzujúcu skutočné uhradenie účtovných dokladov dodávateľovi/zhotoviteľovi.

Nezúčtovaný rozdiel predfinancovania je prijímateľ povinný vrátiť na príslušné účty PPA bezodkladne, najneskôr do 10 pracovných dní od ukončenia lehoty na zúčtovanie. Prijímateľ zároveň predkladá na PPA oznámenie o vysporiadaní finančných vzťahov.

1. PPA zaregistruje ŽoP (zúčtovanie predfinancovania) najneskôr do 3 pracovných dní odo dňa prijatia jej písomnej verzie.
2. PPA **vykoná kontrolu** ŽoP(zúčtovanie predfinancovania) a kópie výpisov z bankového účtu.
3. Po uskutočnení kontroly PPA ŽoP **schváli**, **neschváli**, **pozastaví** (do času odstránenia identifikovaných nedostatkov) alebo ju **zníži** o relevantnú sumu. PPA vystaví najneskôr do 10 pracovných dní od zaregistrovania ŽoP (zúčtovanie predfinancovania) správu z administratívnej finančnej kontroly.
4. PPA je povinná informovať o výsledku zúčtovania prijímateľa.
5. PPA vykoná v súlade s § 7 zákona č. 357/2015 Z. z. **základnú finančnú kontrolu** do 7 pracovných dní. PPA vykoná kontrolu formálnej správnosti, pravdivosti a kompletnosti vyplnenia správy z administratívnej finančnej kontroly a zahrnie oprávnené výdavky do účtovníctva, na základe čoho budú tieto zahrnuté aj do vyhlásenia o výdavkoch za mesiac, v ktorom bola ŽoP (zúčtovanie predfinancovania) schválená a oprávnenosť výdavkov potvrdená).
6. Kroky uvedené v bodoch 1. až 13. sa opakujú až do momentu dosiahnutia 100 % oprávnených výdavkov na projekt, ktoré môžu byť podľa Zmluvy financované systémom predfinancovania, s výnimkou prípadov, keď bola suma znížená zo strany PPA.

Poslednú ŽoP, ktorú prijímateľ predloží na PPA v rámci jedného projektu, prijímateľ označí ako záverečnú platbu.

**3) Po splnení všetkých podmienok preplatí PPA prijímateľovi výdavky v schválenej výške najneskôr do 35-tich pracovných dní odo dňa, kedy bola na PPA doručená kompletná ŽoP spolu s požadovanými prílohami.** PPA má právo požiadať orgán finančného riadenia o výnimku zo SFR EPFRV týkajúcu sa lehôt stanovených na vybavenie ŽoP v osobitne odôvodnených prípadoch (napríklad pri zaregistrovaní počtu ŽoP, ktoré nie je PPA schopná spracovať v stanovených termínoch).

4) Prijímateľ môže kombinovať systém predfinancovania a systém refundácie v závislosti od podmienok Zmluvy. Jednotlivé ŽoP môže prijímateľ predkladať len na jeden z uvedených systémov, tzn. že výdavky realizované z poskytnutého predfinancovania nemôže prijímateľ kombinovať s výdavkami uplatňovanými systémom refundácie v rámci jednej ŽoP. V takom prípade prijímateľ predkladá samostatne ŽoP (zúčtovanie predfinancovania) a samostatne ŽoP (refundácia).

5) PPA uchováva originály ŽoP, originály z administratívnej finančnej kontroly, kópie účtovných dokladov, výpisov z účtov a ostatné dokumenty podľa zoznamu dokumentov priloženého k ŽoP v súlade s čl. 32 vykonávacieho nariadenia Komisie (ES) č. 908/2014 a § 35 a § 36 zákona č. 431/2002 Z. z. Originály účtovných dokladov a výpisov z účtov sa vždy musia nachádzať u prijímateľa.

6) PPA a orgány kontroly majú právo kedykoľvek vykonať finančnú kontrolu projektu na mieste. Prijímateľ je povinný umožniť výkon finančnej kontroly na mieste. Z finančnej kontroly na mieste vypracuje PPA/vypracujú orgány kontroly správu, ktorú potvrdí podpisom poverený zástupca prijímateľa. V prípade uskutočnenia kontroly na mieste sa doba preplatenia oprávnených výdavkov prijímateľovi predĺži o 10 pracovných dní v prípade kontroly vo fáze predfinancovania / o 20 pracovných dní v prípade kontroly vo fáze zúčtovania predfinancovania.

4.4. Žiadosť o platbu (ďalej len ŽoP)

1) NFP na realizáciu projektu, ktorý je predmetom schválenej ŽoNFP a Zmluvy, sa prijímateľovi poskytuje na základe ŽoP. Formulár ŽoP definuje riadiaci orgán v spolupráci s PPA. Prijímateľ vypracováva ŽoP v písomnej forme a v originálnom vyhotovení v písomnej forme (do času plnej elektronizácie ŽoP) alebo elektronickej forme (v čase plnej elektronizácie ŽoP) predkladá PPA, ktorá ich zaregistruje v stanovených termínoch spolu s povinnými prílohami.

2) Prijímateľ predkladá kompletnú ŽoP na predpísanom tlačive zverejnenom na webovom sídle PPA ([www.apa.sk](http://www.apa.sk)) doporučenou poštou na adresu: Pôdohospodárska platobná agentúra, Odbor autorizácie projektových podpôr a OPRH, Dobrovičova 12, 815 26 Bratislava alebo osobne v podateľni na hore uvedenej adrese. Za dátum doručenia ŽoP sa považuje:

a. v prípade osobného doručenia deň jej fyzického doručenia v písomnej forme do podateľne PPA na PPA, pričom posledná ŽoP musí byť doručená najneskôr v posledný deň, stanovený na podanie ŽoP v Zmluve, do konca úradných hodín;

 b. v prípade zaslania poštou alebo kuriérom deň odovzdania dokumentácie ŽoP na takúto prepravu, pričom posledná ŽoP musí byť podaná na poštovú prepravu najneskôr v posledný deň, stanovený na podanie ŽoP v Zmluve, (rozhodujúca je pečiatka pošty/kuriéra na obálke, v ktorej sa ŽoP doručuje).

V prípade doručenia ŽoP osobne do podateľne PPA, zamestnanci podateľne PPA potvrdia sprievodný list žiadateľa k ŽoP/prvú stranu kópie ŽoP, ktorý je dokladom o prijatí ŽoP.

3) Neoddeliteľnou súčasťou ŽoP sú prílohy uvedené v zozname príloh k ŽoP, ktorý je pre každé opatrenie zverejnený na webovom sídle PPA ([www.apa.sk](http://www.apa.sk)) ako aj  prílohy, ktoré ako neoddeliteľnú súčasť ŽoP navyše oproti zoznamu príloh k ŽoP definuje konkrétna Zmluva. Prílohy vrátane účtovných dokladov predkladá prijímateľ v čitateľnej kópii. Úradne neosvedčené kópie všetkých príloh ŽoP musia súhlasiť s originálmi, ktoré sú v držbe prijímateľa a v prípade účtovných dokladov sú riadne zaznamenané účtovným zápisom v účtovníctve prijímateľa v zmysle § 10 ods. 1 zákona č. 431/2002 Z. z. v znení neskorších predpisov, čo prijímateľ potvrdí v čestnom vyhlásení, ktoré je súčasťou ŽoP. Originály a fotokópie účtovných dokladov sú na viditeľnom mieste (napr. pravý horný roh prvej strany dokladu) označené : „Financované z prostriedkov EPFRV 2014 – 2020“. Výšku finančných prostriedkov z verejných zdrojov, o ktoré prijímateľ žiada v ŽoP, zaokrúhli nadol na najbližší eurocent.

4) Na jeden projekt je možné predkladať ŽoP jedenkrát za kalendárny rok okrem prípadov, kedy je v rámci jedného projektu rôzna intenzita pomoci a okrem prípadov, kedy sa projekt financuje systémom zálohovej platby. V prípade financovania projektu systémom zálohovej platby môže prijímateľ podať v rámci jedného kalendárneho roka aj viac ŽoP za podmienky, že v rámci jedného kalendárneho roka bude podaná aj záverečná ŽoP. Podávanie ŽoP v prípade kolektívnych investícií a integrovaných projektov, je upravené osobitne (viď kapitola 8 a 9 Príručky pre prijímateľa).

5) Objem poslednej platby ŽoP nesmie byť menej ako 15% z výšky NFP a predchádzajúce platby nesmú prevýšiť 85% z výšky NFP. V prípade jednej platby ŽoP je uvedená podmienka bezpredmetná. Uvedené platí v prípade integrovaných projektov pre každé opatrenie/podopatrenie a v prípade kolektívnych investícií pre každého partnera projektu.

 Vyplatenie poslednej ŽoP v prípade podopatrení 4.1, 4.2, 6.1, 6.3, 6.4, 19.2, 19.3 a všetky podopatrenia v rámci opatrenia 7 je podmienené predložením kópie Potvrdenia o registrácii projektu do Národnej siete rozvoja vidieka.

6) Nárok prijímateľa na vyplatenie príslušnej platby ŽoP vzniká len v rozsahu, v akom PPA rozhodne o oprávnenosti výdavkov projektu.

7) Maximálna výška NFP, uvedená v Zmluve, nesmie byť prekročená ani na základe dodatku k Zmluve.

8) Prijímateľ zodpovedá za pravosť, správnosť a kompletnosť údajov uvedených v ŽoP. Ak na základe nepravých alebo nesprávnych údajov uvedených v ŽoP dôjde k preplateniu výdavkov zo strany PPA prijímateľovi, pôjde o porušenie finančnej disciplíny v zmysle § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

9) Posledná ŽoP musí byť podaná na PPA v termíne, stanovenom v Zmluve, pričom tento termín nie je možné predĺžiť ani dodatkom k Zmluve.

 Podanie poslednej ŽoP v lehote do 4 rokov od nadobudnutia účinnosti Zmluvy sa uplatní pri podopatreniach: 1.2, 2.3, 4.1, 4.2, 4.3 (spoločné zariadenia). 4.3. (infraštruktúra), 6.4, 7.2, 7.3, 7.4, 7.5, 8.3, 8.4, 8.6, 16.2, 16.3, 16.4.

 Podanie poslednej ŽoP v lehote do 5 rokov od nadobudnutia účinnosti Zmluvy sa uplatní pri podopatrení: 8.5.

 Podanie poslednej ŽoP v lehote do 7 rokov od nadobudnutia účinnosti Zmluvy sa uplatní pri podopatreniach: 4.3 (pozemkové úpravy), 5.1, 16.1.

10) PPA realizuje jednotlivé platby schválených ŽoP výlučne bezhotovostnou formou.

11) Prijímateľ je povinný realizovať finančné operácie týkajúce sa realizácie projektu (činnosti) výlučne bezhotovostnou formou. Možnosti hotovostných platieb môže vo výnimočných prípadoch stanoviť Zmluva.

**4.4.1 Príjem ŽoP**

1. Momentom začatia administratívnej kontroly ŽoP je do času plnej elektronizácie doručenie (t.j. prijatie) písomnej formy ŽoP na ústredie PPA.
2. Lehoty na spracovanie ŽoP vychádzajú zo SFR EPFRV a sú upravené v kapitole 4.3. Príručky pre prijímateľa.

**4.4.2 Administratívna finančná kontrola ŽoP**

1. Všetky prijaté ŽoP prijímateľa musia byť podrobené administratívnej finančnej kontrole PPA v plnom rozsahu. Cieľom administratívnej finančnej kontroly ŽoP je zabezpečenie splnenia zákonnosti, správnosti a oprávnenosti predložených nárokovaných finančných prostriedkov/deklarovaných výdavkov a ostatných skutočností uvedených v ŽoP vrátane ich podpornej dokumentácie a ich súladu s legislatívou EÚ a SR a Zmluvou.
2. V rámci finančnej kontroly ŽoP vykonanej formou administratívnej finančnej kontroly je PPA povinná vykonať taktiež finančnú kontrolu relevantnej podpornej dokumentácie, ktorá tvorí prílohu ŽoP. Minimálny rozsah podpornej dokumentácie vo vzťahu k jednotlivým výdavkom bude uverejnený na webovom sídle PPA.
3. Na to, aby bola prijímateľovi schválená ŽoP, musí byť finančná kontrola celej ŽoP vykonaná vždy formou administratívnej finančnej kontroly, v prípade potreby môže byť doplnená aj formou finančnej kontroly na mieste, pričom platí pravidlo, že finančná kontrola ŽoP formou finančnej kontroly na mieste nemôže nahradiť finančnú kontrolu ŽoP formou administratívnej finančnej kontroly.
4. PPA je oprávnená rozhodnúť, že počas výkonu administratívnej finančnej kontroly ŽoP je potrebné overiť deklarované výdavky a ostatné skutočnosti uvedené v ŽoP aj formou finančnej kontroly na mieste.
5. Ak PPA vykoná počas finančnej kontroly ŽoP vykonanej formou administratívnej finančnej kontroly finančnú kontrolu na mieste, nejedná sa o prerušenie výkonu finančnej kontroly ŽoP formou administratívnej finančnej kontroly, avšak v súlade so SFR EPFRV sa uvedená lehota výkonu administratívnej finančnej kontroly z dôvodu výkonu finančnej kontroly na mieste môže predĺžiť (viď kapitola 4.3. Príručky pre prijímateľa.
6. V prípade nekompletnosti ŽoP (napr. v prípade, ak ŽoP nie je správna, ak povinná podporná dokumentácia nie je súčasťou ŽoP, ak podporná dokumentácia, ktorá je súčasťou ŽoP nie je úplná alebo ak je nesprávne vyplnená, alebo sa začalo vyšetrovanie v súvislosti s možnou nezrovnalosťou ovplyvňujúcou dotknuté výdavky a pod.), je PPA povinná oznámiť prijímateľovi prerušenie plynutia lehoty na spracovanie ŽoP, dôvody tohto prerušenia a lehotu na odstránenie nedostatkov (napr. prostredníctvom výzvy na doplnenie podpornej dokumentácie a pod.).
7. Po doručení ŽoP vykoná PPA finančnú kontrolu správnosti nárokovaných finančných prostriedkov /deklarovaných výdavkov a ostatných skutočností uvedených v ŽoP v lehote stanovenej v SFR EPFRV (viď kapitola 4.3. Príručky pre prijímateľa). PPA je povinná vykonať finančnú kontrolu správnosti nárokovaných finančných prostriedkov/deklarovaných výdavkov a ostatných skutočností uvedených v ŽoP vo vzťahu ku všetkým nárokovaným finančným prostriedkom /deklarovaným výdavkom a ostatných skutočností uvedených v ŽoP prijímateľa pred ich uhradením/zúčtovaním.
8. PPA v rámci finančnej kontroly správnosti predložených nárokovaných finančných prostriedkov /deklarovaných výdavkov a ostatných skutočností uvedených v ŽoP overí, či vo vzťahu k Zmluve sú predmetné výdavky a ostatné skutočnosti uvedené v ŽoP správne zaevidované vo všetkých relevantných poliach, kompletné, správne v zmysle zadefinovania riadiacim orgánom v spolupráci s PPA a či výdavky sú v súlade s vecnou, časovou a územnou oprávnenosťou uvedenou v Zmluve , a to najmä z hľadiska:
	1. jednoznačnej identifikácie prijímateľa, údajov a ostatných skutočností uvedených k deklarovaným výdavkom;
	2. oprávnenosti výdavkov vo väzbe na príslušnú aktivitu projektu;
	3. oprávnenosti výdavkov vo vzťahu k miestu realizácie projektu;
	4. časovej oprávnenosti výdavkov;
	5. overenie oprávnenosti výdavkov z pohľadu záverov už vykonanej administratívnej kontroly verejného obstarávania (ak je relevantné);
	6. preukázateľnej matematickej správnosti výpočtu výdavkov;
	7. realizácie oprávnených výdavkov v zmysle Zmluvy, resp. dokumentu na ktorý sa Zmluva odkazuje;
	8. preukázateľnosti a reálnosti predloženia dokladov súvisiacich s deklarovanými výdavkami – napr. doklady súvisiace s dodaním tovaru, poskytnutím služby, vykonaním prác (napr. účtovné doklady – faktúry, pokladničné bloky, dodacie listy v prípadoch, že dodanie tovaru nie je zdokladované priamo na faktúre, dodávateľsko – odberateľské zmluvy a pod.);
	9. preukázateľnosti reálneho vyplatenia výdavku prijímateľom (napr. potvrdenie výdavkovými pokladničnými blokmi, výpismi z bankového účtu) ak je relevantné;
	10. súladu aplikovania výpočtu paušálnej sadzby v prípade využitia zjednodušeného vykazovania výdavkov formou paušálnej sadzby;
	11. neprekrývania sa výdavkov.
9. Výdavky prijímateľa deklarované v ŽoP musia spĺňať najmä tieto podmienky:
	1. výdavok je v súlade s platnými všeobecne záväznými právnymi predpismi (napr. zákon o rozpočtových pravidlách, zákon o verejnom obstarávaní, zákon o štátnej pomoci, zákonník práce, zákon o slobode informácií);
	2. výdavok je vynaložený na projekt (existencia priameho spojenia s projektom) schválený PPA a realizovaný v zmysle podmienok Výzvy , podmienok schémy de minimis, príp. schémy štátnej pomoci, ktoré tvoria neoddeliteľnú súčasť Výzvy, podmienok Zmluvy;
	3. výdavky sú vynaložené v súlade s PRV na aktivity v súlade s obsahovou stránkou projektu, zodpovedajú časovej následnosti aktivít projektu, sú plne v súlade s cieľmi projektu a prispievajú k dosiahnutiu plánovaných cieľov projektu;
	4. výdavok spĺňa podmienky hospodárnosti, efektívnosti, účelnosti a účinnosti;
	5. výdavky musia byť identifikovateľné a preukázateľné a musia byť doložené účtovnými dokladmi, ktoré sú riadne evidované u prijímateľa v súlade s platnou legislatívou;
	6. výdavok je preukázaný faktúrami alebo inými účtovnými dokladmi rovnocennej preukaznej hodnoty, ktoré sú riadne evidované v účtovníctve prijímateľa v súlade s platnými všeobecne záväznými právnymi predpismi a Zmluvou. Preukázanie výdavkov faktúrami alebo účtovnými dokladmi rovnocennej preukaznej hodnoty sa nevzťahuje na výdavky vykazované zjednodušeným spôsobom vykazovania.
10. Ak PPA pri finančnej kontrole ŽoP zistí, že je potrebné niektoré skutočnosti overiť na mieste, príp. vyplynie táto povinnosť z vykonanej analýzy rizík, vykoná finančnú kontrolu na mieste. Finančná kontrola na mieste je samostatným procesom finančnej kontroly (vrátane samostatného výstupu z finančnej kontroly na mieste) popri finančnej kontrole ŽoP vykonanej formou administratívnej finančnej kontroly. V prípade, ak skutočnosti zistené pri finančnej kontrole na mieste majú vplyv na výkon a predpokladané závery administratívnej finančnej kontroly, je PPA povinná zohľadniť ich aj v záveroch správy z administratívnej finančnej kontroly ŽoP vykonanej formou administratívnej finančnej kontroly.
11. V prípade, ak PPA počas administratívnej finančnej kontroly ŽoP zistí, že je potrebné údaje v súvislosti s deklarovanými výdavkami a ostatnými skutočnosťami uvedenými v ŽoP zo strany prijímateľa doplniť/zmeniť, vyzve prijímateľa na doplnenie týchto údajov. PPA je oprávnená rozhodnúť, že za výzvu na doplnenie/zmenu týchto údajov bude považovať doručený návrh z administratívnej finančnej kontroly. Lehota na doplnenie/zmenu je minimálne 3 pracovné dni odo dňa doručenia výzvy. Lehota na uskutočnenie administratívnej finančnej kontroly ŽoP neplynie počas plynutia lehoty stanovenej na doplnenie/zmenu údajov ŽoP.
12. PPA je oprávnená rozhodnúť, že časť deklarovaných výdavkov, ktorá si vyžaduje doplnenie/zmenu/overenie niektorých skutočností na mieste, príp. o tom rozhodne PPA z iného dôvodu, bude vyčlenená do predmetu samostatnej finančnej kontroly. PPA v tomto prípade vyčlení časť výdavkov na samostatnú finančnú kontrolu, pričom lehota, ktorá uplynula od doručenia písomnej formy ŽoP (príp. elektronickej formy ŽoP), sa započítava do lehoty stanovenej na kontrolu ŽoP vykonanú administratívnou formou.
13. Pre výkon finančnej kontroly deklarovaných výdavkov vyčlenených na samostatnú finančnú kontrolu platia pre PPA rovnaké práva a povinnosti ako pre výkon finančnej kontroly ŽoP vykonanej formou administratívnej finančnej kontroly. PPA je aj v tomto prípade povinná vypracovať návrh správy z administratívnej finančnej kontroly (v prípade zistenia nedostatkov) a správu z administratívnej finančnej kontroly.
14. Do ukončenia finančnej kontroly ŽoP je PPA povinná vyplniť kontrolný list priradený k finančnej kontrole ŽoP, pričom rozsah kontrolných otázok predstavuje minimálnu základňu, ktorá je pre PPA povinná.
15. Po vykonaní administratívnej finančnej kontroly ŽoP vypracuje PPA návrh správy z administratívnej finančnej kontroly ŽoP (ak sú zistené nedostatky) a správu z administratívnej finančnej kontroly.
16. Záverom administratívnej finančnej kontroly ŽoP vo vzťahu k nárokovaným finančným prostriedkom/deklarovaným výdavkom, pri zohľadnení jednotlivých typov ŽoP uvedených v kapitole 3.3 Príručky pre prijímateľa, môže byť jedna z týchto skutočností:

a. PPA navrhuje schváliť nárokované finančné prostriedky/deklarované výdavky prijímateľa v plnej výške (výdavky spĺňajú požiadavky vyplývajúce z legislatívy EÚ a SR a sú v súlade so Zmluvou);

b. PPA navrhuje schváliť nárokované finančné prostriedky/deklarované výdavky v zníženej sume o sumu neoprávnených výdavkov, resp. o sumu, ktorá prekračuje maximálnu výšku zálohovej platby určenej v zmysle podmienok SFR EPFRV (napr. ak zistí, že časť výdavkov nespĺňa požiadavky na oprávnenosť výdavkov v zmysle Zmluvy, prijímateľ nedoložil údaje/doklady po vyzvaní zo strany PPA, žiadaná výška zálohovej platby prekračuje maximálnu povolenú výšku zálohovej platbu vypočítanej podľa podmienok a postupov SFR EPFRV a Zmluvy a pod.);

c. PPA navrhuje schváliť nárokované finančné prostriedky/deklarované výdavky alebo skupinu nárokovaných/deklarovaných výdavkov bez nárokovaných/deklarovaných výdavkov, u ktorých počas výkonu finančnej kontroly rozhodla, že budú predmetom samostatnej finančnej kontroly z dôvodu doplnenia/zmeny/overenia skutočností na mieste a pod. (PPA je oprávnená rozhodnúť, že niektoré z nárokovaných/deklarovaných výdavkov prijímateľa budú z opodstatnených dôvodov predmetom ďalšej finančnej kontroly bez potreby opätovného predkladania výdavkov zo strany prijímateľa, napr. z dôvodu nepokrytia celej výšky nárokovanej sumy ŽoP predmetom zálohy, z dôvodu potreby finančnej kontroly konkrétnych výdavkov na mieste, neukončenej zmeny Zmluvy súvisiacej s výdavkom v ŽoP, neplnenia čiastkových ustanovení programového dokumentu, príp. Zmluvy a pod.);

d. PPA navrhuje zamietnuť všetky nárokované finančné prostriedky/deklarované výdavky, ktoré boli predmetom finančnej kontroly (napr. všetky deklarované výdavky nespĺňajú pravidlá oprávnenosti, prijímateľ po vyzvaní zo strany PPA nedoložil údaje/doklady a toto nedoloženie má vplyv na všetky výdavky a pod.).

1. Momentom ukončenia finančnej kontroly ŽoP je zaslanie správy z administratívnej finančnej kontroly prijímateľovi pri zachovaní postupov uvedených v bodoch 18 – 20 v nasledovných odsekoch. Vo vzťahu k ŽoP postupuje ďalej PPA podľa podmienok a postupov definovaných v kapitole 3.3. Príručky pre prijímateľa.
2. Ak administratívnou finančnou kontrolou neboli zistené nedostatky je momentom ukončenia finančnej kontroly zaslanie správy z administratívnej finančnej kontroly prijímateľovi bez potreby vyžiadania si prípadných námietok zo strany prijímateľa. Vo vzťahu k finančnej kontrole deklarovaných výdavkov tak nastane vždy v prípade uvedenom v bode 16 písm. a) a písm. c) vtedy, ak PPA schváli deklarované výdavky bez deklarovaných výdavkov, ktoré budú predmetom samostatnej finančnej kontroly z dôvodu doplnenia/zmeny/overenia skutočností na mieste a pod.
3. Ak je záverom administratívnej finančnej kontroly skutočnosť uvedená v bode 16 písm. b), a písm. c) vtedy, ak PPA schváli niektoré z deklarovaných výdavkov bez deklarovaných výdavkov, ktoré budú predmetom samostatnej finančnej kontroly z dôvodu dopĺňania/zmeny/overenia skutočností na mieste a pod. a písm. d) je PPA povinná doručiť návrh správy z finančnej kontroly prijímateľovi s určením lehoty na podanie námietok. PPA je povinná poskytnúť prijímateľovi lehotu na podanie námietok v trvaní minimálne 3 pracovných dní. Ak prijímateľ nepodá námietky k návrhu správy v lehote stanovenej PPA alebo v lehote stanovenej PPA zašle prijímateľ oznámenie o tom, že nemá k návrhu správy námietky, vypracuje PPA správu z administratívnej finančnej kontroly a zašle ju prijímateľovi, pričom momentom ukončenia finančnej kontroly je zaslanie správy z administratívnej finančnej kontroly. V prípade, že prijímateľ zašle v lehote stanovenej PPA námietky k návrhu správy z finančnej kontroly, je PPA povinná vyhodnotiť tieto námietky a v prípade ich úplnej alebo čiastočnej opodstatnenosti zohľadniť ich v správe z administratívnej finančnej kontroly. PPA je povinná zaslať túto správu prijímateľovi. Administratívna finančná kontrola ŽoP je v tomto prípade ukončená zaslaním tejto správy prijímateľovi.
4. Ak PPA vyčlenila časť deklarovaných výdavkov do samostatnej finančnej kontroly, môžu byť záverom z tejto samostatnej finančnej kontroly deklarovaných výdavkov skutočnosti uvedené v bode 16 písm. a), b) alebo d).

**4.4.3. Finančná kontrola na mieste**

1. Cieľom finančnej kontroly na mieste je najmä overenie skutočného dodania tovarov, poskytnutia služieb a vykonania prác v rámci projektu, ktoré sú deklarované v účtovných dokladoch, v podpornej dokumentácii k projektu vo vzťahu k predloženým deklarovaným výdavkom a ostatných skutočností uvedených v ŽoP, k legislatíve EÚ a SR, k Zmluve ako aj overenie ďalších skutočností súvisiacich s implementáciou projektu a plnením podmienok vyplývajúcich zo Zmluvy (napr. účtovníctvo prijímateľa, archivácia dokumentácie).
2. Finančná kontrola na mieste je vykonávaná minimálne dvoma osobami. Vykonaniu finančnej kontroly na mieste predchádza vystavenie poverenia na vykonanie finančnej kontroly na mieste, ktorým sa poverení zamestnanci preukážu pri začatí fyzického výkonu finančnej kontroly na mieste.
3. PPA v závislosti od rozsahu skutočností, ktoré je potrebné overiť, určí predmet finančnej kontroly na mieste. PPA je povinná oznámiť prijímateľovi predmet finančnej kontroly na mieste, termín začatia finančnej kontroly na mieste a predpokladanú dĺžku fyzickej finančnej kontroly na mieste a to najmenej 3 pracovné dni vopred. V súlade s článkom 25 vykonávacieho nariadenia komisie (EÚ) č. 809/2014 sa každé ohlásenie kontroly na mieste prísne obmedzí na minimálne potrebné časové obdobie a neprekročí 14 pracovných dní.
4. Finančné kontroly na mieste sa môžu ohlásiť v prípade, že to nie je v rozpore s ich účelom alebo účinnosťou. Ak by oznámením o začatí finančnej kontroly na mieste mohlo dôjsť k zmareniu finančnej kontroly na mieste, sú poverení zamestnanci povinní oznámenie urobiť najneskôr pri začatí fyzického výkonu finančnej kontroly na mieste.
5. Predmetom finančnej kontroly na mieste týkajúcej sa výdavkov deklarovaných v ŽoP sú nasledovné skutočnosti:
	1. kontrola archivácie dokumentov (či prijímateľ uchováva dokumenty podpornej dokumentácie v originálnom vyhotovení);
	2. skutočné dodanie tovarov, poskytnutie služieb, realizácie aktivít a vykonanie stavebných prác s plným súladom s požiadavkami a podmienkami stanovenými v Zmluve;
	3. kontrola súladu realizácie projektu s podmienkami uvedenými v Zmluve;
	4. kontrola vedenia účtovníctva prijímateľa o skutočnostiach týkajúcich sa projektu, vrátane kontroly, či sú v účtovnom systéme prijímateľa zaúčtované všetky skutočnosti, ktoré sa týkajú projektu.
	5. kontrola dodržiavania pravidiel publicity;
	6. kontrola neprekrývania sa výdavkov (na základe požiadavky z administratívnej kontroly ŽoP).
6. PPA je oprávnená kontrolovať akékoľvek skutočnosti súvisiace s projektom a to kedykoľvek počas účinnosti Zmluvy. Predmet finančnej kontroly určí PPA v nadväznosti na požiadavky, ktoré vzniknú počas implementácie projektu. Cieľom finančnej kontroly na mieste môže byť aj reálne overenie skutočností, ktoré boli prijímateľom deklarované v rámci iných kontrol.
7. PPA je tiež oprávnená overovať na mieste vybrané skutočnosti aj opakovane, pokiaľ je to potrebné pre správne stanovenie oprávnenosti výdavkov, alebo je výkon uvedenej činnosti potrebný z iných relevantných dôvodov (napr. podozrenie z nezrovnalosti, žiadosť EK, žiadosť vnútroštátnych orgánov). Pri výkone opakovanej finančnej kontroly na mieste vykonáva PPA finančnú kontrolu projektu v závislosti od zvoleného predmetu finančnej kontroly.
8. Poverená osoba PPA vykonáva finančnú kontrolu na mieste podľa kontrolného listu pre vykonanie finančnej kontroly na mieste. Výstupom z každej finančnej kontroly na mieste je návrh správy z finančnej kontroly na mieste (v prípade zistenia nedostatkov) a správa z finančnej kontroly na mieste. Ak neboli zistené nedostatky, vypracuje sa iba správa z finančnej kontroly na mieste.
9. PPA je povinná doručiť návrh správy z finančnej kontroly na mieste prijímateľovi a vyžiadať si od neho v lehote 3 pracovných dní písomné vyjadrenie k zisteným nedostatkom a navrhnutým opatreniam a k lehote na splnenie opatrení uvedených v návrhu správy z finančnej kontroly na mieste. V prípade, že prijímateľ zašle námietky, PPA preverí opodstatnenosť námietok k zisteným nedostatkom, navrhnutým opatreniam, zohľadní opodstatnené námietky aj neopodstatnené námietky (spolu s odôvodnením neopodstatnenosti) a oznámi ich v správe z finančnej kontroly na mieste. PPA je povinná zaslať túto správu prijímateľovi. Finančná kontrola na mieste je skončená dňom zaslania správy z finančnej kontroly na mieste prijímateľovi.
10. Ak PPA z vlastného podnetu alebo z podnetu ďalších osôb po zaslaní správy z finančnej kontroly na mieste zistí, že skutočnosti uvedené v správe nie sú správne, je povinná vykonať nápravu formou vykonania novej finančnej kontroly. V nadväznosti na vecný charakter nápravy môže byť táto náprava vykonaná formou novej finančnej kontroly na mieste alebo novej administratívnej finančnej kontroly.

4.5. Účtovníctvo prijímateľa

1) Prijímateľ, ktorý je účtovnou jednotkou podľa zákona č. 431/2002 Z. z. o účtovníctve v znení neskorších predpisov sa zaväzuje účtovať o skutočnostiach týkajúcich sa projektu

a. na analytických účtoch v členení podľa jednotlivých projektov alebo v analytickej evidencii vedenej v technickej forme (pojem technická forma je definovaný v § 31 ods. 2 písm. b) zákona č. 431/2002 Z. z o účtovníctve v znení neskorších predpisov) v členení podľa jednotlivých projektov bez vytvorenia analytických účtov v členení podľa jednotlivých projektov, ak účtuje v sústave podvojného účtovníctva,

b. v účtovných knihách podľa § 15  zákona č. 431/2002 Z. z o účtovníctve v znení neskorších predpisov so slovným a číselným označením projektu  v účtovných zápisoch, ak účtuje v sústave jednoduchého účtovníctva.

2) Prijímateľ, ktorý nie je účtovnou jednotkou podľa zákona č. 431/2002 Z. z. o účtovníctve v znení neskorších predpisov, vedie evidenciu majetku, záväzkov, príjmov a výdavkov (pojmy definované v § 2 ods. 4 zákona č. 431/2002 Z. z. o účtovníctve v znení neskorších predpisov) týkajúcich sa projektu v účtovných knihách podľa  § 15 ods. 1 zákona č. 431/2002 Z. z. o účtovníctve v znení neskorších predpisov (ide o účtovné knihy používané v sústave jednoduchého účtovníctva) so slovným a číselným označením projektu pri zápisoch v nich, pričom na vedenie tejto evidencie, preukazovanie zápisov a spôsob oceňovania majetku a záväzkov sa primerane použijú ustanovenia zákona č. 431/2002 Z. z. o účtovníctve v znení neskorších predpisov o účtovných zápisoch, účtovnej dokumentácii a spôsobe oceňovania.

3) Záznamy v účtovníctve musia zabezpečiť údaje na účely monitorovania pokroku dosiahnutého pri realizácii projektu, vytvoriť základ pre nárokovanie platieb a uľahčiť proces overovania a kontroly výdavkov zo strany príslušných orgánov.

4) Prijímateľ uchováva a ochraňuje účtovnú dokumentáciu podľa odseku 1, evidenciu podľa odseku 2 a inú dokumentáciu týkajúcu sa projektu v súlade so zákonom č. 431/2002 Z. z. o účtovníctve v znení neskorších predpisov a v lehote uvedenej v Zmluve.

5) Ak má prijímateľ sídlo alebo miesto podnikania mimo územia SR, je povinný viesť účtovníctvo týkajúce sa poskytovania príspevku podľa právneho poriadku štátu, na území ktorého má sídlo alebo miesto podnikania.

1. ZMENOVÉ KONANIE NA PODNET PRIJÍMATEĽA

1) Realizácia projektu prináša so sebou situácie, ktoré nie vždy môžu byť predvídateľné v čase predloženia ŽoNFP (napr. zmena legislatívy). Vychádzajúc zo skutočnosti, že projekty sú implementované v stále sa meniacom prostredí a na ich úspešnú realizáciu vplýva veľké množstvo interných a externých faktorov, je dôležité, aby PPA zabezpečila efektívne nastavenie procesov zmeny projektov. Správne nastavený systém zmenového konania je základným predpokladom pre možnosť PPA a prijímateľa v dostatočnom časovom predstihu a požadovaným spôsobom realizovať kroky, ktoré zabezpečia plynulú a efektívnu realizáciu schválených projektov.

2) Zmenové konanie je proces schvaľovania/akceptovania/neakceptovania/vzatia na vedomie každej zmeny projektu v závislosti od typu zmeny. Proces zmenového konania sa vzťahuje na celé obdobie účinnosti Zmluvy, tzn. zahrňuje obdobie realizácie projektu a obdobie udržateľnosti projektu.

3) Cieľom úpravy zmenového konania v Príručke pre prijímateľa je najmä:

a. zavedenie efektívneho a transparentného systému riadenia zmien projektov vrátane zabezpečenia spätne overiteľného audit trailu;

b. snaha o primeranú akceptáciu opodstatnených zmenových požiadaviek prijímateľov zo strany PPA;

c. zníženie počtu dodatkov k Zmluve a teda aj administratívneho zaťaženia PPA a prijímateľov;

d. vytvorenie podmienok pre bezproblémovejšiu realizovateľnosť a udržateľnosť projektov v zmysle Zmluvy (úplné využitie zazmluvnených finančných prostriedkov projektu, plnenie si ďalších povinností prijímateľa vyplývajúcich zo Zmluvy a pod.).

4) Zmenou projektu sa rozumie zmena práv, povinností a iných skutočností definovaných Zmluvou a ŽoNFP.

5) Cieľom zmenového konania je odborne, objektívne a transparentne posúdiť potrebu a vhodnosť zmeny projektu, celkový dopad zmeny v kontexte podmienok stanovených v Zmluve a Výzve.

6) Základným východiskom zmeny projektu je identifikovaná alebo predpokladaná odchýlka od Zmluvy.

7) Zmenu projektu môže iniciovať:

* 1. prijímateľ, alebo
	2. PPA (na základe záverov/zistení z procesu monitorovania alebo kontroly projektu, legislatívnych zmien, zmien Systému riadenia PRV, SFR EPFRV, Príručky pre prijímateľa a pod.).

8) Podľa charakteru a rozsahu zmeny projektu rozlišujeme dva typy zmien:

* 1. významnejšie zmeny projektu, tzn. zmeny, v prípade ktorých je nevyhnutná aktualizáciu zmluvného vzťahu formou písomného a očíslovaného dodatku k Zmluve/písomnej akceptácie príslušnej zmeny zo strany PPA (zásadným spôsobom ovplyvňujú charakter a parametre projektu alebo plnenie podmienok stanovených v Zmluve alebo Výzve);
	2. menej významné zmeny projektu, tzn. zmeny, v prípade ktorých nie je nevyhnutná aktualizáciu zmluvného vzťahu formou dodatku k Zmluve/ písomnej akceptácie príslušnej zmeny zo strany PPA nakoľko zásadným spôsobom neovplyvňujú charakter a parametre projektu alebo plnenie podmienok stanovených v Zmluve a Výzve (postačuje písomné oznámenie zmeny zo strany prijímateľa a overenie zo strany PPA, že ide o menej významnú zmenu).

9) Prijímateľ je povinný oznámiť PPA všetky zmeny projektu ( významnejšie aj menej významné) a skutočnosti, ktoré majú vplyv alebo súvisia s plnením Zmluvy alebo sa akýmkoľvek spôsobom Zmluvy týkajú alebo môžu týkať, a to aj v prípade, ak má prijímateľ čo i len pochybnosť o dodržiavaní svojich záväzkov vyplývajúcich zo Zmluvy, a to bezodkladne po ich vzniku.

10) Spôsob oznámenia zmeny projektu závisí od typu zmeny. V prípade významnejších zmien projektu má uvedená oznamovacia povinnosť formu Žiadosti o významnejšiu zmenu projektu (viď príloha č. 5 k Príručke). V prípade menej významných zmien projektu, prijímateľ predkladá PPA písomné oznámenie menej významnej zmeny projektu (viď príloha č. 6 k Príručke).

11) PPA je oprávnená pri posudzovaní návrhu zmeny projektu aplikovať individuálny prístup a zohľadňovať faktory vzťahujúce sa výlučne na konkrétny projekt so zachovaním zásad uvedených v nasledujúcom odseku.

12) PPA neschváli zmenu projektu, ktorá:

* 1. negatívnym spôsobom vplýva na zmenu cieľa alebo účelu projektu;
	2. predstavuje navýšenie schválenej výšky NFP pre daný projekt (schválená výška NFP uvedená v rozhodnutí o schválení ŽoNFP a v Zmluve je maximálna a nesmie byť zvýšená v priebehu realizácie projektu)
	3. je v rozpore s príslušnými legislatívnymi požiadavkami SR a EÚ;
	4. spôsobí nedodržanie podmienok daných Výzvou;
	5. má za následok porušenie povinností vyplývajúcich PPA zo Systému riadenia PRV, SFR EPFRV, resp. povinností, ktoré vyplývajú pre PPA z iných záväzných dokumentov;
	6. má negatívny dopad na výsledky procesu výberu projektov (konania o ŽoNFP);
	7. má za následok nedodržanie princípov nediskriminácie, rovnosti príležitostí a jednotného prístupu voči všetkým prijímateľom a všetkým, aj potenciálnym žiadateľom vo vzťahu k príslušnej Výzve;
	8. spôsobí nedodržanie, resp. dôvodné obavy o dodržanie podmienky udržateľnosti projektu;
	9. spôsobí predĺženie lehoty na ukončenie realizácie aktivít projektu;
	10. je posúdená ako podstatná zmena projektu podľa čl. 71 nariadenia Európskeho parlamentu a Rady (EÚ) č. 1303/2013

13) V rámci PPA je vecne príslušným organizačným útvarom na administrovanie zmenového konania na podnet prijímateľa Sekcia projektových podpôr, odbor dodatkov a zmluvných vzťahov.

5.1. Významnejšie zmeny projektov

1) Významnejšie zmeny projektu sú také zmeny, ktoré zásadným spôsobom ovplyvňujú charakter a parametre projektu alebo plnenie podmienok stanovených v Zmluve. K ich realizácii preto možno pristupovať iba v mimoriadnych, resp. nevyhnutných a dostatočne zdôvodnených prípadoch.

2) Významnejšie zmeny projektu sa môžu realizovať iba na základe uzatvoreného dodatku k Zmluve (ktorý PPA administruje v lehote do 60 pracovných dní od doručenia kompletnej žiadosti o zmenu projektu) /písomnej akceptácie zo strany PPA (ktorú PPA administruje v lehote do 40 pracovných dní od doručenia kompletnej žiadosti o zmenu projektu v prípade, kedy nedochádza k zmene znenia Zmluvy).

3) Za významnejšiu zmenu projektu sa považuje najmä:

* 1. zmena ovplyvňujúca účel Zmluvy a cieľ projektu;
	2. zmena počtu a/alebo charakteru aktivít projektu (zaradenia novej aktivity, nerealizácie aktivity, nahradenie aktivity (aktivít) inou aktivitou, );
	3. zníženie výšky NFP oproti pôvodnej výške platnej v okamihu nadobudnutia účinnosti Zmluvy o viac ako 15%;
	4. zmena výšky finančných prostriedkov skupiny výdavkov o viac ako 15 % oproti pôvodnej výške platnej v okamihu nadobudnutia účinnosti Zmluvy (presun finančných prostriedkov medzi jednotlivými skupinami výdavkov nesmie kompenzovať znížený objem finančných prostriedkov spôsobených v dôsledku napr. finančných korekcií, nezrovnalostí a pod.);
	5. zmena súvisiaca so začatím/vykonaním obstarávania tovarov, stavebných prác a služieb;
	6. zmena v majetkovo-právnych pomeroch týkajúcich sa predmetu projektu alebo súvisiacich s realizáciou projektu podľa podmienok upravených v Zmluve;
	7. zmena týkajúca sa priamo podmienky poskytnutia príspevku, ktorá vyplýva z Výzvy a spôsobu jej splnenia prijímateľom;
	8. doplnenie novej skupiny výdavkov, ktoré sú oprávnené v zmysle Výzvy;
	9. zmena miesta realizácie projektu/ zmena miesta, kde sa nachádza predmet projektu/ zmena miesta, kde sa nachádza predmet zálohu;
	10. zmena partnera/generálneho partnera projektu (resp. jeho participácie na realizácii jednotlivých aktivít projektu);
	11. zvýšenie/zníženie počtu partnerov projektu;
	12. zmena organizačného zabezpečenia realizácie projektu (zmena personálnej matice projektu, resp. osôb realizačného tímu)  za podmienky, ak je organizačné zabezpečenie realizácie projektu definované v Zmluve;
	13. zmena spôsobu realizácie aktivít projektu;
	14. zmena cieľovej skupiny;
	15. zmena systému financovania;
	16. zmena čísla bankového účtu prijímateľa na príjem NFP;
	17. zmena v subjekte prijímateľa (napr. zmena právnej formy, zlúčenie prijímateľa s iným subjektom, rozdelenie obchodnej spoločnosti, zmena na základe všeobecne záväzného právneho predpisu, prevod záväzkov zo Zmluvy);
	18. zmena užívateľov projektu;
	19. zmena dodávateľa.

4) PPA vykonáva posúdenie žiadosti o významnejšiu zmenu projektu ex – ante, tzn. posúdenie návrhu významnejšej zmeny predchádza úkonom prijímateľa viažucim sa na predmetnú zmenu projektu. PPA nie je povinná začať zmenové konanie v prípade, ak je žiadosť o zmenu projektu doručená v rozpore s požiadavkou bezodkladného informovania PPA.

5) Právne účinky súvisiace s významnejšou zmenou projektu nastávajú dňom nadobudnutia účinnosti príslušného dodatku k Zmluve (v deň nasledujúci po dni zverejnenia dodatku k Zmluve v Centrálnom registri zmlúv)/ dňom doručenia písomnej akceptácie príslušnej zmeny zo strany PPA prijímateľovi, ak nie je potrebné uzatvoriť dodatok k Zmluve.

6) V prípade, ak prijímateľ významnejšiu zmenu projektu zrealizuje bez uzavretia dodatku k Zmluve/písomnej akceptácie príslušnej zmeny zo strany PPA, je táto skutočnosť považovaná za podstatné porušenie Zmluvy zo strany prijímateľa a vzniknuté výdavky viažuce sa k takejto zmene projektu sa považujú za neoprávnené.

7) Výnimku zo zásad uvedených v predchádzajúcich odsekoch predstavujú prípady, kedy by podmienka ex – ante schvaľovania zmien projektu mohla v dôsledku zmenených podmienok realizácie projektu predstavovať vážne ohrozenie realizovateľnosti alebo udržateľnosti projektu, tzn. prípady, kedy je v dôsledku zmenených podmienok realizácie projektu objektívne potrebné zmenu projektu uskutočniť bezodkladne (bez čakania na schválenie zmeny zo strany PPA). PPA za zmenené podmienky realizácie projektu považuje iba okolnosti vylučujúce zodpovednosť definované v Zmluve. V takomto prípade je PPA oprávnená schváliť návrh zmeny ex – post, tzn. schváliť so spätnou platnosťou zmenu, ktorú v čase posudzovania žiadosti o zmenu už prijímateľ vykonal alebo vykonáva.

8) Vstupom pre začatie zmenového konania z iniciatívy prijímateľa je Žiadosť o zmenu projektu predložená PPA (viď príloha č. 5 k Príručke pre prijímateľa). PPA definuje obsahové náležitosti a povinné prílohy Žiadosti o zmenu projektu tak, aby bolo na základe týchto informácií možné objektívne posúdiť a vyhodnotiť navrhovanú zmenu projektu, pričom zohľadňuje minimálne požiadavky na jej obsah definované v nasledovnom odseku.

9) Žiadosť o významnejšiu zmenu projektu obsahuje minimálne:

* 1. názov/obchodné meno PO a meno a priezvisko FO ako prijímateľa, kód projektu, číslo Zmluvy, číslo opatrenia/podopatrenia;
	2. popis navrhovanej zmeny projektu;
	3. zdôvodnenie navrhovanej zmeny projektu;
	4. dopad navrhovanej zmeny na dosiahnutie cieľov projektu a rozpočet projektu (v prípade relevantnosti zmenený rozpočet projektu);
	5. v prípade relevantnosti odborné stanovisko relevantnej inštitúcie/osoby (napr. dodávateľa tovarov/prác alebo služieb, stavebného dozoru, autorského dozoru, projektanta, statika, príslušného úradu práce, soc. Vecí a rodiny, stavebného úradu, a pod.) potvrdzujúce opodstatnenosť návrhu zmeny projektu;
	6. ďalšie prílohy v závislosti od charakteru významnejšej zmeny.

10) PPA v rámci zmenového konania z iniciatívy prijímateľa zohľadňuje najmä:

* 1. informácie uvedené v Žiadosti o významnejšiu zmenu projektu;
	2. požiadavky vyplývajúce z príslušnej legislatívy SR a EÚ;
	3. postupy zmenového konania definované vo svojej riadiacej dokumentácii;
	4. ustanovenia platnej a účinnej Zmluvy;
	5. podmienky definované vo Výzve;
	6. závery zmenového konania predchádzajúcich Žiadostí o významnejšiu zmenu projektu;
	7. ďalšie relevantné informácie evidované PPA o predmetnom projekte.

11) Podstatou posúdenia navrhovanej významnejšej zmeny z hľadiska vecnej správnosti je posúdenie, či:

* 1. je navrhovaná zmena v súlade s legislatívnymi požiadavkami EÚ a SR a podmienkami Výzvy a Zmluvy;
	2. je na základe vzniknutej situácie (legislatívne zmeny, okolnosti vylučujúce zodpovednosť a pod.) nevyhnutné k navrhovanej zmene projektu pristúpiť (kritérium nevyhnutnosti);
	3. je navrhovaná zmena vhodným a účelným riešením vzniknutej situácie (kritérium vhodnosť a účelnosť zmeny);
	4. je navrhovaná zmena hospodárna (kritérium hospodárnosť zmeny);
	5. navrhovaná zmena nemá negatívny vplyv na udržateľnosť projektu;
	6. navrhovaná zmena nemá negatívny dopad na výsledky procesu schvaľovania ŽoNFP (tzn. či by navrhovaná zmena projektu mala dopad na zmenu vyhodnotenia relevantných kritérií, ktoré by v konečnom dôsledku spôsobili zmenu záveru hodnotenia predmetnej ŽoNFP).

12) Na uzatvorenie dodatku k Zmluve nemá žiadateľ právny nárok, avšak PPA nie je oprávnená súhlas so zmenou bezdôvodne odoprieť v prípade, ak žiadosť o významnejšiu zmenu projektu spĺňa všetky podmienky stanovené Zmluvou a Príručkou pre prijímateľa. PPA umožní maximálne dve významnejšie zmeny projektu ročne okrem zmeny, týkajúcej sa výlučne významnejšej zmeny súvisiacej s vykonaným novým obstarávaním tovarov, služieb a stavebných prác.

13) V prípade identifikácie neúplnosti predložených dokumentov, prípadne vzniku pochybností o úplnosti, resp. pravdivosti/právoplatnosti predložených dokumentov, vyzve PPA prijímateľa na doplnenie žiadosti o významnejšiu zmenu projektu, resp. nápravu, vysvetlenie dokumentov, ktoré tvoria súčasť žiadosti o významnejšiu zmenu projektu. PPA určí primeranú lehotu na odstránenie identifikovaných nedostatkov, ktorá musí byť primeraná k reálnym možnostiam odstránenia nedostatkov – v každom prípade nesmie byť kratšia než 5 pracovných dní.

14) Možnosť doplnenia chýbajúcich náležitostí žiadosti o významnejšiu zmenu projektu musí byť použitá pre všetkých prijímateľov rovnako.

15) Po doplnení žiadosti o významnejšiu zmenu projektu zo strany prijímateľa PPA overí, či prijímateľ:

* 1. predložil všetky požadované dokumenty, informácie a vysvetlenia,
	2. doplnil žiadosť o významnejšiu zmenu v stanovenom termíne.

16) Ak prijímateľ doplnil žiadosť o významnejšiu zmenu projektu riadne a včas podľa podmienok uvedených vo výzve na doplnenie uvedenej žiadosti, je žiadosť o významnejšiu zmenu projektu podrobená vecnému posúdeniu zmeny. V opačnom prípade sa žiadosť o významnejšiu zmenu projektu zamietne.

17) Zamietnutie žiadosti o významnejšiu zmenu projektu z dôvodov formálnych nedostatkov nebráni prijímateľovi opätovne požiadať PPA o vykonanie zmeny projektu po odstránení identifikovaných nedostatkov.

18) PPA pristúpi k vecnému posúdeniu žiadosti o významnejšiu zmenu projektu. V rámci posudzovania vecných aspektov zmeny projektu postupuje v súlade s pravidlami uvedenými v tejto kapitole Príručky pre prijímateľa.

19) Ak PPA identifikuje v tejto fáze posudzovania zmeny projektu neúplnosť predložených dokumentov, prípadne vzniknú pochybnosti o úplnosti, resp. pravdivosti/právoplatnosti predložených dokumentov, postupuje PPA rovnako ako je uvedené v ods. 13 až 15.

20) Ak PPA dospeje k záveru, že zmenu nie je možné schváliť z dôvodu nesplnenia vecných aspektov významnejšej zmeny, žiadosť o zmenu zamietne.

21) Zamietnutie žiadosti o významnejšiu zmenu projektu z dôvodu nesplnenia vecných aspektov významnejšej zmeny je konečné a prijímateľ nie je oprávnený opätovne požiadať PPA o vykonanie rovnakej zmeny projektu za rovnakých skutkových podmienok.

22) Ak prijímateľ napriek zamietnutiu žiadosti o významnejšiu zmenu projektu zo strany PPA podľa ods. 0 opätovne požiada o schválenie tej istej zmeny, pričom objektívne nenastala zmena skutkových podmienok, PPA bez ďalšieho preskúmavania takúto žiadosť o významnejšiu zmenu projektu opätovne zamietne.

23) O výsledku zmenového konania PPA informuje prijímateľa písomnou formou.

24) Plynutie lehoty na administrovanie zmenového konania sa prerušuje odo dňa, kedy PPA vyzvala prijímateľa na doplnenie žiadosti o významnejšiu zmenu projektu. Lehota začína plynúť ďalej odo dňa nasledujúceho po dni, kedy prijímateľ doplnil uvedenú žiadosť riadne a včas podľa podmienok uvedených vo výzve na doplnenie predmetnej žiadosti.

25) V prípade neschválenia významnejšej zmeny projektu schvaľovanej:

* 1. ex-ante – nie je prijímateľ oprávnený k realizácii predmetnej zmeny pristúpiť, v opačnom prípade budú výdavky súvisiace s predmetnou zmenou považované za neoprávnené, resp. PPA môže uvedené považovať za podstatné porušenie Zmluvy,
	2. ex-post – sú všetky aktivity, resp. výdavky, ktoré súvisia s neschválenou významnejšou zmenou považované za neoprávnené.

26) V prípade schválenia významnejšej zmeny PPA zabezpečí vypracovanie návrhu dodatku k Zmluve, ktorý bude upravovať Zmluvu v rozsahu schválenej významnejšej zmeny. V prípade, ak boli pred odoslaním návrhu dodatku k Zmluve prijímateľovi vykonané na projekte aj menej významné zmeny, sú súčasťou návrhu dodatku aj zmeny súvisiace s menej významnými zmenami projektu. PPA vypracuje návrh dodatku k Zmluve a zabezpečí jeho podpis oprávnenou osobou v súlade s internými pracovnými postupmi PPA.

27) PPA zabezpečí zverejnenie dodatku k Zmluve v Centrálnom registri zmlúv v súlade s internými pracovnými postupmi PPA.

28) Odsek 26 a 27 sa neaplikuje, ak zmena nemá vplyv na údaje v Zmluve (napr. zmena technického riešenia predmetu projektu, ktorej údaje nie sú súčasťou údajov Zmluvy, avšak má dopad na spôsob realizácie hlavnej aktivity projektu, zmena dodávateľa a pod.). PPA v takomto prípade zasiela prijímateľovi písomnú akceptáciu/neakceptáciu významnejšej zmeny projektu.

5.2. Menej významné zmeny projektov

1) Menej významné zmeny projektu sú také zmeny, ktoré zásadným spôsobom neovplyvňujú charakter a parametre projektu alebo plnenie podmienok stanovených v Zmluve a Výzve. Kategória menej významných zmien projektu v sebe zahŕňa aj formálne zmeny projektu (tzn. zmeny, ktoré nemajú potenciál vecne ovplyvňovať realizáciu aktivít projektu alebo dosahovanie/udržanie dosiahnutých cieľov, výstupov a výsledkov projektu, napr. zmena štatutárneho orgánu prijímateľa, zmena identifikačných a kontaktných údajov prijímateľa, chyby v písaní, počítaní a iné zrejmé nesprávnosti).

2) Menej významné zmeny projektu nepodliehajú schváleniu zo strany PPA (PPA ich berie na vedomie po overení, či prijímateľom oznámená zmena spadá do kategórie menej významných zmien) a nevyžadujú si aktualizáciu zmluvného vzťahu formou dodatku k Zmluve ani písomnú akceptáciu zo strany PPA. Ak však PPA v budúcnosti pristúpi k aktualizácii zmluvného vzťahu prostredníctvom dodatku k Zmluve, v rámci tejto aktualizácie zohľadní všetky relevantné menej významné zmeny projektu.

3) Za menej významnú zmenu projektu sa považuje najmä:

* 1. zmena výšky finančných prostriedkov skupiny výdavkov o menej ako 15 % oproti pôvodnej výške platnej v okamihu nadobudnutia účinnosti Zmluvy (presun finančných prostriedkov medzi jednotlivými skupinami výdavkov nesmie kompenzovať znížený objem finančných prostriedkov spôsobených v dôsledku napr. finančných korekcií, nezrovnalostí a pod.);
	2. zmena v subjekte PPA ako poskytovateľa na základe všeobecne záväzného právneho predpisu;
	3. zmena štatutárneho orgánu zmluvných strán;
	4. zmena identifikačných a kontaktných údajov zmluvných strán, ktorá nemá za následok zmenu v subjekte PPA, resp. prijímateľa;
	5. chyby v písaní, počítaní a iné zrejmé nesprávnosti;
	6. zmena SFR EPFRV, Systému riadenia PRV, Príručky pre žiadateľa o NFP alebo Príručky pre Prijímateľa.

4) Právne účinky súvisiace s menej významnou zmenou projektu nastávajú dňom doručenia písomnej informácie o menej významnej zmene v projekte PPA v prípade, ak zmenu projektu iniciuje prijímateľ s výnimkou prípadu, v ktorom sa postupuje podľa odseku 8 .

5) Vstupom pre začatie zmenového konania z iniciatívy prijímateľa v prípade menej významných zmien projektu je písomná informácia o zmene v projekte predložená PPA (viď príloha č. 6 Príručky pre prijímateľa). PPA definuje požiadavky na obsahové náležitosti písomnej informácie o menej významnej zmene v projekte tak, aby bolo na základe týchto informácií možné objektívne posúdiť a vyhodnotiť, či ide skutočne o menej významnú zmenu projektu. Písomná informácia o menej významnej zmene projektu musí obsahovať minimálne stručný popis a zdôvodnenie navrhovanej zmeny projektu a dopad navrhovanej zmeny na dosiahnutie cieľov projektu, merateľné ukazovatele projektu a rozpočet projektu (v prípade relevantnosti zmenený rozpočet projektu).

6) PPA posudzuje predloženú informáciu o menej významnej zmene v projekte z pohľadu dodržania stanovených podmienok/limitov pre menej významné zmeny projektu, tzn. či zmena projektu spadá do kategórie menej významných zmien.

7) PPA si vyžiada od prijímateľa doplňujúce informácie, prípadne dokumenty súvisiace so zmenou v projekte, ak z predloženého oznámenia o menej významnej zmene projektu nie je možné vyhodnotiť, či skutočne ide o menej významnú zmenu projektu.

8) Ak PPA identifikuje, že zmena projektu nespadá do kategórie menej významných zmien, oznámi danú skutočnosť prijímateľovi (v lehote 40 pracovných dní) s tým, aby predmetnú zmenu riešil ako podstatnú zmenu projektu (predložil Žiadosť o zmenu projektu). Plynutie lehoty na vybavenie sa prerušuje od odoslania výzvy PPA na doplnenie informácií/dokumentov. Lehota začína plynúť ďalej odo dňa nasledujúceho po dni riadneho predloženia požadovaných informácií/dokumentov.

5.3. Zmeny súvisiace s vykonaním obstarávania tovarov, stavebných prác a služieb po podpise Zmluvy

**5.3.1 Všeobecná časť:**

Každý prijímateľ nenávratného finančného príspevku **je povinný** pri obstarávaní tovarov, stavebných prác a služieb postupovať v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, v osobitých prípadoch v súlade so zákonom č. 25/2006, kde sa akceptuje obstarávanie spred 18.4.2016 (napr. podopatrenie 7.4), Príručkou vrátane jej prílohy č. 6 - Usmernenie Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020.

Poskytovateľ pri kontrole VO/O uplatňuje postupy uvedené v prílohách č. 6,7 a 8 tejto Príručky.

1. Poskytovateľ vykonáva administratívnu kontrolu dodržania pravidiel SR a EÚ pri obstarávaní tovarov, služieb, stavebných prác a súvisiacich postupov, ktoré zahŕňajú kontrolu:
2. princípov a postupov stanovených zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ( ďalej len „kontrola VO“); v osobitých prípadoch 25/2006 ZVO
3. postupov pri obstaraní zákazky, na ktorú sa zákon o verejnom obstarávaní nevzťahuje (ďalej len „kontrola obstarávania“).

Cieľom kontroly VO a kontroly obstarávania je kontrola súladu finančnej operácie s právom SR a EÚ a metodickými usmerneniami Poskytovateľa a metodickými pokynmi Úradu pre verejné obstarávanie (ďalej len „ÚVO“). Jedná sa o kontrolu vykonávanú v zmysle §41 zákona č. 292/2014 Z.z. z 17. septembra 2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov v nadväznosti na zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.

1. Činnosťou Poskytovateľa nie je dotknutá výlučná a konečná zodpovednosť prijímateľa ako verejného obstarávateľa, obstarávateľa alebo osoby podľa § 8 ZVO za vykonanie verejného obstarávania pri dodržaní všeobecne záväzných právnych predpisov SR a EÚ, základných princípov verejného obstarávania a Zmluvy o NFP. Rovnako činnosťou Poskytovateľa nie je dotknutá výlučná a konečná zodpovednosť prijímateľa za obstarávanie aj v prípade, ak tento nie je pri obstarávaní povinný postupovať v zmysle ZVO.
2. V zmysle článku 7 nariadenia (EÚ) č. 1306/2013 o financovaní, riadení a monitorovaní spoločnej poľnohospodárskej politiky je platobná agentúra zodpovedná za riadenie a kontrolu výdavkov EPFRV. Uvedená povinnosť sa vzťahuje aj na kontrolu VO a kontrolu obstarávania.
3. Poskytovateľ kontroluje dodržiavanie základných princípov verejného obstarávania, ktorými sú:
4. rovnaké zaobchádzanie;
5. nediskriminácia uchádzačov alebo záujemcov;
6. transparentnosť vrátane vylúčenia konfliktu záujmov;
7. hospodárnosť a efektívnosť.
8. Účelom kontroly VO a kontroly obstarávania je zabezpečiť hospodárne a efektívne využitie prostriedkov rozpočtu verejnej správy vyčlenených na PRV SR 2014 - 2020 a overiť primeranosť nárokovaných výdavkov pri dodržaní Zmluvy o NFP a príslušných všeobecne záväzných právnych predpisov SR a EÚ. Poskytovateľ postupuje pri overovaní hospodárnosti a primeranosti výdavkov v rámci kontroly VO a kontroly obstarávania podľa základných pravidiel overovania hospodárnosti výdavkov.
9. Poskytovateľ vykonáva kontrolu VO a kontrolu obstarávania pred uzatvorením Zmluvy o NFP alebo v lehote stanovenej v Zmluve o NFP najneskôr pred predložením prvej žiadosti o platbu (v prípade ak žiadateľ nebol povinný predložiť dokumentáciu k VO súčasne so ŽoNFP v zmysle výzvy na predkladanie ŽoNFP) zo strany prijímateľa, s výnimkou zálohových platieb.
10. V prípade zálohových platieb sa kontrola vykonáva najneskôr pred prvým zúčtovaním výdavkov projektu, ktoré vznikli v súvislosti s realizáciou súvisiaceho výsledku verejného obstarávania alebo obstarávania. Prijímateľ nie je oprávnený predložiť Poskytovateľovi žiadosť o platbu resp. žiadosť o zúčtovanie skôr ako Poskytovateľ ukončí kontrolu súvisiaceho verejného obstarávania alebo obstarávania. V prípade, že napriek uvedenému prijímateľ predloží takúto ŽoP Poskytovateľovi ten takúto ŽoP zamietne. V prípade, že ju nezamietne, lehoty na výkon jej kontroly začnú plynúť až momentom ukončenia kontroly VO alebo kontroly obstarávania.
11. Predmetom kontroly je aj kontrola vecného súladu predmetu obstarávania, návrhu zmluvných podmienok a iných údajov so schválenou žiadosťou o poskytnutie NFP a účinnou Zmluvou o NFP (napr. posúdenie súladu s výškou schváleného príspevku, posúdenia vecného zadania zákazky v rámci jeho oprávnenosti na spolufinancovanie, posúdenie súladu technického riešenia/zadania so schváleným technickým zadaním/riešením a pod.), a to ako súčasť kontroly verejného obstarávania pred podpisom Zmluvy o NFP alebo pred predložením prvej žiadosti o platbu. Ustanovenia tohto bodu sa vzťahujú aj na údaje v Rozhodnutí o schválení NFP v prípade, ak prijímateľ a Poskytovateľ je tá istá osoba.
12. Lehoty na výkon kontroly VO alebo kontroly obstarávania začínajú pre Poskytovateľa plynúť dňom nasledujúcim po dni doručenia dokumentácie, resp. odo dňa doplnenia tejto dokumentácie, ktorá je predmetom kontroly.

**5.3.2. Kontrola nadlimitných a podlimitných zákaziek po podpise Zmluvy o NFP:**

1. Poskytovateľ kontroluje postupy verejného obstarávania na základe dokumentácie predloženej prijímateľom vo fáze po podpise zmluvy s úspešným uchádzačom, pričom táto zmluva je už platná a účinná. Poskytovateľ môže od prijímateľa v závislosti od opatrenia požadovať predloženie dokumentácie z verejného obstarávania buď v plnom rozsahu alebo stanoví rozsah požadovanej dokumentácie z VO vo výzve
na predkladanie projektov.
2. Pokiaľ má prijímateľ informáciu o skutočnosti, že v rámci daného verejného obstarávania bola vykonaná kontrola VO v zmysle § 169 ZVO, informuje Poskytovateľa aj o tejto skutočnosti a súčasne s dokumentáciou predloží aj výsledok tejto kontroly resp. iným spôsobom identifikuje tento výsledok (kópia z protokolu z kontroly, zápisnica z prerokovania protokolu, prípadne dodatok k protokolu alebo záznam z kontroly). Rovnakým spôsobom je prijímateľ povinný informovať Poskytovateľa aj o všetkých revíznych postupoch týkajúcich sa predmetnej zákazky.
3. Lehota na výkon kontroly VO je 90 pracovných dní. V prípade, že Poskytovateľ požiada prijímateľa o vysvetlenie alebo doplnenie dokumentácie, určí v žiadosti lehotu na zaslanie vysvetlenia alebo doplnenia zo strany prijímateľa, ktorá nesmie byť kratšia ako 5 pracovných dní. Dňom odoslania žiadosti prestáva plynúť lehota na výkon kontroly. Dňom nasledujúcim po dni doručenia vysvetlenia alebo doplnenia dokumentácie Poskytovateľovi začína plynúť nová lehota na výkon kontroly VO. Doplnením dokumentácie nemôže dôjsť k zmene pôvodne predložených dokladov, resp. údajov v nich uvedených. Ak prijímateľ v požadovanom termíne doplnil údaje a Poskytovateľ takúto situáciu identifikuje ako kompletnú, postupuje vo vyhodnocovaní kontroly ďalej.
4. Ak vzniknú pochybnosti o pravdivosti alebo úplnosti dokumentácie alebo jej príloh, Poskytovateľ oznámi tieto pochybnosti prijímateľovi a vyzve ho, aby sa k nim vyjadril. Zároveň určí lehotu na vyjadrenie, ktorá nesmie byť kratšia ako päť pracovných dní od doručenia oznámenia. V zaslanej výzve na objasnenie pochybností  poučí prijímateľa o následkoch (napr. o neschválení výdavkov súvisiacich s predmetným verejným obstarávaním do financovania, o korekcii výdavkov, resp. o ďalších krokoch na základe konkrétnych zistení Poskytovateľa v rámci kontroly dokumentácie) spojených s neodstránením pochybností alebo nedodržaním určenej lehoty.
5. Prijímateľ predkladá Poskytovateľovi dokumentáciu z verejného obstarávania na kontrolu do termínu stanoveného v Zmluve o NFP pričom termín na predloženie kompletnej dokumentácie z VO nesmie byť dlhší ako 120 pracovných dní odo dňa nadobudnutia účinnosti Zmluvy o NFP..
6. V prípade, že predmet projektu pozostáva z niekoľkých verejných obstarávaní, prijímateľ predkladá na kontrolu dokumentáciu zo všetkých uskutočnených VO, pričom posledné VO musí byť ukončené do termínu stanoveného v Zmluve o NFP v súlade s predchádzajúcim odsekom.
7. Poskytovateľ môže v odôvodnených prípadoch predĺžiť lehoty na kontrolu VO, pričom takéto predĺženie lehoty spolu s uvedením dôvodov oznamuje prijímateľovi elektronickou poštou (e-mailom ).. V prípade spolupráce RO s ÚVO, PMÚ, resp. s inými orgánmi, oznámi PA elektronickou poštou prijímateľovi prerušenie lehoty na výkon kontroly, pričom ďalšie informácie o dôvodoch tohto prerušenia poskytne Poskytovateľ prijímateľovi podľa povahy tejto spolupráce.
8. V prípade, že pri kontrole Poskytovateľ nezistí porušenie princípov a postupov verejného obstarávania, resp. porušenie pravidiel a ustanovení legislatívy SR a EÚ a ani iné porušenie ovplyvňujúce oprávnenosť príslušných výdavkov, záverom kontroly je schválenie výdavkov súvisiacich s verejným obstarávaním do financovania. Schválenie výdavkov do financovania predstavuje jeden z predpokladov oprávnenosti výdavkov predložených ďalej žiadateľom v rámci ŽoP.
9. V prípade, že pri kontrole Poskytovateľ zistí porušenie princípov a postupov verejného obstarávania, resp. porušenie pravidiel a ustanovení legislatívy SR a EÚ, pričom rozsah a závažnosť týchto zistení má taký charakter, že mali alebo mohli mať vplyv na výsledok verejného obstarávania, Poskytovateľ:
10. v záveroch kontroly nepripustí výdavky súvisiace s verejným obstarávaním
do financovania v plnom rozsahu, alebo
11. postupuje v zmysle Metodického pokynu na uplatňovanie korekcií
za nedodržanie postupov pri vykonávaní verejného obstarávania.

Neschválenie do financovania znamená, že všetky výdavky vychádzajúce z realizácie výsledku daného verejného obstarávania budú zo strany Poskytovateľa označené ako neoprávnené.

1. Rozhodnutie Poskytovateľa, či bude postupovať podľa bodu 12 a) alebo b) závisí od skutočnosti, od rozsahu,  závažnosti nedostatkov a možnosti postupovať v zmysle Metodického pokynu na uplatňovanie korekcií za nedodržanie postupov pri vykonávaní verejného obstarávania.
2. Postupy, práva a povinnosti Poskytovateľa uvedené v tejto časti sa vzťahujú aj na kontrolu dodatkov k zmluvám s úspešným uchádzačom a na dodatky k rámcovým dohodám, pokiaľ nie je uvedené inak.

**5.3.3. Všeobecné ustanovenia kontroly podľa § 5 ods. 4 zákona o verejnom obstarávaní:**

1. Poskytovateľ postupuje pri kontrole VO zákaziek podľa § 5 ods. 4 v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov a súčasne dodržuje postupy uvedené v tejto časti.
2. Zákazky podľa § 5 ods. 4 ZVO sa v zmysle tohto pododdielu delia na:
3. zákazky, ktorých predpokladaná hodnota bez DPH sa rovná alebo je vyššia ako 5000 EUR a od 1.6.2017 vyššia ako 15 000 EUR (ďalej len „zákazky nad 5 000/15 000 EUR);
4. zákazky, ktorých predpokladaná hodnota bez DPH je nižšia ako 5000 EUR a od 1.6.2017 nižšia ako 15 000 EUR (ďalej len „zákazky do 5 000/15 000 EUR“).
5. Dokumentáciu na kontrolu VO predkladá žiadateľ/prijímateľ po podpise zmluvy s úspešným uchádzačom. V prípade, že plnenie nie je založené na písomnom zmluvnom vzťahu, predkladá objednávku, ktorá v prípade potreby kontroly VO nahrádza písomný zmluvný vzťah. Pokiaľ výsledok VO nie je formálne zachytený ani písomným zmluvným vzťahom, ani objednávkou, ale iným spôsobom (napr. pokladničným blokom, príjmovým dokladom a pod.), ktorý jednoznačne a hodnoverne preukazuje formálne príp. aj vecné naplnenie výsledku verejného obstarávania, doklad pre potreby kontroly VO nahrádza písomný zmluvný vzťah. Vzťahuje sa len na zákazky, ktorých predpokladaná hodnota bez DPH je nižšia ako 5 000/15 000 EUR. Pri zákazkách, ktorých predpokladaná hodnota bez DPH je rovná alebo vyššia ako 5 000/15 000 EUR je požadovaný písomný zmluvný vzťah.
6. Poskytovateľ definuje povinné náležitosti objednávky. Medzi náležitosti objednávky patrí najmä: dátum jej vyhotovenia, kompletné a správne identifikačné údaje objednávateľa a dodávateľa (t.j. obchodné meno/ názov, IČO, adresu sídla, príp. kontaktné miesta), jednoznačnú špecifikáciu predmetu zákazky, dohodnutú cenu, lehotu a miesto plnenia,  ďalšie náležitosti podľa požiadaviek Objednávateľa. Na objednávke je potrebné zaznamenanie potvrdenia o jej prijatí dodávateľom, resp. musí byť predložená iná relevantná dokumentácia preukazujúca prevzatie záväzku dodávateľa dodať tovar, uskutočniť stavebné práce alebo poskytnúť službu za podmienok určených v objednávke.
7. Poskytovateľ overuje pri kontrole zákaziek podľa § 5 ods. 4 ZVO, či vynaložené náklady na obstaranie predmetu zákazky boli primerané kvalite a cene. Zároveň Poskytovateľ overí, či pri obstarávaní neboli porušené základné princípy VO a postupy uvedené v časti Zákazky nad 5 000/15 000 EUR a v časti Zákazky do 5 000/15 000 EUR. Pravidlá a povinnosti uvádzané v týchto častiach sa vzťahujú na všetky zákazky podľa § 5 ods. 4 ZVO, ktoré budú spolufinancované z  EŠIF, bez ohľadu na skutočnosť či ich zrealizoval prijímateľ ešte pred schválením ŽoNFP, alebo až po schválení ŽoNFP.

#### Zákazky pri ktorých je predpokladaná hodnota rovná alebo vyššia ako 5000/15 000 EUR

1. Pri obstarávaní zákaziek je žiadateľ/prijímateľ povinný vykonať prieskum trhu, pričom sa uplatňuje pravidlo „troch ponúk“. V prípade, ak pravidlo nebude zo strany žiadateľa/prijímateľa dodržané, Poskytovateľ neschváli výdavky súvisiace financovaním v plnom rozsahu. Pravidlo „troch ponúk“ znamená, že s ohľadom na hodnotu zákazky, žiadateľ/ prijímateľ musí predložiť aspoň tri písomné ponuky a/alebo zaslať výzvu na súťaž minimálne trom vybraným záujemcov, alebo vykonať prieskum trhu v rámci minimálne troch potenciálnych dodávateľov. Spoločnosti, ktoré predkladajú cenové ponuky nemôžu byť personálne alebo majetkovo prepojené.
2. Žiadateľ/prijímateľ musí predložiť aspoň tri písomné ponuky na obstaranie tovarov, stavebných prác alebo služieb. Za písomnú ponuku sa pokladá aj ponuka podaná elektronicky. Súčasťou dokumentácie musia byť doklady potvrdzujúce kroky uchádzačov v súlade s časovým harmonogramom uvedeným vo výzve na súťaž.
3. Žiadateľ/prijímateľ zverejňuje na svojom webovom sídle zadávanie zákazky minimálne 5 pracovných dní pred dňom predkladania ponúk (do lehoty sa nezapočítava deň zverejnenia). Žiadateľ/prijímateľ je povinný zdokumentovať zverejnenie hodnoverným spôsobom. Zadávanie zákazky je realizované zverejnením výzvy na súťaž, v rámci ktorej žiadateľ/prijímateľ uvedie svoju identifikáciu, jednoznačne a úplne špecifikuje predmet zákazky, podmienky účasti, podmienky realizácie zmluvy, kritériá
na vyhodnotenie ponúk, presnú lehotu a adresu na predkladanie ponúk. Zároveň povinný zaslať túto výzvu minimálne trom vybraným záujemcom.
4. Pokiaľ na základe postupov uvedených v predchádzajúcom bode budú žiadateľovi/prijímateľovi predložené menej ako tri ponuky, pravidlo „troch ponúk“ nemusí byť dodržané. Všetky kroky, podniknuté na získanie ponúk, musia byť riadne a hodnoverne zdokumentované.
5. Celý postup žiadateľa/prijímateľa pri zadávaní zákazky bude zhrnutý v písomnom zázname z prieskumu trhu a výberu dodávateľa.

#### Zákazky pri ktorých je predpokladaná hodnota nižšia ako 5000/15 000 EUR

1. V prípade zákaziek do 5 000/15 000 EUR nie je podmienkou predloženie minimálne troch cenových ponúk. Spoločnosti, ktoré predkladajú cenové ponuky, nemôžu byť v čase predloženia ponuky personálne alebo majetkovo prepojené. Žiadateľ/Prijímateľ musí písomne zdôvodniť výber úspešného uchádzača (napr. výber na základe prieskumu trhu, formou faxu, web stránky, katalógov, cenových ponúk, atď. okrem telefonického prieskumu). Prieskum musí byť riadne zdokumentovaný, musí byť z neho hodnoverne zrejmý výsledok výberu úspešného uchádzača.
2. Pri zákazkách do 5000/15 000 EUR nie je žiadateľ/prijímateľ povinný zverejňovať zadávanie zákazky na svojom webovom sídle, ani zverejňovať resp. zasielať výzvu na súťaž vybraným záujemcom. Týmto nie je dotknutá povinnosť prijímateľa dodržať pri obstarávaní zákazky základné princípy VO.
3. Náležitosti záznamu z prieskumu trhu uvedené v časti Zákazky, ktorých predpokladaná hodnota je rovná alebo vyššia ako 5000/15 000 EUR, sa primerane aplikujú aj pre zákazky do 5000 EUR.

**5.3.4. Uplatňovanie sociálneho aspektu pri verejnom obstarávaní:**

1) Program rozvoja vidieka SR 2014 – 2020 (ďalej len „PRV“) je v zmysle Partnerskej dohody SR na roky 2014 – 2020 viazaný uplatňovaním horizontálnych princípov rovnosti medzi mužmi a ženami a nediskriminácie pre všetkých občanov SR vrátane marginalizovaných skupín obyvateľstva.

2) Ako jeden z nástrojov, ktoré majú prispieť k inklúzii marginalizovaných skupín obyvateľstva, je uplatnenie **sociálneho aspektu pri verejnom obstarávaní (ďalej aj „VO“)**. Tento aspekt sa bude podľa Partnerskej dohody SR na roky 2014 – 2020, pokiaľ ide o inklúziu Marginalizovaných rómskych komunít (ďalej len „MRK“), uplatňovať vo vzťahu k projektom realizovaným v obciach, ktoré sú identifikované v Atlase rómskych komunít 2013[[3]](#footnote-3), t. z. obce z Atlasu rómskych komunít budú mať pri VO povinnosť uplatniť sociálne hľadisko týkajúce sa inklúzie MRK. V rámci Miestneho rozvoja vedeného komunitou (ďalej len „CLLD“) bude jedným z výberových kritérií pre výber Miestnej akčnej skupiny (ďalej len „MAS“) aj prínos stratégie rozvoja územia k sociálnej inklúzii marginalizovaných skupín obyvateľstva.

3) V súvislosti s uvedeným je v  PRV pre podopatrenia 7.2 a 7.4 určená ako podmienka oprávnenosti povinnosť uplatňovať sociálny aspekt pri verejnom obstarávaní a taktiež je nepriamo stanovená obdobná podmienka aj v rámci podopatrenia 7.5, kde je zadefinovaný jeden z princípov hodnotenia, a to uľahčenie prístupu marginalizovaných skupín k podpore (zvýhodňovanie projektov, ktoré riešia aj problémy marginalizovaných skupín). V uvedených podopatreniach bude v rámci výziev zadefinovaná povinnosť postupovať v súlade s metodickým pokynom, prípadne bude daný rozsah aktivít resp. činností na ktoré sa bude uplatňovať.

4) Podrobnejšie podmienky uplatňovania sociálneho aspektu pri verejnom obstarávaní sú uvedené v  **Metodickom pokyne pri zadávaní zákaziek na dodanie tovaru, uskutočnenie stavebných prác a na poskytnutie služieb pri uplatňovaní sociálneho aspektu pri verejnom obstarávaní (ďalej aj „VO“) pre Program rozvoja vidieka Slovenskej republiky 2014 – 2020**, , ktorý je uverejnený ako príloha k príslušnej výzve, v rámci ktorej je uplatňovaný sociálny aspekt pri verejnom obstarávaní. **.**

**5.3.5. Analýza rizík kontrolovaného verejného obstarávania a následný postup:**

1. Analýza rizík kontrolovaného VO (ďalej len „analýza rizík“) je nástroj, ktorý by mal identifikovať riziko VO z pohľadu potrebnej spolupráce s ÚVO a to spôsobom vykonania kontroly podľa § 169 ods. 4 ZVO, pričom sústredením odbornej podpory ÚVO na rizikové VO bude zabezpečený zvýšený dohľad na zákazky s potenciálne vyššou mierou chybovosti. Zároveň týmto nástrojom bude eliminované neprimerané zaťaženie ÚVO v rámci žiadostí o kontrolu VO, ktoré nepredstavujú zvýšené riziko z pohľadu ich zložitosti alebo chybovosti a súčasne tak nebude dochádzať k neprimeraným predĺženiam výkonu kontroly.
2. Povinnosť vykonať analýzu rizík sa vzťahuje na nadlimitné a podlimitné zákazky pred podpisom zmluvy, nadlimitné a podlimitné zákazky po podpise zmluvy a na zákazky podľa § 5ods. 4 ZVO.
3. Povinnosť Poskytovateľa aplikovať analýzu rizík v zmysle predošlého bodu sa nevzťahuje na nasledovné situácie:
4. postup Poskytovateľa podľa § 41 zákona o príspevku z EŠIF;
5. VO v rámci ktorého existuje mediálny podnet, ktorý indikuje možné vážne porušenia ZVO;
6. v rámci daného verejného obstarávania už bola zo strany ÚVO vykonaná kontrola podľa § 169 ZVO (napr. v prípade, že prijímateľ dá podnet na kontrolu sám
na seba, alebo o kontrolu požiadal Poskytovateľ).

V týchto prípadoch Poskytovateľ, okrem prípadu v písm. c), požiada ÚVO o kontrolu VO bez ohľadu na potenciálny výsledok analýzy rizík.

1. Poskytovateľ vykoná analýzu rizík bezodkladne po predložení dokumentácie ku kontrole VO zo strany prijímateľa. Pokiaľ sú nedostatky tejto dokumentácie takého charakteru, že Poskytovateľ nevie vykonať analýzu rizík (pretože nevie odpovedať
na všetky otázky), Poskytovateľ je povinný vykonať analýzu rizík bezodkladne po doručení dokumentácie, ktorú si vyžiadala na doplnenie. Rovnako, pokiaľ počas kontroly zistí nové skutočnosti, ktoré môžu ovplyvniť výsledok analýzy rizík, vykoná túto analýzu opätovne. Poskytovateľ zodpovedá za korektné vyplnenie kontrolného listu analýzy rizík a všetky údaje a odpovede v nej uvedené, musia byť v súlade so skutočnosťami uvedenými v predmetnom verejnom obstarávaní.
2. Kontrolný list analýzy rizík, kontrolné otázky, záznam z analýzy rizík a hodnotiaci kľúč vypracuje poskytovateľ.
3. Výsledkom analýzy rizík je bodové hodnotenie, ktoré v zmysle hodnotiaceho kľúča zaradí kontrolované VO nasledovne:
4. VO nepredstavuje zvýšené riziko = Poskytovateľ vypracuje skrátený kontrolný list na kontrolu VO;
5. VO predstavuje zvýšené riziko = Poskytovateľ je povinný urobiť rozšírenú kontrolu VO, ktorú zaznamená do rozšíreného kontrolného listu.
6. Samotný výsledok analýzy rizík nemá vplyv na závery kontroly VO, nakoľko Poskytovateľ môže aj pri nerizikových VO objaviť závažné nedostatky a naopak.
7. V prípade zaslania podnetu na ÚVO v zmysle § 169 ods. 3 písm. c) zákona o VO Poskytovateľ po zaslaní žiadosti o vykonanie kontroly na ÚVO pokračuje ďalej vo svojej kontrole a zároveň čaká na výsledky kontroly. Po doručení výsledkov kontroly ÚVO spracuje závery svojej kontroly a závery kontroly ÚVO (do správy z kontroly a kontrolného zoznamu). Uvedeným nie je dotknutá povinnosť vykonania kontroly verejného obstarávania, ani zodpovednosť Poskytovateľa za výkon tejto kontroly v zmysle článku 7 nariadenia (EÚ) 1306/2013.

**5.3.6. Rizikové indikátory poukazujúce na porušenie hospodárskej súťaže alebo porušenia zákona o verejnom obstarávaní :**

1. Rizikové indikátory, ktoré sú ďalej uvedené, neznamenajú sami o sebe dôkaz o porušení hospodárskej súťaže, alebo porušenia ZVO. Sú však situáciami, ktoré zvyšujú pravdepodobnosť, že v rámci daného zadávania zákazky mohlo dôjsť k protiprávnemu konaniu. Pokiaľ určitý rizikový indikátor sám o sebe znamená porušenie ZVO, nepotvrdenie skutočnosti o porušení hospodárskej súťaže, nemá vplyv na toto konštatovanie o porušení ZVO. Tento zoznam nie je vyčerpávajúcim súhrnom všetkých rizikových situácií. Zamestnanec vykonávajúci kontrolu VO môže identifikovať aj iné skutočnosti, ktoré sú indikátorom možného rizika, pričom kvalifikované vyhodnotenie individuálnej situácie je vždy v kompetencii Poskytovateľa. V rámci kontrolnej činnosti je zamestnanec vykonávajúci kontrolu VO povinný sa oboznámiť s rizikovými indikátormi a túto kontrolu vykonávať s ohľadom na dostatočné využitie tejto vedomosti. Z tohto pohľadu nie je účelom oboznámenia sa s rizikovými indikátormi vykonanie podrobnej kontroly a analýzy každého z nich, ale ich správne identifikovanie, pokiaľ dokumentácia alebo iné informačné zdroje indikujú prítomnosť takejto skutočnosti a následné oprávnené vyhodnotenie tejto skutočnosti.
2. Rizikové indikátory sú nasledovné:

|  |  |  |
| --- | --- | --- |
| **P.č.** | **Názov rizikového indikátora** | **Popis rizikového indikátora** |
| 1 | Rotácia úspešných uchádzačov podľa regiónu, typu služby, tovaru alebo práce  | * zo skupiny uchádzačov podávajúcich ponuky, ktorej zloženie je pri viacerých súťažiach takmer rovnaké, je ako úspešný vyhodnotený vždy iný uchádzač, pričom úspešnosť je možné odvodiť od záujmu realizovať zákazku v určitom regióne, alebo v rámci určitého typu služby, tovaru  alebo práce a pod.
 |
| 2 | Neúspešný uchádzač je zazmluvnený úspešným uchádzačom ako subdodávateľ  | * pri kontrole PPA zistí skutočnosť, že s uchádzačom, ktorý bol v súťaži vyhodnotený ako neúspešný, uzavrel úspešný uchádzač v rámci plnenia predmetnej zákazky dodávateľskú zmluvu
 |
| 3 | Uchádzači využívajú v preukazovaní podmienok účasti prísľuby tých istých tretích osôb, resp. ako subdodávatelia sú identifikované tie isté subjekty | * pre preukazovanie splnenia podmienok účasti podľa § 27 alebo § 28 využívajú uchádzači kapacity iných osôb („tretích strán“) pričom tieto iné osoby sú rovnaké pri viacerých uchádzačov.
* viacerí uchádzači majú v rámci svojich ponúk identifikovaných rovnakých subdodávateľov
 |
| 4 | Medzi uchádzačmi je majetkové alebo osobné prepojenie  | * medzi úspešným uchádzačom a iným uchádzačom je majetkové alebo osobné prepojenie (napr. štatutár úspešného uchádzača a štatutár neúspešného uchádzača sú spoločne štatutármi aj v inom subjekte (ktorý mohol alebo aj nemusel predložiť ponuku)
 |
| 5 | Niektorí uchádzači predkladajú opätovne svoju ponuku, avšak nikdy nie sú úspešní | * vo viacerých súťažiach je možné identifikovať rovnakého uchádzača, ktorý sa súťaží vždy zúčastňuje, ale nikdy nie je úspešný
 |
| 6 | Dvaja alebo viacerí uchádzači predkladajú spoločnú ponuku (ako skupina dodávateľov), avšak aspoň jeden z nich je dostatočne kvalifikovaný aby mohol podať ponuku sám, | * v súťaži je identifikovaný dodávateľ, o ktorom je všeobecne známe, že je kvalifikovaný podať ponuku aj bez vytvorenia skupiny dodávateľov, napriek tomu sa súťaže zúčastňuje v rámci spoločnej ponuky dvoch alebo viacerých dodávateľov.
 |
| 7 | Predloženie tieňovej („krycej“) ponuky | * ponuky predložili aj uchádzači, ktorí nie sú zjavne kvalifikovaní resp. ich ponuka nespĺňa základné požiadavky určené verejným obstarávateľom
 |
| 8 | Nízky počet ponúk/žiadostí o účasť | * v rámci súťaže bol predložený nízky počet ponúk alebo žiadostí o účasť (1 až 2)
 |
| 9 | Podozrivé schémy v stanovovaní cien  | * ceny predložené uchádzačmi sa oproti úspešnej ponuke zvyšujú o pravidelný % prírastok ,
* na stanovenie ceny sú pri viacerých uchádzačoch použité rovnaké kalkulácie,
* hodnoty všetkých predložených ponúk sú v porovnaní s predpokladanou hodnotou zákazky buď nad touto hodnotou, alebo tesne pod ňou,
* výsledná suma víťaznej ponuky je neprimerane vysoká vzhľadom na sumy, ktoré vie PPA porovnať z verejne dostupných zdrojov alebo z vlastných databáz a zdrojov informácií o hodnotách podobných prác, služieb a tovarov,
* v súťaži je možné pozorovať náhly pokles ponukových cien pri vstupe uchádzača do súťaže, ktorý v predošlých podobných súťažiach nepredkladal ponuku.
 |
| 10 | Podozrivé indície v dokumentácii z verejného obstarávania | * dokumenty obsahujú rovnaký rukopis, druh písma, rovnakú formu alebo boli použité rovnaké kancelárske potreby (napr. ponuky sú podpísané rovnakým atramentom, sú na rovnakom kancelárskom papieri),
* rovnaké chyby v jednotlivých dokumentoch, napr. pravopisné chyby, tlačiarenské chyby (rovnaké šmuhy od tlačiarne), matematické chyby (rovnaké zlé výpočty),
* zhodné nepravidelnosti, napr. zoradenie dokumentov do ponuky s prehodenými stranami, chybné číslovanie strán,
* dokumenty v elektronickej forme ukazujú, že ich vytvorila alebo upravovala jedna osoba,
* obálky od rôznych uchádzačov majú podobné poštové pečiatky, sú zasielané z jednej pošty, majú rovnaké frankovacie značky a známky, na podacích lístkoch je rovnaký rukopis, čísla kolkov v rôznych ponukách na seba nadväzujú,
* niekoľko ponúk (alebo akýchkoľvek iných dokumentov, napr. žiadosti o vysvetlenie súťažných podkladov) je posielaných z rovnakej emailovej adresy, z rovnakého faxového čísla alebo naraz prostredníctvom jedného kuriéra,
* dokumenty o cenových ponukách obsahujú veľký počet opráv na poslednú chvíľu ako gumovanie, škrtanie alebo iné fyzické zmeny,
* ponuky jedného uchádzača obsahujú jednoznačný odkaz na ponuky ostatných konkurentov, v hlavičke sa vyskytuje faxové číslo iného uchádzača alebo využívajú hlavičkový papier konkurenta,
* ponuky viacerých uchádzačov obsahujú podstatný počet rovnakých odhadov nákladov na jednotlivé položky.
 |

**5.3.7. Kontrola postupov pri obstarávaní zákazky, na ktorú sa ZVO nevzťahuje:**

Poskytovateľ je povinný overiť dodržanie základných princípov ustanovených v Zmluve o fungovaní EÚ aj v rámci zákaziek, na ktoré sa nevzťahuje povinnosť postupovať pri ich obstarávaní v zmysle ZVO. Kontrola takýchto zákaziek je v rámci tejto časti delená na:

* 1. kontrolu postupov pri obstaraní zákazky, ktoré podliehajú výnimke v zmysle § 1 okrem zákaziek podľa § 1 ods. 4, 7, 8 a 10 ZVO;
	2. kontrola postupov pri obstaraní zákazky vnútorným obstarávaním podľa § 1 ods. 4, 7 a 8 (tzv. „in-house zákazky“) a zákazky podľa § 1 ods. 10 ZVO – zákazky tzv. „horizontálnej spolupráce“.

**5.3.8. Kontrola postupov pri obstarávaní stavebných prác, tovarov a služieb žiadateľov/prijímateľov, na ktorých sa vzťahuje § 8(3) zákona č. 343/2015 Z.z.:**

1) PPA vydá usmernenie pre žiadateľov/prijímateľov, na ktorých sa vzťahuje § 8 odsek (3) zákona č. 343/2015 o verejnom obstarávaní a o zmene a doplnení niektorých zákonov z 18. novembra 2015 v ktorom je uvedené: “(*3) Povinnosti podľa odsekov 1 a 2 sa nevzťahujú na osobu, ktorá nie je verejný obstarávateľ ani obstarávateľ a ktorá získala finančné prostriedky v rámci opatrení spoločnej organizácie poľnohospodárskych trhov*[***28)***](https://www.slov-lex.sk/pravne-predpisy/SK/ZZ/2015/343/20160101?ucinnost=18.04.2016#poznamky.poznamka-28) *alebo finančné prostriedky určené na podporu rozvoja vidieka, poľnohospodárskej prvovýroby, potravinárstva, lesného a rybného hospodárstva podľa osobitných predpisov;*[***29)***](https://www.slov-lex.sk/pravne-predpisy/SK/ZZ/2015/343/20160101?ucinnost=18.04.2016#poznamky.poznamka-29)***to neplatí****, ak ide o zákazku na uskutočnenie stavebných prác alebo zákazku na poskytnutie služby, ktorá súvisí s týmito stavebnými prácami, ktorej predpokladaná hodnota je vyššia ako finančný limit podľa* [***§ 5 ods. 2***](https://www.slov-lex.sk/pravne-predpisy/SK/ZZ/2015/343/20160101?ucinnost=18.04.2016#paragraf-5.odsek-2) *a na ktorú verejný obstarávateľ poskytne viac ako 50% finančných prostriedkov*”.

2)Žiadateľ/prijímateľ je povinný pri výbere dodávateľa zabezpečiť dodržiavanie základných princípov obstarávania, ktorými sú: rovnaké zaobchádzanie, nediskriminácia uchádzačov alebo záujemcov, transparentnosť vrátane vylúčenia konfliktu záujmov, hospodárnosť a efektívnosť.

3)Žiadateľ/prijímateľ sa pri výbere zmluvného partnera na dodávku tovarov, stavebných prác a služieb môže rozhodnúť pre jeden z uvedených spôsobov obstarávania:

1. vykoná prieskum trhu dodávateľov (t.j. osobný prieskum, tlač, internet, propagačné materiály a pod.), na základe ktorého následne písomne osloví dodávateľov (t.j. vyžiada si ponuky minimálne od troch dodávateľov, ktoré predloží PPA).
2. V prípade, ak vykonaným prieskumom trhu nezíska dostatok informácií o dodávateľoch, od ktorých by mohol získať požadovaný počet cenových ponúk, zverejní výzvu na predloženie ponúk dodávateľov v dennej tlači s regionálnou alebo celoslovenskou (v prípade potreby s medzinárodnou) pôsobnosťou.

4)Uvedené spôsoby obstarávania tovarov, stavebných prác a služieb je žiadateľ/prijímateľ povinný vykonať pri všetkých zákazkách, u ktorých je predpokladaná hodnota zákazky vyššia ako 1000 EUR (vrátane).

5) Žiadateľ/prijímateľ musí získať minimálne tri cenové ponuky (každú od iného dodávateľa).

1. V prípade, že ponuku môže poskytnúť len jediný dodávateľ (resp. len dvaja dodávatelia), resp. v prípade, ak tovar, stavebné práce alebo služby z technických dôvodov alebo z dôvodov vyplývajúcich z výhradných práv môže poskytnúť len určitý dodávateľ, akceptuje sa 1 cenová ponuka, tzn. žiadateľ/prijímateľ nemusí vykonávať výber dodávateľa min. z troch cenových ponúk. Uvedené je žiadateľ/prijímateľ povinný preukazne odôvodniť. Zároveň v týchto prípadoch musí žiadateľ/prijímateľ zverejniť výzvu na predkladanie ponúk aj v denníku s celoštátnou pôsobnosťou.
2. Podrobnejšie podmienky uplatňovania § 8 ods. 3 zákona č. 343/2015 Z.z. sú upravené usmernením PPA, ktoré tvorí prílohu č. 6 tejto Príručky.

**5.3.9. Kontrola obstarávania stavebných prác, tovarov a služieb po podpise Zmluvy o NFP:**

1. Poskytovateľ kontroluje postupy obstarávania na základe dokumentácie predloženej prijímateľom vo fáze po podpise zmluvy s víťazom obstarávania, pričom táto zmluva je už platná a účinná.
2. Lehota na výkon kontroly O SPTS je 60 pracovných dní. V prípade, že Poskytovateľ požiada prijímateľa o vysvetlenie alebo doplnenie dokumentácie, určí v žiadosti lehotu na zaslanie vysvetlenia alebo doplnenia zo strany prijímateľa, ktorá nesmie byť kratšia ako 5 pracovných dní. Dňom odoslania žiadosti prestáva plynúť lehota na výkon kontroly. Dňom nasledujúcim po dni doručenia vysvetlenia alebo doplnenia dokumentácie Poskytovateľovi začína plynúť nová lehota na výkon kontroly O SPTS. Doplnením dokumentácie nemôže dôjsť k zmene pôvodne predložených dokladov, resp. údajov v nich uvedených. Ak prijímateľ v požadovanom termíne doplnil údaje a Poskytovateľ takúto situáciu identifikuje ako kompletnú, postupuje vo vyhodnocovaní kontroly ďalej.
3. Ak vzniknú pochybnosti o pravdivosti alebo úplnosti dokumentácie alebo jej príloh, Poskytovateľ oznámi tieto pochybnosti prijímateľovi a vyzve ho, aby sa k nim vyjadril. Zároveň určí lehotu na vyjadrenie, ktorá nesmie byť kratšia ako päť pracovných dní od doručenia oznámenia. V zaslanej výzve na objasnenie pochybností  poučí prijímateľa o následkoch (napr. o neschválení výdavkov súvisiacich s predmetným verejným obstarávaním do financovania, o korekcii výdavkov, resp. o ďalších krokoch na základe konkrétnych zistení Poskytovateľa v rámci kontroly dokumentácie) spojených s neodstránením pochybností alebo nedodržaním určenej lehoty.
4. Prijímateľ predkladá Poskytovateľovi dokumentáciu z O SPTS na kontrolu najneskôr do termínu stanoveného v Zmluve o NFP pričom termín na predloženie kompletnej dokumentácie z O SPTS nesmie byť dlhší ako 120 pracovných dní odo dňa nadobudnutia účinnosti Zmluvy o NFP..
5. V prípade, že predmet projektu pozostáva z niekoľkých obstarávaní, prijímateľ predkladá na kontrolu dokumentáciu zo všetkých uskutočnených O SPTS, pričom posledné O SPTS musí byť ukončené do termínu stanoveného v Zmluve o NFP v súlade s predchádzajúcim odsekom.
6. Poskytovateľ môže v odôvodnených prípadoch predĺžiť lehoty na kontrolu O SPTS, pričom takéto predĺženie lehoty oznamuje prijímateľovi elektronickou poštou (e-mailom).
7. V prípade, že pri kontrole Poskytovateľ nezistí porušenie princípov a postupov obstarávania, resp. porušenie pravidiel a ustanovení legislatívy SR a EÚ a ani iné porušenie ovplyvňujúce oprávnenosť príslušných výdavkov, záverom kontroly je schválenie výdavkov súvisiacich s verejným obstarávaním do financovania. Schválenie výdavkov do financovania predstavuje jeden z predpokladov oprávnenosti výdavkov predložených ďalej žiadateľom v rámci ŽoP.
8. V prípade, že pri kontrole Poskytovateľ zistí porušenie princípov a postupov obstarávania, resp. porušenie pravidiel a ustanovení legislatívy SR a EÚ, pričom rozsah a závažnosť týchto zistení má taký charakter, že mali alebo by mohli mať vplyv na výsledok obstarávania Poskytovateľ:
9. v záveroch kontroly neschváli výdavky súvisiace s obstarávaním do financovania v plnom rozsahu, alebo
10. postupuje v zmysle Metodického pokynu Poskytovateľa na uplatňovanie korekcií za nedodržanie postupov pri vykonávaní obstarávania.
11. Rozhodnutie Poskytovateľa, či bude postupovať podľa bodu 8 a) alebo b) závisí od skutočnosti, od rozsahu,  závažnosti nedostatkov a možnosti postupovať v zmysle Metodického pokynu na uplatňovanie korekcií za nedodržanie postupov pri vykonávaní verejného obstarávania a obstarávania.
12. Neschválenie do financovania znamená, že všetky výdavky vychádzajúce z realizácie výsledku daného verejného obstarávania budú zo strany Poskytovateľa označené ako neoprávnené.
13. Postupy, práva a povinnosti Poskytovateľa uvedené v tejto časti sa vzťahujú aj na kontrolu dodatkov k zmluvám s úspešným uchádzačom a na dodatky k rámcovým dohodám, pokiaľ nie je uvedené inak.

**5.3.10. Pomocné nástroje posúdenia hospodárnosti a efektívnosti:**

1. Poskytovateľ aplikuje pomocné nástroje pri overení hospodárnosti a efektívnosti výdavkov projektu, ak ide o zákazku na dodanie tovaru, uskutočnenie stavebných prác alebo poskytnutie služby, ktorá nespĺňa podmienky podľa §5 ods. 2 alebo ods. 3
na dodanie tovaru, uskutočnenie stavebných prác alebo poskytnutie služby (§ 111 odsek 1, resp. § 117 odsek 1 zákona o VO).
2. Cieľom pomocných nástrojov je podpora pri analýze a posudzovaní hospodárnych a efektívnych projektov. Svojim charakterom zároveň predstavujú jedny
z najefektívnejších nástrojov podpory merania a hodnotenia účinkov intervencií.
3. Pomocné nástroje svojim charakterom predstavujú prvky efektívneho posúdenia hospodárnosti a efektívnosti v rámci vybraných procesov riadenia ako aj kvantitatívne a kvalitatívne opatrenia na posilnenie miery istoty poskytovateľov pri výbere hospodárnych a efektívnych projektov.
4. Výsledky identifikované aplikáciou pomocných nástrojov môžu predstavovať vstupy najmä v rámci odborného hodnotenia ŽoNFP.
5. Poskytovateľ aplikuje pomocné nástroje pri overení hospodárnosti a efektívnosti výdavkov projektu v zmysle Metodického pokynu RO pre kontrolu verejného obstarávania vrátane kontroly hospodárnosti a efektívnosti zo dňa 16. októbra 2015.

#### Prieskum trhu

1. Poskytovateľ môže využiť „Prieskum trhu“ vo fáze odborného hodnotenia ŽoNFP v prípade, ak informácie, ktoré sú výstupom realizovaného „Prieskumu trhu“ (možná cena dodaných tovarov, prác alebo služieb) pre neho môžu predstavovať podporu rozhodovania v rámci procesu odborného hodnotenia ŽoNFP.
2. Poskytovateľ je povinný usmerniť žiadateľa o spôsobe a miere vykonania prieskumu trhu, akým spôsobom a do akej miery je tento povinný prieskum trhu vykonať. V podmienkach implementácie sa najviac uplatnilo pravidlo predstavujúce pre žiadateľa povinnosť oslovenia min. 3 záujemcov/uchádzačov/navrhovateľov na predmet zákazky tovaru, práce alebo služby s cieľom identifikácie aktuálnych úrovní cien. Poskytovateľ je však oprávnený v prípade, že na úrovni žiadateľa nie je možné osloviť min. 3 záujemcov akceptovať aj nižší počet oslovení za splnenia nasledovných podmienok:
3. Poskytovateľ umožní vykonanie prieskumu trhu žiadateľom aj oslovením menšieho počtu záujemcov ako 3 na základe analýzy (napr. analýzy historických dát, alebo na základe špecifík žiadateľov, projektov a pod.);
4. uvedená možnosť je definovaná na úrovni Výzvy;
5. žiadateľ objektívne zdôvodní nižší ako vo Výzve požadovaný počet oslovených záujemcov.
6. Poskytovateľ vykoná prieskum trhu počas odborného hodnotenia ŽoNFP vždy v prípade, ak má podozrenie na neprimerané ceny v rámci rozpočtu projektu. Poskytovateľ v prípade vykonávania prieskumu trhu na základe vzorky vykoná prieskum trhu počas konania o žiadosti vtedy, ak Poskytovateľ za posledný kalendárny rok nevykonal žiadny prieskum trhu.
7. Výstupné informácie o vykonanom prieskume trhu sú zaznamenané v Zázname o vykonaní prieskumu trhu, v ktorom sú vyhodnotené výsledky prieskumu trhu z hľadiska najnižšej ceny, alebo ekonomicky najvýhodnejšej ponuky.
8. Prieskum trhu vykonáva Poskytovateľ za využitia napr.:
9. vlastnej databázy o tovaroch, prácach alebo služieb alebo;
10. dodávateľov alebo;
11. vyhľadávania cien na internete alebo;
12. aktuálnych cenníkov a katalógov firiem, resp. iných propagačných materiálov alebo;
13. poštových alebo telekomunikačných služieb alebo;
14. osobným zisťovaním, resp. iným ekvivalentným spôsobom.
15. Poskytovateľ prieskum trhu ako nástroj podpory samostatne na svojej úrovni nie je povinný vykonať, ak je prieskum trhu nevykonateľný:
16. z dôvodu neúmernej a neefektívnej časovej, administratívnej, technickej alebo odbornej náročnosti;
17. ak časový posun medzi prieskumom trhu vykonaným Poskytovateľom a žiadateľom ovplyvňuje objektívnosť porovnávania získaných informácií (napr. ak z dôvodu časového rozdielu medzi predložením ŽoNFP a výdavkov deklarovaných v ŽoP vyplýva, že závery z vykonaného prieskumu trhu by pre Poskytovateľa nepredstavovali pridanú hodnotu pre posúdenie hospodárnosti a efektívnosti výdavkov);
18. ak identifikované zistenia v minulosti neposkytovali vzhľadom k skúsenostiam odborných hodnotiteľov ŽoNFP pridanú hodnotu (napr. boli identifikované vysoké ceny, ktoré však sú dôsledkom neprimeraných technických ťažkosti pri realizácií projektu – napr. technická náročnosť pri stavebnej činnosti
v nepriaznivých geografických podmienkach, resp. boli identifikované neprimerane nízke ceny, ktoré predstavujú vysoké riziko nízkej pridanej hodnoty/kvality projektu);
19. ak finančné náklady spojené s vykonaním prieskumu trhu sú neprimerané riziku vzniku nehospodárnych a neefektívnych výdavkov;
20. z ďalších dôvodov vyplývajúcich z analýzy vykonanej na úrovni Poskytovateľa.
21. Poskytovateľ je oprávnený v prípade, ak nie je možné prieskum trhu na jeho úrovni vykonať, zabezpečiť overenie hospodárnosti a efektívnosti výlučne prostredníctvom odborného hodnotenia ŽoNFP na základe schválených hodnotiacich kritérií.
22. Poskytovateľ zabezpečí posúdenie výsledkov prieskumu trhu (uvedených v Zápisnici z vykonaného prieskumu trhu) jednotlivými odbornými hodnotiteľmi v rámci odborného hodnotenia ŽoNFP.
23. Posúdenie hospodárnosti a efektívnosti spočíva v:
24. analýze Zápisnice z vykonaného prieskumu trhu (alebo iného alternatívneho dokumentu) v prípade, že prieskum trhu vykonal žiadateľ, resp. partner;
25. porovnaní vlastného výsledku prieskumu trhu s výsledkom prieskumu trhu žiadateľa v prípade, že prieskum trhu vykonával aj Poskytovateľ.
26. Poskytovateľ v prípade, ak ceny jednotlivých tovarov, prác a služieb identifikovaných na základe ním vykonaného prieskumu trhu prevyšujú ceny identifikované žiadateľom, PPA stanoví na posúdenie hospodárnosti oprávnených výdavkov percentuálnu odchýlku, maximálne však do výšky 20 % nad prieskumom zistenú cenu. Výdavky identifikované žiadateľom nad stanovenú hranicu percentuálnej odchýlky Poskytovateľ považuje za nehospodárne, t.j. maximálna výška oprávnených výdavkov jednotkových cien žiadateľa/prijímateľa je výška oprávnených výdavkov stanovených Poskytovateľom na základe ním vykonaného prieskumu trhu vrátane povolenej odchýlky.
27. Cieľom posúdenia výsledku prieskumu trhu bez ohľadu na subjekt, ktorý ho vykonal je identifikácia:
28. cenovo najvýhodnejšej ponuky a/alebo
29. ekonomicky najvýhodnejšej ponuky.
30. Poskytovateľ je povinný v rámci odborného hodnotenia ŽoNFP preferovať ekonomicky najvýhodnejšiu ponuku pred cenovo najvýhodnejšou ponukou v prípade aplikácie benchmarku - na základe ktorého je zrejmé, že dosiahnutý benchmark ekonomicky najvýhodnejšej ponuky je vyšší ako benchmark pri cenovo najvýhodnejšej ponuke. V prípade, že Poskytovateľ benchmark nevyužíva, cenovo najvýhodnejšia ponuka je najhospodárnejšou.
31. Poskytovateľ v prípade vykonania prieskumu trhu je povinný uchovávať všetky podklady z vykonania prieskumu trhu spolu so závermi z vykonaného prieskumu.

#### Finančné limity na úrovni jednotkových cien

1. RO alebo Poskytovateľ je oprávnený stanoviť maximálne finančné limity na jednotkové ceny na úrovni opatrenia, resp. Výzvy s prihliadnutím na špecifiká programu. V prípade definovania „Finančných limitov na úrovni jednotkových cien“ ich Poskytovateľ využíva v rámci procesu odborného hodnotenia ŽoNFP.
2. Hlavným významom zavedenia finančných limitov na jednotkové výdavky je eliminácia vzniku neprimeraných rozdielov medzi obstaraniami toho istého tovaru/práce/služby medzi rôznymi žiadateľmi/prijímateľmi.
3. Poskytovateľ pri overení neprekročenia maximálneho limitu na jednotkové ceny porovnáva definované limity s oprávnenými výdavkami rozpočtu projektu v ŽoNFP.
4. Poskytovateľ zníži oprávnené výdavky predloženého rozpočtu projektu, ktoré prekračujú limit jednotkových cien stanovených Poskytovateľom v rámci procesu odborného hodnotenia ŽoNFP.
5. Poskytovateľ je povinný uchovávať podpornú dokumentáciu potvrdzujúcu určenie finančných limitov a uchovávať podpornú dokumentáciu, na základe ktorej boli finančné limity na úrovni jednotkových cien stanovené.
6. ZMENOVÉ KONANIE NA PODNET PPA

1) PPA iniciuje zmenové konanie v prípade významnejších aj menej významných zmien projektu na základe napr.:

* 1. záverov/zistení z procesu monitorovania alebo kontroly projektu;
	2. legislatívnych zmien, zmien Systému riadenia PRV, SFR EPFRV, Príručky pre prijímateľa a pod.;
	3. podnetov od tretích subjektov (napr. závery z certifikačných overení).

2) PPA v rámci zmenového konania z vlastnej iniciatívy zohľadňuje najmä:

* 1. požiadavky vyplývajúce s príslušnej legislatívy SR a EÚ;
	2. postupy zmenového konania definované vo svojej riadiacej dokumentácii;
	3. podmienky definované vo Výzve;
	4. ustanovenia platnej a účinnej Zmluvy;
	5. relevantné informácie evidované PPA o predmetnom projekte.

3) Výstupom zmenového konania z iniciatívy PPA v prípade významnejších zmien projektu je dodatok k Zmluve.

4) Výstupom zmenového konania z iniciatívy PPA v prípade menej významných zmien projektu je zapracovanie menej významných zmien projektu do najbližšieho dodatku k Zmluve, ktorý sa uzatvára v súvislosti s významnejšími zmenami projektu (ak je relevantné).

5) V rámci PPA je vecne príslušným organizačným útvarom na administrovanie zmenového konania na podnet PPA Sekcia projektových podpôr, odbor dodatkov a zmluvných vzťahov.

1. ZMENY V POVAHE VLASTNÍCTVA MAJETKU NADOBUDNUTÉHO a/alebo ZHODNOTENÉHO Z NFP

1) Prijímateľ je povinný zabezpečiť, že počas doby realizácie projektu a udržateľnosti projektu:

* 1. budú nehnuteľnosti, v súvislosti s ktorými sa projekt realizuje, spĺňať vo Výzve stanovené podmienky poskytnutia NFP z hľadiska vlastníckych, resp. iných užívacích práv vzťahujúcich sa na právny vzťah prijímateľa k nehnuteľnostiam, v ktorých alebo v súvislosti s ktorými sa projekt realizuje v zmysle Výzvy (ďalej ako „Nehnuteľnosti na realizáciu projektu“). To znamená, že prijímateľ musí mať k Nehnuteľnosti na realizáciu projektu právny vzťah, ktorý je ako akceptovateľný definovaný v rámci podmienok poskytnutia príspevku vo Výzve, a to vrátane podmienok vzťahujúcich sa na ťarchy a iné práva tretích osôb viažucich sa k Nehnuteľnosti na realizáciu projektu. Z právneho vzťahu prijímateľa k Nehnuteľnostiam na realizáciu projektu musí byť zrejmé, že prijímateľ je oprávnený Nehnuteľnosti na realizáciu projektu nerušene a plnohodnotne užívať počas doby realizácie projektu a počas udržateľnosti projektu. Môže pritom dôjsť aj ku kombinácii rôznych právnych titulov, ktoré toto právo prijímateľa zakladajú a ktoré sa môžu navzájom meniť pri dodržaní všetkých podmienok stanovených Výzvou počas doby realizácie projektu a udržateľnosti projektu;
	2. predmet projektu, jeho časti a iné veci, práva alebo iné majetkové hodnoty, ktoré obstaral v rámci projektu z NFP alebo z jeho časti (ďalej ako „Majetok nadobudnutý z NFP“):
		+ 1. bude používať výlučne pri výkone vlastnej činnosti, v rámci projektu, na ktorý bol NFP poskytnutý, s výnimkou prípadov, kedy pre zabezpečenie a udržanie cieľa projektu je vhodné prenechanie prevádzkovania Majetku nadobudnutého z NFP tretej osobe podľa schválenej žiadosti o NFP alebo v súlade  s Výzvou, pri dodržaní pravidiel týkajúcich sa štátnej pomoci, ak sú relevantné,
			2. zaradí ho do svojho majetku a zostane v jeho majetku pri dodržaní príslušného právneho predpisu aplikovateľného na prijímateľa podľa jeho štatutárneho postavenia (napr. zákona o účtovníctve), ak osobitné právne predpisy výslovne nestanovujú iný postup pri aplikácii výnimiek podľa bodu (i) vyššie,
			3. nadobudne od tretích osôb na základe využitia postupov a podmienok obstarávania. Majetok nadobudnutý z NFP, ktorý bol nadobudnutý od tretích osôb, musí byť nový a nepoužívaný (nadobudnutie použitého majetku bude v relevantných prípadoch stanovený v príslušnej výzve), pričom za nový majetok sa nepovažuje taký majetok, ktorý prijímateľ už predtým, čo i len z časti vlastnil, mal u seba ako detentor, prípadne mal k nemu iný právny vzťah a následne ho opäť priamo alebo nepriamo nadobudol od tretej osoby, bez ohľadu na časový faktor,
			4. ak to určí PPA, prijímateľ označí jednotlivé hnuteľné veci, ktoré tvoria Majetok nadobudnutý z NFP alebo z jeho časti, spôsobom určeným PPA tak, aby nemohli byť zamenené s inou vecou od ich nadobudnutia počas doby realizácie projektu a udržateľnosti projektu; uvedená podmienka sa nedotýka povinností vyplývajúcich z publicity projektu podľa kapitoly 13 Príručky pre prijímateľa,
			5. bude nadobúdať, ak ide o nehmotný majetok, ktorý je predmetom duševného vlastníctva (autorského práva, práv súvisiacich s autorským právom a práva priemyselného vlastníctva, vrátane práva z patentu, práva na ochranu designu, práva na ochranu úžitkového vzoru, práva ku know-how) (ďalej vo všeobecnosti aj ako „**majetok, ktorý je predmetom duševného vlastníctva**“), na základe písomnej zmluvy, vrátane rámcovej zmluvy, z obsahu ktorých musí vyplývať splnenie nasledovných podmienok:
1. Ak prijímateľ nadobudne majetok, ktorý je predmetom duševného vlastníctva na základe zmluvy, ktorej účelom/predmetom je aj vytvorenie alebo zabezpečenie vytvorenia diela alebo iného práva duševného vlastníctva (vrátane priemyselného vlastníctva) pre projekt, prijímateľ ako nadobúdateľ musí byť oprávnený v rozsahu, v akom to nevylučujú všeobecne-záväzné právne predpisy kogentnej povahy, použiť dielo alebo vykonávať práva z priemyselného vlastníctva v súvislosti s projektom na základe vecne, miestne a časovo neobmedzenej, výhradnej, trvalej, bez osobitného súhlasu dodávateľa prevoditeľnej, v písomnej forme vyjadrenej licencie (súhlasu), ktorej (ktorého) obsahom nebudú žiadne obmedzenia prijímateľa pri používaní diela alebo pri vykonávaní iného práva duševného vlastníctva (vrátane priemyselného vlastníctva), ktoré by vyžadovali dodatočný alebo osobitný súhlas autora na uplatňovanie majetkových práv k dielu alebo dodatočný alebo osobitný súhlas majiteľa práva na vykonávanie iného práva duševného vlastníctva (vrátane priemyselného vlastníctva), v dôsledku čoho bude prijímateľ oprávnený všetky práva duševného vlastníctva nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať a chrániť a nakladať s nimi na ľubovoľný účel, prípadne v rovnakom rozsahu ich previesť či poskytnúť čiastočne alebo v celosti tretej osobe, pričom takáto licencia sa poskytuje bezodplatne a bezpodmienečne.
2. V zmluve podľa bodu 1. Budú zahrnuté ustanovenia o zverejnení autorov, výrobcov a subdodávateľov dodávateľa prijímateľa.
3. Ak prijímateľ nadobudne majetok, ktorý je predmetom duševného vlastníctva na základe zmluvy, ktorej predmetom je dodávka existujúceho diela alebo iného existujúceho práva duševného vlastníctva (vrátane priemyselného vlastníctva) pre projekt, ktoré nebolo zhotovené podľa požiadaviek prijímateľa a ktoré sa v rovnakej alebo obdobnej podobe ponúka aj iným osobám, prijímateľ ako nadobúdateľ musí byť oprávnený v rozsahu, v akom to nevylučujú všeobecno-záväzné právne predpisy kogentnej povahy, použiť dielo alebo vykonávať práva z priemyselného vlastníctva tak, aby mohol realizovať projekt, dosiahnuť účel Zmluvy, cieľ projektu a zabezpečiť udržateľnosť projektu bez obmedzení a bez toho, aby vznikali dodatočné náklady vzťahujúce sa k prevádzke majetku z dôvodu výkonu práv z priemyselného vlastníctva alebo z dôvodu používania autorského diela. Za účelom dodržania podmienok uvedených v predchádzajúcej vete je prijímateľ povinný využiť všetky možnosti, ktoré mu umožňuje právny poriadok, vrátane úpravy udelenia licencie analogicky podľa bodu 1, pri zohľadnení štandardných licenčných podmienok vzťahujúcich sa na dodávaný majetok, ktorý je predmetom duševného vlastníctva.

2) Majetok nadobudnutý z NFP nemôže byť bez predchádzajúceho písomného súhlasu PPA počas doby realizácie projektu a počas udržateľnosti projektu:

* 1. prevedený na tretiu osobu,
	2. prenajatý tretej osobe alebo prenechaný do iného druhu užívania tretej osoby , v celku alebo čiastočne, s výnimkou vyplývajúcou z ods. 1 písm. b) bod (i) tejto kapitoly Príručky pre prijímateľa alebo s prípadnou výnimkou vyplývajúcou z Výzvy,
	3. zaťažený akýmkoľvek právom tretej osoby, okrem prípadu, ak nemá vplyv na dosiahnutie účelu Zmluvy alebo dosiahnutie a udržanie cieľa projektu,
	4. zaťažený záložným právom v prospech tretej osoby, ktorá nie je financujúcou bankou/financujúcou inštitúciou, s ktorou má PPA uzatvorenú zmluvu o spolupráci.

3) Prijímateľ je oprávnený previesť práva a povinnosti zo  Zmluvy na iný subjekt iba s predchádzajúcim písomným súhlasom PPA postupom upravujúcim podstatné zmeny projektu za súčasného splnenia nasledovných podmienok:

* + - * 1. nedôjde k podstatnej zmene projektu,
				2. nedôjde k porušeniu žiadnej z podmienok poskytnutia príspevku, ako boli definované v príslušnej Výzve, to znamená, že aj nový prijímateľ bude spĺňať všetky podmienky poskytnutia príspevku,
				3. táto zmena nebude mať žiaden negatívny vplyv na vyhodnotenie podmienok poskytnutia príspevku, za ktorých bol vybraný projekt s pôvodným prijímateľom v postavení žiadateľa,
				4. táto zmena nebude mať žiaden negatívny vplyv na cieľ projektu a na účel Zmluvy,
				5. v prípade predaja majetku, ktorý je predmetom projektu v rámci implementácie opatrení 4.1, 4.2, 8.6 môže dôjsť k prevodu tohto majetku výlučne na základe zmluvy o predaji podniku podľa § 476 a nasl. Obchodného zákonníka (neakceptuje sa zmluva o predaji časti podniku podľa § 487 Obchodného zákonníka); v prípade predaja majetku, ktorý je predmetom projektu v rámci implementácie opatrenia 6.4 môže dôjsť k prevodu tohto majetku výlučne na základe zmluvy o predaji podniku podľa § 476 a nasl. Obchodného zákonníka alebo zmluvy o predaji časti podniku podľa § 487 Obchodného zákonníka); v prípade predaja majetku, ktorý je predmetom projektu v rámci implementácie ostatných opatrení sa postupuje individuálne podľa charakteru príslušného projektu. PPA udelí súhlas na predaj majetku výlučne v období udržateľnosti projektu.
				6. prijímateľ zabezpečí, že tretia osoba, ktorá by mala byť novým prijímateľom, osobitným právnym úkonom (dodatkom k Zmluve), ktorého účastníkom bude PPA, vstúpi do Zmluvy namiesto prijímateľa, a to aj v prípade, ak v zmysle osobitného právneho predpisu je tretia osoba, ktorá by mala byť novým prijímateľom, univerzálnym právnym nástupcom prijímateľa.

4) Prijímateľ spolu s odôvodnenou žiadosťou o súhlas s prevodom práv a povinností zo  Zmluvy predloží PPA doklady, ktorými preukazuje splnenie podmienok pre udelenie súhlasu. PPA je následne oprávnená vyžiadať od prijímateľa akékoľvek dokumenty alebo požiadať o poskytnutie doplňujúcich informácií a vysvetlení potrebných k preskúmaniu splnenia podmienok pre udelenie súhlasu a prijímateľ je povinný poskytnúť PPA požadované dokumenty, informácie alebo vysvetlenia v primeranej lehote a spôsobom určeným PPA. Ak prijímateľ neposkytne PPA dokumenty, vysvetlenia a informácie vyžiadané podľa predchádzajúcej vety v stanovenej lehote, PPA súhlas so zmenou v osobe prijímateľa neudelí. V prípade, ak PPA neudelí so zmenou v osobe prijímateľa súhlas, je zo Zmluvy voči PPA naďalej v nezmenenom rozsahu a obsahu zaviazaný prijímateľ bez ohľadu na akékoľvek záväzky prijímateľa voči tretím osobám, to neplatí, ak by uvedený stav bol v rozpore s právnymi predpismi SR kogentnej povahy.

5) Zmena vlastníckej štruktúry prijímateľa (napríklad prevod akcií alebo prevod obchodného podielu v obchodnej spoločnosti, ktorá je prijímateľom) nepredstavuje podstatnú zmenu projektu v prípade, ak táto zmena nemá vplyv na podmienky poskytnutia príspevku určené vo výzve a zároveň táto zmena nebude mať žiaden vplyv na dosiahnutie cieľa projektu. Prijímateľ je povinný oznámiť PPA zmenu vo vlastníckej štruktúre prijímateľa bezodkladne po tom, ako sa o tejto zmene dozvedel, resp. mohol dozvedieť.

6) Postúpenie pohľadávky prijímateľa na vyplatenie NFP na tretiu osobu sa vylučuje, bez ohľadu na právny titul, právnu formu alebo spôsob postúpenia.

7) Prevod správy pohľadávky vyplývajúcej PPA zo Zmluvy v zmysle právnych predpisov SR nie je nijako obmedzený.

1. INTEGROVANÉ PROJEKTY

1) V rámci integrovaných projektov sa realizujú na základe jednej ŽoNFP dve a viac podopatrení PRV.

2) V súlade s platným PRV sa integrované projekty môžu využiť v rámci kombinácie opatrení 4,6 a 16. Možnosť podať integrovaný projekt a určenie podopatrení, ktoré môžu byť do integrovaného projektu zahrnuté, musí byť uvedená v príslušnej výzve.

3) Rámcovú úpravu integrovaných projektov obsahuje kapitola 8.4. Systému riadenia PRV a kapitola 9 Príručky pre žiadateľa.

4) Podrobnejšie vymedzenie povinností prijímateľa v súvislosti s realizáciou integrovaného projektu upraví Zmluva.

8.1. Integrovaný projekt realizovaný jedným subjektom

1) Ak realizuje jeden prijímateľ viac podopatrení ako integrovaný projekt, musí spĺňať požiadavky na oprávnenosť žiadateľa, oprávnenosť aktivít realizácie projektu, oprávnenosť miesta realizácie projektu, kritériá pre výber projektov a ostatné podmienky poskytnutia príspevku uvedené vo výzve na všetky podopatrenia, ktoré žiadateľ zahrnie do ŽoNFP na integrovaný projekt. Cieľ projektu sa považuje za splnený, iba ak je splnený cieľ každého podopatrenia realizovaného v rámci integrovaného projektu.

2) Ak bude v rámci príslušnej výzvy možné realizovať tri podopatrenia, projekt bude posúdený ako oprávnený integrovaný projekt, ak prijímateľ zahrnie do ŽoNFP aspoň dve podopatrenia.

3) Žiadateľ predkladá na integrovaný projekt jednu ŽoNFP.

4) PPA uzatvorí so žiadateľom jednu Zmluvu, predmetom ktorej bude realizácia všetkých podopatrení, zahrnutých do ŽoNFP.

5) Zabezpečenie pohľadávky PPA v zmysle kapitoly 3 Príručky pre prijímateľa sa bude realizovať vo vzťahu k celej Zmluve, tzn. zabezpečenie nemusí byť osobitne v rámci jednotlivých podopatrení realizovaných v rámci integrovaného projektu (napr. ak bude predmetom záložného práva v prospech PPA jedna nehnuteľnosť, ktorá pokryje výšku NFP na všetky realizované podopatrenia v rámci integrovaného projektu).

6) Prijímateľ si zriadi jeden bankový účet, na príjem NFP, pričom sa použije iba jeden systém financovania projektu, ktorý uvedie prijímateľ v ŽoNFP, ak je to možné (tzn. všetky podopatrenia integrovaného projektu budú financované napr. systémom refundácie).

7) Prijímateľ môže podať maximálne jednu ŽoP ročne v rámci projektu na realizáciu každého podopatrenia v rámci integrovaného projektu (tzn. ak realizuje dve podopatrenia, môže podať dve ŽoP/rok, ak realizuje tri podopatrenia, môže podať tri ŽoP/rok). Každá ŽoP sa môže podať iba na jedno podopatrenie, tzn. nie je možné podať spoločnú ŽoP na viac podopatrení. PPA bude posudzovať každú ŽoP osobitne (tzn. administratívna kontrola ŽoP, kontrola na mieste).

8) Prijímateľ je zodpovedný za riadnu realizáciu celého integrovaného projektu (tzn. všetkých podopatrení) v súlade s princípmi uvedenými v kapitole 2 Príručky pre prijímateľa a v súlade so Zmluvou. Ukončenie realizácie aktivít projektu nastáva ukončením realizácie najneskôr ukončeného podopatrenia. Finančné ukončenie projektu nastáva finančným ukončením najneskôr vyplateného podopatrenia. Obdobie udržateľnosti projektu začína v kalendárny deň, ktorý bezprostredne nasleduje po kalendárnom dni, v ktorom došlo k finančnému ukončeniu najneskôr vyplateného podopatrenia.

9) Celková výška NFP, ani celková výška NFP v rámci jednotlivých podopatrení integrovaného projektu nesmie byť prekročená. Presun finančných prostriedkov v rámci podopatrení integrovaného projektu nie je možný ani na základe dodatku k Zmluve.

10) Monitorovanie integrovaného projektu sa realizuje osobitne za každé podopatrenie. Prijímateľ predkladá monitorovaciu správu (ďalej aj ako „MS“) za každé podopatrenie osobitne, pričom všetky MS (na jednotlivé podopatrenia) sa podajú súčasne so záverečnou ŽoP.

11) Vo vzťahu k publicite projektu podľa kapitoly 13 Príručky pre prijímateľa sa projekt posudzuje ako celok (tzn. nie jednotlivé podopatrenia integrovaného projektu).

12) Vo vzťahu k nezrovnalostiam a udržateľnosti projektu podľa kapitoly 11 a 15 Príručky pre prijímateľa sa projekt posudzuje ako celok (tzn. nie jednotlivé podopatrenia integrovaného projektu). Vznik nezrovnalosti v súvislosti s jedným z podopatrení integrovaného projektu môže mať za následok odstúpenie od Zmluvy zo strany PPA a následné vymáhanie celého NFP (tzn. nie iba odstúpenie od časti Zmluvy v prípade podopatrenia, ktorého sa nezrovnalosť týka).

8.2. Integrovaný projekt realizovaný ako kolektívna investícia

1) Ak sa realizuje integrovaný projekt formou kolektívnej investície (viac partnerov projektu), musí každý partner projektu spĺňať požiadavky na oprávnenosť žiadateľa, oprávnenosť aktivít realizácie projektu, oprávnenosť miesta realizácie projektu, kritériá pre výber projektov a ostatné podmienky poskytnutia príspevku uvedené vo výzve na to podopatrenie, ktoré bude realizovať a ktoré je zahrnuté do ŽoNFP na integrovaný projekt (tzn. každý partner projektu na ním realizované podopatrenie). Cieľ projektu sa považuje za splnený, iba ak je splnený cieľ každého podopatrenia realizovaného v rámci integrovaného projektu. Každý partner integrovaného projektu je oprávnený realizovať jedno alebo viac podopatrení pri súčasnom dodržaní pravidla, že to isté podopatrenie v rámci integrovaného projektu môžu súčasne realizovať dvaja alebo viacerí partneri projektu.

2) Ak bude v rámci príslušnej výzvy možné realizovať tri podopatrenia, projekt bude posúdený ako oprávnený integrovaný projekt, ak prijímateľ zahrnie do ŽoNFP aspoň dve podopatrenia.

3) Partneri projektu predkladajú na integrovaný projekt jednu spoločnú ŽoNFP.

4) PPA uzatvorí s partnermi integrovaného projektu jednu Zmluvu, predmetom ktorej bude realizácia všetkých podopatrení, zahrnutých do ŽoNFP a zmluvnou stranou na strane prijímateľa budú všetci partneri integrovaného projektu (pluralita na strane prijímateľa).

5) Zabezpečenie pohľadávky PPA v zmysle kapitoly 3 Príručky pre prijímateľa sa bude realizovať vo vzťahu k celej Zmluve, tzn. nemusí byť samostatne pre každého partnera integrovaného projektu (napr. ak bude predmetom záložného práva v prospech PPA jedna nehnuteľnosť, ktorá pokryje celú výšku NFP na celý projekt).

6) Každý partner integrovaného projektu si zriadi jeden bankový účet na príjem NFP, pričom sa použije iba jeden systém financovania projektu, ktorý uvedú partneri projektu v ŽoNFP, ak je to možné (tzn. všetky podopatrenia integrovaného projektu budú financované napr. systémom refundácie).

7) Každý partner projektu môže podať maximálne dve ŽoP v rámci projektu na realizáciu každého podopatrenia v rámci integrovaného projektu (tzn. ak realizuje dve podopatrenia, môže podať štyri ŽoP/projekt, ak realizuje tri podopatrenia, môže podať šesť ŽoP/projekt). Každá ŽoP sa môže podať iba na jedno podopatrenie, tzn. nie je možné podať spoločnú ŽoP na viac podopatrení ani spoločnú ŽoP viacerých partnerov. PPA bude posudzovať každú ŽoP osobitne (tzn. administratívna kontrola ŽoP, kontrola na mieste).

 Prvú ŽoP na podopatrenie podáva (môže ale nemusí podať) každý partner projektu samostatne, pričom musí byť splnená podmienka, že v lehote do dvoch rokov od účinnosti Zmluvy musí byť realizovaných najmenej 50 % sumy celkových oprávnených výdavkov na podopatrenie (celkovo za všetkých partnerov), za ktoré sa podáva ŽoP,

 Posledné ŽoP na všetky realizované podopatrenia predložia partneri projektu poskytovateľovi v sume minimálne 15% sumy NFP na každé podopatrenie za každého partnera projektu. Posledné ŽoP musia partneri projektu doručiť poskytovateľovi v priebehu 5 pracovných dní.

8) Všetci partneri projektu sú zodpovední za riadnu realizáciu celého integrovaného projektu (tzn. všetkých opatrení) v súlade s princípmi uvedenými v kapitole 2 Príručky pre prijímateľa a v súlade so Zmluvou. Každý partner projektu je zodpovedný voči PPA v rozsahu svojho podielu (podopatrenia) na plnení projektu (delený záväzok podľa § 294 Obchodného zákonníka). Ukončenie realizácie aktivít projektu nastáva ukončením realizácie najneskôr ukončeného podopatrenia. Finančné ukončenie projektu nastáva finančným ukončením najneskôr vyplateného podopatrenia. Obdobie udržateľnosti projektu začína v kalendárny deň, ktorý bezprostredne nasleduje po kalendárnom dni, v ktorom došlo k finančnému ukončeniu najneskôr vyplateného podopatrenia.

9) Celková výška NFP, ani celková výška NFP v rámci jednotlivých podopatrení integrovaného projektu nesmie byť prekročená. Presun finančných prostriedkov v rámci podopatrení integrovaného projektu nie je možný ani na základe dodatku k Zmluve.

10) Monitorovanie integrovaného projektu sa realizuje osobitne za každé podopatrenie. Prijímateľ predkladá MS za každé podopatrenie osobitne, pričom všetky MS (na jednotlivé podopatrenia) sa podajú súčasne so záverečnou ŽoP. Ak realizujú jedno podopatrenie viacerí partneri projektu, podajú na toto podopatrenie jednu spoločnú monitorovaciu správu spolu s poslednou ŽoP.

11) Každý partner integrovaného projektu je povinný informovať verejnosť podľa kapitoly 13 Príručky pre prijímateľa o tých podopatreniach integrovaného projektu, ktoré realizuje).

12) Vo vzťahu k nezrovnalostiam a udržateľnosti projektu podľa kapitoly 11 a 15 Príručky pre prijímateľa sa projekt posudzuje ako celok (tzn. nie jednotlivé podopatrenia integrovaného projektu). Vznik nezrovnalosti v súvislosti s jedným z podopatrení integrovaného projektu môže mať za následok odstúpenie od Zmluvy zo strany PPA a následné vymáhanie celého NFP (tzn. nie iba odstúpenie od časti Zmluvy v prípade podopatrenia, ktorého sa nezrovnalosť týka).

1. KOLEKTÍVNE INVESTÍCIE

1) V rámci kolektívnych investícií sa realizuje na základe jednej ŽoNFP jedno alebo viac podopatrení PRV, ktoré realizuje prijímateľ vždy spoločne s jedným alebo viacerými partnermi.

2) V súlade s platným PRV sa kolektívne investície môžu využiť v rámci kombinácie opatrení 4 a 16. Možnosť podať ŽoNFP ako kolektívnu investíciu a určenie podopatrení, ktoré môžu byť do kolektívnej investície zahrnuté, musí byť uvedená v príslušnej výzve.

3) Rámcovú úpravu kolektívnych investícií obsahuje kapitola 8.3. Systému riadenia PRV a kapitola 10 Príručky pre žiadateľa.

4) Podrobnejšie vymedzenie povinností prijímateľa a partnerov projektu v súvislosti s realizáciou kolektívnej investície upraví Zmluva.

5) Ak sa projekt realizuje ako kolektívna investícia, partneri projektu si svoje práva a povinnosti pri realizácii spoločného projektu upravia v partnerskej zmluve (napr. zmluva o vzájomnej spolupráci). Partneri projektu uzatvárajú jednu partnerskú zmluvu, ktorá môže byť platná pre všetky výzvy na kolektívne investície, ale môže byť platná aj pre jednu výzvu na kolektívne investície (podľa dohody partnerov). Obsah a formu partnerskej zmluvy si určujú partneri projektu. Partnerská zmluva však bude zo strany PPA akceptovateľná pre poskytnutie NFP iba ak bude obsahovať minimálne tieto obsahové náležitosti:

* 1. označenie zmluvných strán minimálne v rozsahu: názov, sídlo, IČO, štatutárny orgán, kontaktné údaje (tel. č., e-mail), registrácia subjektu v príslušnom registri,
	2. predmet spolupráce s identifikáciou podopatrení PRV, ktoré sa budú prostredníctvom partnerov realizovať,
	3. účel, prínosy ,cieľ, výstupy spolupráce partnerov,
	4. práva a povinnosti partnerov pri realizácii projektu/projektov,
	5. úlohy generálneho partnera projektu (ako koordinátora projektu/ako komunikačného kanála).

6) Všeobecná definícia inovácie v súvislosti s kolektívnymi investíciami je človekom cielená navrhovaná zmena, týkajúca sa výrobkov (uvedenia nových alebo významne vylepšených výrobkov do výroby a na trh ), výrobných postupov (procesov), organizácie práce a výroby (nové organizačné riešenia štrukturálneho významu ), metód riadenia, používaných procesov aspoň na úrovni podniku. Najdôležitejšími vlastnosťami sú teda zmena a novosť.

Spoločné vlastnosti inovácií sa dajú všeobecne zhrnúť nasledovne:

* Inovácia je zámerná a výhodná zmena súčasného stavu.
* Zmena musí nájsť praktické uplatnenie a musí byť nová aspoň v podniku.
* Predmetom zmien sú: výrobky, služby, výrobné postupy.
* Výsledkom realizovaných zmien musí byť technický, ekonomický alebo celospoločenský prospech.

Inovácie predstavujú sériu vedeckých, technických, organizačných, finančných a iných činností, ktorých cieľom je vznik nového alebo podstatne zdokonaleného produktu ( výrobku, technológie alebo služby ) efektívne umiestneného na trh. Výskum a vývoj, v našom pojatí veda a výskum, sú jednou z týchto činností. Rozlišujú sa štyri hlavné typy inovácií s paralelným rozdelením na technické a netechnické. Dôraz je stále viac kladený na technické inovácie ako základ inovačných aktivít podnikov, väčšinou v spojení na ich výskumné a vývojové aktivity.

**Inovácia produktu** – predstavuje zavedenie tovarov alebo služieb nových alebo významne zlepšených s ohľadom na ich charakteristiky alebo zamýšľané využitie. To zahŕňa významné zlepšenia v technických špecifikáciách, komponentoch a materiáloch, software alebo v iných funkčných charakteristikách. Inovácie produktov môžu využívať nové znalosti alebo technológie, alebo môžu byť postavené na novom využití alebo na kombináciách existujúcich znalostí či technológií. Termín „produkt“ je používaný pre pokrytie tovarov a služieb. Inovácie produktov zahŕňajú ako zavedenie nových tovarov a služieb, tak aj významné zlepšenia vo funkčných či užívateľských charakteristikách vznikajúcich tovarov a služieb.

**Procesná inovácia** – predstavuje zavedenie novej alebo významne vylepšenej produkcie alebo dodávateľských metód. To zahŕňa významné zmeny v technike, zariadení a/alebo v softwaru. Môžu obsahovať podstatné zmeny v zariadení, software používaný v podnikoch zameraných na služby alebo procedúry či techniky, ktoré sú používané pri dodávaní služieb. Procesné inovácie tiež zahŕňajú nové alebo podstatne zlepšené techniky, zariadenia a software v združených podporných činnostiach ako je nákup, účtovníctvo, práca na počítači a údržba.

**Marketingová inovácia** – predstavuje zavedenie novej marketingovej metódy obsahujúcej významné zmeny v designe produktu alebo v balení, umiestnenie produktu, podpore produktu či ocenenia. Marketingové inovácie sa zameriavajú na lepšie adresovanie potrieb zákazníka, otvorenie nových trhov, alebo na nové umiestnenie podnikového produktu na trh, s cieľom zvýšiť svoj predaj.

**Organizačná inovácia** – predstavuje zavedenie novej organizačnej metódy v podnikových obchodných praktikách, organizácii pracovného miesta alebo externých vzťahoch.

9.1. Partnerstvo s právnou subjektivitou

1) Za účelom realizácie kolektívnej investície môže vzniknúť klaster/EIP/Partnerstvo s právnou subjektivitou, ktorý bude mať formu záujmového združenia právnických osôb podľa § 20f a nasl. Občianskeho zákonníka a budú ho tvoriť jednotliví partneri projektu kolektívnej investície, tzn. účastníkom tohto záujmového združenia nemôže byť fyzická osoba. Žiadateľom o NFP je záujmové združenie právnických osôb, ktoré musí udržať príslušný počet partnerov (právnických osôb) počas celej doby platnosti a udržateľnosti Zmluvy.

2) Záujmové združenie právnických osôb môže vzniknúť:

* 1. na základe zakladateľskej zmluvy jednotlivými členmi združenia, na ktorú sa vyžaduje písomná forma. K zmluve musia byť priložené stanovy združenia;
	2. uskutočnením ustanovujúcej členskej schôdze združenia, ktoré schváli založenie záujmového združenia. O priebehu členskej schôdze sa spíše zápisnica, z obsahu ktorej musí byť zrejmé, kto sa stáva zakladajúcim členom, v akej podobe ustanovujúca schôdza schválila stanovy združenia a kto má oprávnenie konať v mene združenia.

3) Stanovy združenia určia názov, sídlo a predmet činnosti združenia, úpravu majetkových pomerov, vznik a zánik členstva, práva a povinnosti členov, orgány združenia a vymedzenie ich pôsobnosti, spôsob zrušenia združenia a naloženie s jeho likvidačným zostatkom.

4) Združenie nadobúda právnu spôsobilosť zápisom do registra združení vedeného na obvodnom úrade v sídle kraja príslušnom podľa sídla združenia. Združenie zaniká výmazom z registrácie.

5) Žiadateľ musí spĺňať požiadavky na oprávnenosť žiadateľa, oprávnenosť aktivít realizácie projektu, oprávnenosť miesta realizácie projektu, kritériá pre výber projektov a ostatné podmienky poskytnutia príspevku uvedené vo výzve na všetky podopatrenia, ktoré žiadateľ zahrnie do ŽoNFP na kolektívnu investíciu. Cieľ projektu sa považuje za splnený iba, ak je splnený cieľ každého podopatrenia realizovaného v rámci kolektívnej investície.

6) Žiadateľ predkladá na kolektívnu investíciu jednu ŽoNFP.

7) PPA uzatvorí so žiadateľom jednu Zmluvu, predmetom ktorej bude realizácia všetkých podopatrení, zahrnutých do ŽoNFP.

8) Zabezpečenie pohľadávky PPA v zmysle kapitoly 3 Príručky pre prijímateľa sa bude realizovať vo vzťahu k celej Zmluve, tzn. zabezpečenie nemusí byť osobitne v rámci jednotlivých podopatrení realizovaných v rámci kolektívnej investície (napr. ak bude predmetom záložného práva v prospech PPA jedna nehnuteľnosť, ktorá pokryje výšku NFP na všetky realizované opatrenia v rámci kolektívnej investície).

9) Prijímateľ si zriadi jeden bankový účet, na príjem NFP, pričom sa použije iba jeden systém financovania projektu, ktorý uvedie prijímateľ v ŽoNFP, ak je to možné (tzn. všetky podopatrenia kolektívnej investície budú financované napr. systémom refundácie).

10) Prijímateľ môže podať maximálne jednu ŽoP ročne v rámci projektu na realizáciu každého podopatrenia v rámci kolektívnej investície (tzn. ak realizuje dve podopatrenia, môže podať dve ŽoP/rok, ak realizuje tri podopatrenia, môže podať tri ŽoP/rok). Každá ŽoP sa môže podať iba na jedno podopatrenie, tzn. nie je možné podať spoločnú ŽoP na viac podopatrení. PPA bude posudzovať každú ŽoP osobitne (tzn. administratívna kontrola ŽoP, kontrola na mieste). Posledné ŽoP na všetky realizované podopatrenia sa predložia v jeden deň v sume minimálne 15% investičných výdavkov na každé podopatrenie.

11) Prijímateľ je zodpovedný za riadnu realizáciu celej kolektívnej investície (tzn. všetkých podopatrení) v súlade s princípmi uvedenými v kapitole 2 Príručky pre prijímateľa a v súlade so Zmluvou. Ukončenie realizácie aktivít projektu nastáva ukončením realizácie najneskôr ukončeného podopatrenia. Finančné ukončenie projektu nastáva finančným ukončením najneskôr vyplateného podopatrenia. Obdobie udržateľnosti projektu začína v kalendárny deň, ktorý bezprostredne nasleduje po kalendárnom dni, v ktorom došlo k finančnému ukončeniu najneskôr vyplateného podopatrenia.

12) Celková výška NFP, ani celková výška NFP v rámci jednotlivých podopatrení kolektívnej investície nesmie byť prekročená. Presun finančných prostriedkov v rámci podopatrení kolektívnej investície nie je možný ani na základe dodatku k Zmluve.

13) Monitorovanie kolektívnej investície sa realizuje osobitne za každé podopatrenie. Prijímateľ predkladá MS za každé podopatrenie osobitne, pričom všetky MS (na jednotlivé podopatrenia) sa podajú súčasne so záverečnou ŽoP.

14) Vo vzťahu k publicite projektu podľa kapitoly 13 Príručky pre prijímateľa sa projekt posudzuje ako celok (tzn. nie jednotlivé podopatrenia kolektívnej investície).

15) Vo vzťahu k nezrovnalostiam a udržateľnosti projektu podľa kapitoly 11 a 15 Príručky pre prijímateľa sa projekt posudzuje ako celok (tzn. nie jednotlivé podopatrenia kolektívnej investície). Vznik nezrovnalosti v súvislosti s jedným z podopatrení kolektívnej investície projektu môže mať za následok odstúpenie od Zmluvy zo strany PPA a následné vymáhanie celého NFP (tzn. nie iba odstúpenie od časti Zmluvy v prípade podopatrenia, ktorého sa nezrovnalosť týka).

9.2. Partnerstvo bez právnej subjektivity a) – koordinátor projektu

1) Za účelom realizácie kolektívnej investície môže vzniknúť klaster/EIP/Partnerstvo bez právnej subjektivity, ktorý budú tvoriť jednotliví partneri projektu kolektívnej investície. Partneri projektu kolektívnej investície si určia generálneho partnera projektu, ktorý bude koordinovať prípravu a realizáciu projektu. Princíp generálneho partnera projektu musí byť dodržaný počas celej doby realizácie projektu. Zmena v subjekte partnera projektu, zníženie/zvýšenie počtu partnerov projektu vo vzťahu k Zmluve je možná na základe zmeny partnerskej zmluvy, pričom musia byť dodržané všetky platné podmienky poskytnutia príspevku.

2) Partneri projektu predkladajú na kolektívnu investíciu jednu spoločnú ŽoNFP, ktorej súčasťou sú všetky potrebné údaje o kolektívnej investícii a všetkých partneroch projektu. ŽoNFP podpisujú všetci partneri projektu.

3) Povinnosti generálneho partnera projektu ako koordinátora projektu:

* 1. koordinuje a riadi implementáciu projektu kolektívnej investície, riadi činnosti medzi partnermi projektu, je voči PPA komunikačným kanálom pre podávanie informácií týkajúcich sa realizácie projektu kolektívnej investície,
	2. dohliada na plnenie povinností jednotlivých projektových partnerov, pričom mu jednotliví partneri projektu predkladajú relevantné dokumenty a údaje na kompletizáciu,
	3. riadi, koordinuje a kontroluje realizáciu projektu kolektívnej investície za účelom zabezpečenia správnej implementácie projektu,
	4. zabezpečuje splnenie cieľa projektu a realizáciu činností všetkými partnermi projektu, túto skutočnosť potvrdzuje čestným vyhlásením v rámci svojej ŽoP;
	5. zabezpečuje zber informácií o projekte , monitorovanie a podávanie súvisiacich správ na PPA,
	6. kontroluje plnenie záväzkov jednotlivých partnerov projektu, ktoré vyplývajú zo Zmluvy,
	7. predkladá na PPA žiadosť o zmeny v projekte kolektívnej investície za všetkých partnerov projektu,
	8. potvrdzuje v rámci poslednej ŽoP splnenie cieľa projektu kolektívnej investície a realizáciu všetkých činností, definovaných v Zmluve jednotlivými partnermi projektu,
	9. potvrdzuje, že všetky výdavky, ktoré vznikli v rámci realizácie projektu kolektívnej investície partnermi projektu, boli vynaložené v súlade so Zmluvou; túto skutočnosť potvrdzuje čestným vyhlásením v rámci každej podanej ŽoP.

4) Ak sa realizuje kolektívna investícia ako integrovaný projekt (viac partnerov projektu a viac podopatrení), platia ustanovenia kapitoly 8, bod 8.2.

5) Ak je predmetom kolektívnej investície jedno podopatrenie, môžu ho realizovať viacerí (všetci) partneri projektu. Každý partner projektu musí spĺňať požiadavky na oprávnenosť žiadateľa, oprávnenosť aktivít realizácie projektu, oprávnenosť miesta realizácie projektu, kritériá pre výber projektov a ostatné podmienky poskytnutia príspevku uvedené vo výzve na to podopatrenie, ktoré bude predmetom kolektívnej investície.

6) PPA uzatvorí s partnermi kolektívnej investície jednu Zmluvu, predmetom ktorej bude realizácia podopatrenia, zahrnutého do ŽoNFP a zmluvnou stranou na strane prijímateľa budú všetci partneri kolektívnej investície (pluralita na strane prijímateľa). Všetci partneri projektu majú voči PPA rovnaké postavenie.

7) Zabezpečenie pohľadávky PPA v zmysle kapitoly 3 Príručky pre prijímateľa sa bude realizovať vo vzťahu k celej Zmluve, tzn. zabezpečenie nemusí byť osobitne pre každého partnera kolektívnej investície (napr. ak bude predmetom záložného práva v prospech PPA jedna nehnuteľnosť, ktorá pokryje výšku NFP všetkých partnerov v rámci kolektívnej investície).

8) Každý partner kolektívnej investície si zriadi jeden bankový účet na príjem NFP, pričom sa použije iba jeden systém financovania projektu, ktorý uvedú partneri projektu v ŽoNFP, (tzn. všetci partneri kolektívnej investície použijú rovnaký systém financovania projektu).

9) Každý partner projektu môže podať maximálne jednu ŽoP ročne v rámci projektu. Posledné ŽoP za všetkých partnerov projektu na všetky realizované podopatrenia sa predložia v jeden deň v sume minimálne 15% investičných výdavkov na každé podopatrenie za každého partnera projektu. Uvedené platí pre kolektívnu investíciu, predmetom ktorej nie je integrovaný projekt.

10) Všetci partneri projektu sú zodpovední za riadnu realizáciu celého projektu v súlade s princípmi uvedenými v kapitole 2 Príručky pre prijímateľa a v súlade so Zmluvou. Každý partner projektu je zodpovedný voči PPA v rozsahu svojho podielu na plnení projektu (delený záväzok podľa § 294 Obchodného zákonníka). Ukončenie realizácie aktivít projektu nastáva ukončením realizácie najneskôr ukončenej aktivity. Finančné ukončenie projektu nastáva finančným ukončením najneskôr vyplatenej aktivity. Obdobie udržateľnosti projektu začína v kalendárny deň, ktorý bezprostredne nasleduje po kalendárnom dni, v ktorom došlo k finančnému ukončeniu najneskôr vyplatenej aktivity.

11) Celková výška NFP na projekt, ani celková výška NFP určená pre jednotlivých partnerov projektu nesmie byť prekročená. Presun finančných prostriedkov medzi partnermi projektu nie je možný ani na základe dodatku k Zmluve.

12) Monitorovanie kolektívnej investície (ktorá sa nerealizuje ako integrovaný projekt) sa vykonáva vo vzťahu k projektu ako celku. Generálny partner – koordinátor projektu predkladá monitorovaciu správu za projekt ako celok a podáva sa súčasne so záverečnou ŽoP.

13) Každý partner kolektívnej investície je povinný informovať verejnosť podľa kapitoly 13 Príručky pre prijímateľa o tej časti kolektívnej investície, ktorú realizuje.

14) Vo vzťahu k nezrovnalostiam a udržateľnosti projektu podľa kapitoly 11 a 15 Príručky pre prijímateľa sa projekt posudzuje ako celok. Vznik nezrovnalosti v súvislosti s jedným z partnerov projektu môže mať za následok odstúpenie od Zmluvy zo strany PPA a následné vymáhanie celého NFP (tzn. nie iba odstúpenie od časti Zmluvy v prípade partnera projektu, ktorého sa nezrovnalosť týka).

9.3. Partnerstvo bez právnej subjektivity b) – komunikačný kanál

1) Za účelom realizácie kolektívnej investície môže vzniknúť klaster/EIP/Partnerstvo bez právnej subjektivity, ktorý budú tvoriť jednotliví partneri projektu kolektívnej investície. Partneri projektu kolektívnej investície si určia generálneho partnera projektu, ktorý bude komunikačným kanálom medzi PPA a partnermi projektu kolektívnej investície, tzn. komunikácia PPA bude prebiehať prioritne s generálnym partnerom projektu aj vo veciach, ktoré sa týkajú ostatných partnerov projektu. Zmena v subjekte partnera projektu, zníženie/zvýšenie počtu partnerov projektu a zmena generálneho partnera projektu vo vzťahu k Zmluve je možná na základe zmeny partnerskej zmluvy, pričom musia byť dodržané všetky platné podmienky poskytnutia príspevku.

2) Partneri projektu predkladajú na kolektívnu investíciu jednu spoločnú ŽoNFP, ktorej súčasťou sú všetky potrebné údaje o kolektívnej investícii a všetkých partneroch projektu. ŽoNFP podpisujú všetci partneri projektu.

3) Povinnosti generálneho partnera projektu ako komunikačného kanála:

* 1. koordinuje a riadi implementáciu projektu kolektívnej investície, riadi činnosti medzi partnermi projektu, je voči PPA komunikačným kanálom pre podávanie informácií týkajúcich sa realizácie projektu kolektívnej investície,
	2. dohliada na plnenie povinností jednotlivých projektových partnerov, pričom mu jednotliví partneri projektu predkladajú relevantné dokumenty a údaje na kompletizáciu,
	3. riadi, koordinuje a kontroluje realizáciu projektu kolektívnej investície za účelom zabezpečenia správnej implementácie projektu,
	4. zabezpečuje splnenie cieľa projektu a realizáciu činností všetkými partnermi projektu, túto skutočnosť potvrdzuje čestným vyhlásením v rámci svojej ŽoP;
	5. zabezpečuje zber informácií o projekte , monitorovanie a podávanie súvisiacich správ na PPA,
	6. kontroluje plnenie záväzkov jednotlivých partnerov projektu, ktoré vyplývajú zo Zmluvy,
	7. predkladá na PPA žiadosť o zmeny v projekte kolektívnej investície za všetkých partnerov projektu,
	8. potvrdzuje v rámci poslednej ŽoP splnenie cieľa projektu kolektívnej investície a realizáciu všetkých činností, definovaných v Zmluve jednotlivými partnermi projektu,
	9. potvrdzuje, že všetky výdavky, ktoré vznikli v rámci realizácie projektu kolektívnej investície partnermi projektu, boli vynaložené v súlade so Zmluvou; túto skutočnosť potvrdzuje čestným vyhlásením v rámci každej podanej ŽoP.

**A:**

4) **Ak sa realizuje kolektívna investícia ako integrovaný projekt**, musí každý partner projektu spĺňať požiadavky na oprávnenosť žiadateľa, oprávnenosť aktivít realizácie projektu, oprávnenosť miesta realizácie projektu, kritériá pre výber projektov a ostatné podmienky poskytnutia príspevku uvedené vo výzve na to podopatrenie, ktoré bude realizovať a ktoré je zahrnuté do ŽoNFP (tzn. každý partner projektu na ním realizované podopatrenie). Cieľ projektu sa považuje za splnený iba, ak je splnený cieľ každého podopatrenia realizovaného v rámci integrovaného projektu. Každý partner projektu je oprávnený realizovať jedno alebo viac podopatrení pri súčasnom dodržaní pravidla, že jedno podopatrenie v rámci kolektívnej investície ako integrovaného projektu môžu súčasne realizovať dvaja alebo viacerí partneri projektu.

5) Partneri projektu predkladajú jednu spoločnú ŽoNFP.

6) PPA uzatvorí s partnermi projektu jednu Zmluvu, predmetom ktorej bude realizácia všetkých podopatrení, zahrnutých do ŽoNFP a zmluvnou stranou na strane prijímateľa budú všetci partneri projektu (pluralita na strane prijímateľa).

7) Zabezpečenie pohľadávky PPA v zmysle kapitoly 3 Príručky pre prijímateľa sa bude realizovať vo vzťahu k celej Zmluve, tzn. nemusí byť samostatne pre každého partnera projektu (napr. ak bude predmetom záložného práva v prospech PPA jedna nehnuteľnosť, ktorá pokryje celú výšku NFP na celý projekt).

8) Generálny partner kolektívnej investície si zriadi jeden bankový účet na príjem NFP, (tzn. NFP poukáže PPA na bankový účet generálneho partnera projektu aj za časti projektu realizované ostatnými partnermi projektu) pričom sa použije iba jeden systém financovania projektu, ktorý uvedú partneri projektu v ŽoNFP, (tzn. všetci partneri kolektívnej investície použijú rovnaký systém financovania projektu). Generálny partner projektu bezodkladne po obdržaní jednotlivej platby od poskytovateľa zašle jednotlivým partnerom projektu im prislúchajúcu časť NFP.

9) ŽoP podáva generálny partner projektu aj za časti projektu, realizované ostatnými partnermi projektu podľa princípov uvedených v časti 8.2. ods. 7 Príručky pre prijímateľa. Jednotlivé ŽoP vždy podpisuje generálny partner projektu a partner projektu, ktorého sa príslušná ŽoP dotýka z hľadiska uplatnenia oprávnených výdavkov v rámci tejto ŽoP.

10) Všetci partneri projektu sú zodpovední za riadnu realizáciu celého integrovaného projektu (tzn. všetkých podopatrení) v súlade s princípmi uvedenými v kapitole 2 Príručky pre prijímateľa a v súlade so Zmluvou. Každý partner projektu je zodpovedný voči PPA v rozsahu svojho podielu (podopatrenia) na plnení projektu (delený záväzok podľa § 294 Obchodného zákonníka). Ukončenie realizácie aktivít projektu nastáva ukončením realizácie najneskôr ukončeného opatrenia. Finančné ukončenie projektu nastáva finančným ukončením najneskôr vyplateného podopatrenia. Obdobie udržateľnosti projektu začína v kalendárny deň, ktorý bezprostredne nasleduje po kalendárnom dni, v ktorom došlo k finančnému ukončeniu najneskôr vyplateného podopatrenia.

11) Celková výška NFP, ani celková výška NFP v rámci jednotlivých podopatrení projektu nesmie byť prekročená. Presun finančných prostriedkov v rámci podopatrení projektu ani v rámci partnerov projektu nie je možný ani na základe dodatku k Zmluve.

12) Monitorovanie integrovaného projektu sa realizuje osobitne za každé podopatrenie. Generálny partner ako komunikačný kanál predkladá monitorovaciu správu za každé podopatrenie osobitne, pričom MS (na jednotlivé podopatrenia) sa podajú súčasne so záverečnou ŽoP.

13) Každý partner integrovaného projektu je povinný informovať verejnosť podľa kapitoly 13 Príručky pre prijímateľa o tých podopatreniach integrovaného projektu, ktoré realizuje).

14) Vo vzťahu k nezrovnalostiam a udržateľnosti projektu podľa kapitoly 11 a 15 Príručky pre prijímateľa sa projekt posudzuje ako celok (tzn. nie jednotlivé podopatrenia integrovaného projektu). Vznik nezrovnalosti v súvislosti s jedným z opatrení integrovaného projektu môže mať za následok odstúpenie od Zmluvy zo strany PPA a následné vymáhanie celého NFP (tzn. nie iba odstúpenie od časti Zmluvy v prípade podopatrenia, ktorého sa nezrovnalosť týka).

**B:**

15) **Ak je predmetom kolektívnej investície jedno podopatrenie**, môžu ho realizovať viacerí (všetci) partneri projektu. Každý partner projektu musí spĺňať požiadavky na oprávnenosť žiadateľa, oprávnenosť aktivít realizácie projektu, oprávnenosť miesta realizácie projektu, kritériá pre výber projektov a ostatné podmienky poskytnutia príspevku uvedené vo výzve na to podopatrenie, ktoré bude predmetom kolektívnej investície.

16) PPA uzatvorí s partnermi kolektívnej investície jednu Zmluvu, predmetom ktorej bude realizácia podopatrenia, zahrnutého do ŽoNFP a zmluvnou stranou na strane prijímateľa budú všetci partneri kolektívnej investície (pluralita na strane prijímateľa).

17) Zabezpečenie pohľadávky PPA v zmysle kapitoly 3 Príručky pre prijímateľa sa bude realizovať vo vzťahu k celej Zmluve, tzn. zabezpečenie nemusí byť osobitne pre každého partnera kolektívnej investície (napr. ak bude predmetom záložného práva v prospech PPA jedna nehnuteľnosť, ktorá pokryje výšku NFP všetkých partnerov v rámci kolektívnej investície).

18) Generálny partner kolektívnej investície si zriadi jeden bankový účet na príjem NFP, (tzn. NFP poukáže PPA na bankový účet generálneho partnera projektu aj za časti projektu realizované ostatnými partnermi projektu) pričom sa použije iba jeden systém financovania projektu, ktorý uvedú partneri projektu v ŽoNFP, (tzn. všetci partneri kolektívnej investície použijú rovnaký systém financovania projektu). Generálny partner projektu bezodkladne po obdržaní jednotlivej platby od poskytovateľa zašle jednotlivým partnerom projektu im prislúchajúcu časť NFP.

19) ŽoP podáva generálny partner projektu aj za časti projektu, realizované ostatnými partnermi projektu. Generálny partner projektu môže podať maximálne jednu ŽoP ročne v rámci projektu za každého partnera projektu.

20) Všetci partneri projektu sú zodpovední za riadnu realizáciu celého projektu v súlade s princípmi uvedenými v kapitole 2 Príručky pre prijímateľa a v súlade so Zmluvou. Každý partner projektu je zodpovedný voči PPA v rozsahu svojho podielu na plnení projektu (delený záväzok podľa § 294 Obchodného zákonníka). Ukončenie realizácie aktivít projektu nastáva ukončením realizácie najneskôr ukončenej aktivity. Finančné ukončenie projektu nastáva finančným ukončením najneskôr vyplatenej aktivity. Obdobie udržateľnosti projektu začína v kalendárny deň, ktorý bezprostredne nasleduje po kalendárnom dni, v ktorom došlo k finančnému ukončeniu najneskôr vyplatenej aktivity.

21) Celková výška NFP na projekt, ani celková výška NFP určená pre jednotlivých partnerov projektu nesmie byť prekročená. Presun finančných prostriedkov medzi partnermi projektu nie je možný ani na základe dodatku k Zmluve.

22) Monitorovanie kolektívnej investície sa realizuje vo vzťahu k projektu ako celku. Generálny partner ako komunikačný kanál predkladá MS za projekt ako celok a podáva ju súčasne so záverečnou ŽoP.

23) Každý partner kolektívnej investície je povinný informovať verejnosť podľa kapitoly 13 Príručky pre prijímateľa o tej časti kolektívnej investície, ktorú realizuje.

24) Vo vzťahu k nezrovnalostiam a udržateľnosti projektu podľa kapitoly 11 a 15 Príručky pre prijímateľa sa projekt posudzuje ako celok. Vznik nezrovnalosti v súvislosti s jedným z partnerov projektu môže mať za následok odstúpenie od Zmluvy zo strany PPA a následné vymáhanie celého NFP (tzn. nie iba odstúpenie od časti Zmluvy v prípade partnera projektu, ktorého sa nezrovnalosť týka).

9.4. Partnerstvo, v ktorom nie všetci partneri projektu musia byť prijímateľmi NFP

1) Ak bude prijímateľom NFP aj partner projektu, postupuje sa podľa predchádzajúcich bodov tejto kapitoly Príručky pre prijímateľa.

2) Ak partner projektu nebude prijímateľom NFP (prislúchajúcu časť projektu realizuje z vlastných zdrojov), jeho povinnosti súvisiace s realizáciou projektu upraví Zmluva, avšak takýto partner projektu nebude zmluvnou stranou Zmluvy. Zodpovednosť za realizáciu projektu voči PPA nesie v plnom rozsahu prijímateľ ako zmluvná strana Zmluvy.

1. FINANČNÁ KONTROLA A AUDIT PROJEKTOV

1) Oprávnené osoby na výkon finančnej kontroly/auditu sú najmä:

* 1. PPA a ňou poverené osoby,
	2. útvary finančnej kontroly/auditu PPA/RO a nimi poverené osoby,
	3. Najvyšší kontrolný úrad SR, Certifikačný orgán a nimi poverené osoby,
	4. splnomocnení zástupcovia Európskej Komisie a Európskeho dvora audítorov,
	5. osoby prizvané orgánmi uvedenými v písm. a) až e) v súlade s príslušnými právnymi predpismi SR a právnymi aktmi EÚ.

2) Finančnou kontrolou projektu sa rozumie súhrn činností PPA a ňou prizvaných osôb, ktorými sa overuje plnenie podmienok poskytnutia NFP v súlade so Zmluvou, súlad nárokovaných finančných prostriedkov/deklarovaných výdavkov a ostatných údajov predložených zo strany prijímateľa a súvisiacej dokumentácie s právnymi predpismi SR a právnymi aktmi EÚ, dodržiavanie hospodárnosti, efektívnosti, účinnosti a účelnosti poskytnutého NFP, dôsledné a pravidelné overenie dosiahnutého pokroku realizácie aktivít projektu a ďalšie povinnosti stanovené prijímateľovi v Zmluve. Finančná kontrola projektu je vykonávaná v súlade so zákonom o finančnej kontrole a audite a to najmä formou administratívnej finančnej kontroly kontrolovanej osoby a finančnej kontroly na mieste. V prípade, ak sú kontrolou vykonávanou formou administratívnej finančnej kontroly kontrolovanej osoby alebo kontroly na mieste identifikované nedostatky, doručí PPA prijímateľovi návrh správy z finančnej kontroly, pričom prijímateľ je oprávnený zaslať námietky k predmetnému návrhu v rozsahu stanovenom zákonom o finančnej kontrole a vnútornom audite. Po zohľadnení opodstatnených námietok (za predpokladu, že prijímateľ zaslal pripomienky v stanovenej lehote) zasiela PPA Prijímateľovi správu z finančnej kontroly.

3) Prijímateľ je povinný umožniť výkon finančnej kontroly/auditu zo strany oprávnených osôb na výkon finančnej kontroly/auditu v zmysle príslušných právnych predpisov SR a právnych aktov EÚ, najmä zákona o príspevku z EŠIF, zákona o finančnej kontrole a audite a Zmluvy.

4) Prijímateľ je počas výkonu finančnej kontroly/auditu povinný najmä preukázať oprávnenosť vynaložených výdavkov a dodržanie podmienok poskytnutia NFP v zmysle Zmluvy.

5) Prijímateľ je povinný zabezpečiť prítomnosť osôb zodpovedných za realizáciu aktivít projektu, vytvoriť primerané podmienky na riadne a včasné vykonanie finančnej kontroly/auditu, zdržať sa konania, ktoré by mohlo ohroziť začatie a riadny priebeh výkonu finančnej kontroly/auditu a plniť všetky povinnosti, ktoré mu vyplývajú najmä zo zákona o finančnej kontrole a audite.

6) Oprávnené osoby na výkon finančnej kontroly/auditu môžu vykonať finančnú kontrolu/audit u prijímateľa kedykoľvek od účinnosti Zmluvy až do uplynutia doby platnosti Zmluvy. Uvedená doba sa predĺži v prípade, ak nastanú skutočnosti uvedené v článku 140 Nariadenia Európskeho parlamentu a Rady (EÚ) č. 1303/2013, a to o čas trvania týchto skutočností. PPA je oprávnená prerušiť plynutie lehôt vo vzťahu k výkonu kontroly ŽoP formou administratívnej finančnej kontroly/auditu pred jej uhradením/zúčtovaním v prípadoch stanovených článkom 132 ods. 2 Nariadenia Európskeho parlamentu a Rady (EÚ) č. 1303/2013.

7) Osoby oprávnené na výkon finančnej kontroly/auditu majú práva a povinnosti upravené najmä v zákone o finančnej kontrole a audite, vrátane právomoci ukladať sankcie pri porušení povinností zo strany prijímateľa.

8) Prijímateľ je povinný prijať opatrenia  na nápravu nedostatkov zistených finančnou kontrolou/auditom v zmysle správy z finančnej kontroly/auditu v lehote stanovenej oprávnenými osobami na výkon kontroly/auditu. Prijímateľ je zároveň povinný zaslať osobám oprávneným na výkon finančnej kontroly/auditu a vždy aj PPA, ak nie je v konkrétnom prípade osobou vykonávajúcou finančnú kontrolu/audit, písomnú správu o splnení opatrení prijatých na nápravu zistených nedostatkov bezodkladne po ich splnení a tiež o odstránení príčin ich vzniku, a to v lehote stanovenej v správe/inom výstupnom dokumente z finančnej kontroly/auditu.

9) Právo PPA alebo osôb uvedených v odseku 1 tejto kapitoly na vykonanie finančnej kontroly/auditu projektu nie je obmedzené žiadnym ustanovením tejto Zmluvy. Uvedené právo PPA alebo osôb uvedených v odseku 1 tejto kapitoly sa vzťahuje aj na vykonanie opakovanej finančnej kontroly/auditu tých istých skutočností, bez ohľadu na druh vykonanej finančnej kontroly/auditu, pričom pri vykonávaní finančnej kontroly/auditu sú PPA alebo osoby uvedené v odseku 1 tejto kapitoly viazané iba platnými právnymi predpismi a Zmluvou, nie však závermi predchádzajúcich finančných kontrol/auditov. Povinnosť prijímateľa vrátiť NFP alebo jeho časť, ak táto povinnosť vyplynie z výsledku vykonanej finančnej kontroly/auditu kedykoľvek počas účinnosti Zmluvy, nie je dotknutá výsledkom predchádzajúcej finančnej kontroly/auditu.

10) V rámci PPA je vecne príslušným organizačným útvarom na finančnú kontrolu a audit projektov Sekcia projektových podpôr , Sekcia kontroly, Odbor vnútorného auditu, Odbor vnútornej kontroly, supervízie a ochrany finančných záujmov EÚ

1. NEZROVNALOSTI, VRÁTENIE FINANČNÝCH PROSTRIEDKOV, ZAPOČÍTANIE POHĽADÁVOK
2. Ochrana finančných záujmov EÚ v SR zahŕňa prevenciu, odhaľovanie, zisťovanie a riešenie nezrovnalostí, prijímanie nápravných opatrení vo forme finančných opráv a vysporiadania finančných vzťahov a iných nápravných opatrení.
3. Účinná ochrana finančných záujmov na národnej úrovni spočíva najmä v zabezpečení:
	1. kontroly zákonnosti a správnosti operácií financovaných z fondov;
	2. účinnej ochrany proti podvodom, najmä pokiaľ ide o oblasti s vyššou mierou rizika, ktoré majú pôsobiť ako odstrašujúci prostriedok, so zreteľom na náklady a výnosy, ako aj primeranosť opatrení;
	3. predchádzania nezrovnalostiam a podvodom, ich zistenie a náprava;
	4. zavádzania účinných, odrádzajúcich a primeraných sankcií v súlade so všeobecne záväznými predpismi SR alebo právne záväznými predpismi EÚ;
	5. vymáhanie neoprávnene vyplatených súm vrátane prislúchajúcich úrokov z omeškania a prijatie účinných opatrení za účelom vrátenia finančných prostriedkov, podľa potreby aj na začatie súdneho konania.
4. Nezrovnalosť znamená akékoľvek porušenie ustanovenia práva EÚ vyplývajúce z konania alebo opomenutia hospodárskeho subjektu, dôsledkom čoho je alebo by bolo poškodenie všeobecného rozpočtu EÚ alebo rozpočtov ňou spravovaných, buď zmenšením, alebo stratou výnosov plynúcich z vlastných zdrojov vyberaných priamo v mene EÚ alebo neoprávnenou výdavkovou položkou.
5. Nezrovnalosť môže zistiť riadiaci orgán, PPA, certifikačný orgán, útvary následnej finančnej kontroly/auditu MPRV SR. V rámci kontrolnej činnosti môže nezrovnalosť zistiť aj Najvyšší kontrolný úrad SR, Úrad pre verejné obstarávanie a Úrad vlády SR v rámci výkonu svojich kompetencií. Nezrovnalosť môžu zistiť aj orgány Európskej komisie, Európsky dvor audítorov alebo Európsky úrad pre boj proti podvodom v rámci výkonu svojich kompetencií.
6. Nezrovnalosť môže zistiť aj prijímateľ, partner, užívateľ alebo dodávateľ. Prijímateľ bezodkladne oznámi zistenú nezrovnalosť PPA; ak partner, užívateľ alebo dodávateľ zistia nezrovnalosť, sú povinní to bezodkladne oznámiť prijímateľovi. Subjekty zapojené do systému riadenia a kontroly na národnej úrovni sú povinné všetky podozrenia z nezrovnalostí alebo zistené nezrovnalosti bezodkladne oznámiť PPA. V súlade so všeobecnými zásadami systému riadenia a kontroly podľa čl. 72 písm. h) nariadenia Európskeho parlamentu a Rady (EÚ) č. 1303/2013 je Slovenská republika povinná zabezpečiť najmä prevenciu, zisťovanie a opravu nezrovnalostí vrátane podvodu a vymáhania neoprávnene vyplatených súm vrátane všetkých úrokov z omeškania. Za riešenie nezrovnalostí v rámci PRV je zodpovedná PPA.
7. Pod riešením nezrovnalosti sa na úrovni PPA rozumie najmä:
	1. vypracovanie a schválenie správy o zistenej nezrovnalosti v IS PPA;
	2. oznámenie nezrovnalosti prijímateľovi;
	3. aktualizovanie správy o zistenej nezrovnalosti v IS PPA, monitorovanie a popis stavu riešenia nezrovnalosti;
	4. bezodkladné prijatie účinných nápravných opatrení na odstránenie vzniknutej nezrovnalosti a predchádzanie vzniku ďalších nezrovnalostí;
	5. preverenie možného dopadu na systém riadenia a kontroly PRV, revízia uplatňovaných postupov riadenia a kontroly;
	6. zabezpečenie bezodkladného finančného vysporiadania nezrovnalosti podľa podmienok Zmluvy alebo rozhodnutia o schválení žiadosti a príslušných právnych predpisov;
	7. v prípade zistenia závažnej nezrovnalosti rozšírenie šetrenia na všetky podpory, projekty a výdavky, ktoré by mohli byť nepriaznivo ovplyvnené a bezodkladné prijatie účinných nápravných opatrení za účelom vysporiadania finančných vzťahov a revízie  uplatňovaných postupov riadenia a kontroly.
8. RO a PPA v procese prevencie vzniku, zisťovania, riešenia a nahlasovania nezrovnalostí postupuje v súlade s pravidlami upravenými najmä v:
	1. právne záväzných aktoch EÚ (napr.: Nariadenie Komisie (ES) č. 1848/2006 o nezrovnalostiach a vymáhaní súm neoprávnene vyplatených v súvislosti s financovaním spoločnej poľnohospodárskej politiky, o organizácii informačného systému v tejto oblasti a o zrušení nariadenia (EHS) č. 595/91, Nariadenie Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, Nariadenie Európskeho parlamentu a Rady (EÚ) č. 1306/2013 o financovaní, riadení a monitorovaní spoločnej poľnohospodárskej politiky, Vykonávacie nariadenie Komisie (EÚ) č. 908/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť;
	2. všeobecne záväzných právnych predpisoch SR (napr. zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka);
	3. Systéme riadenia PRV a SFR EPFRV upravujúcich postupy pre riadenie EPFRV 2014 – 2020;
	4. materiáloch vydaných orgánom zabezpečujúcim ochranu finančných záujmov EÚ v SR (Národná stratégia ochrany finančných záujmov Európskej únie v Slovenskej republike, Manuál nahlasovania nezrovnalostí, Manuál spolupráce partnerov siete AFCOS a iné).
9. Ak PPA zistí nezrovnalosť z vlastného alebo iného podnetu, je povinná zaevidovať podozrenie z nezrovnalosti alebo zistenú nezrovnalosť do IS PPA, vypracovať a schváliť správu o zistenej nezrovnalosti v IS PPA a predložiť ju prijímateľovi. Ak MPRV SR (RO, orgán finančného riadenia, sekcia kontroly) zistí nezrovnalosť z vlastného podnetu alebo iného podnetu, je povinný vypracovať správu o zistenej nezrovnalosti a predložiť ju PPA a prijímateľovi. Správa o zistenej nezrovnalosti sa nepredkladá prijímateľovi ak štatutárny orgán, zamestnanec, alebo osoba konajúca v mene a na účet prijímateľa je podozrivá zo spáchania trestného činu.
10. Správa o zistenej nezrovnalosti obsahuje najmä
	1. kód nezrovnalosti v IS PPA;
	2. popis nezrovnalosti;
	3. označenie ustanovení všeobecne záväzných právnych predpisov, ktoré boli porušené;
	4. obdobie alebo dátum vzniku nezrovnalosti;
	5. dátum zistenia nezrovnalosti;
	6. označenie subjektu, ktorý nezrovnalosť spôsobil, označenia dlžníka;
	7. finančné vyčíslenie nezrovnalosti podľa zdrojov financovania;
	8. popis stavu riešenia nezrovnalosti.
11. Ak nastane zmena v údajoch uvedených v správe o zistenej nezrovnalosti, PPA alebo RO bezodkladne zabezpečí aktualizáciu správy o zistenej nezrovnalosti v IS PPA.
12. V záujme zabezpečenia ochrany finančných záujmov EÚ v SR, PPA schválením správy o zistenej nezrovnalosti v IS PPA pozastaví vyplácanie príspevku alebo podpory (prostriedkov EÚ a štátneho rozpočtu na spolufinancovanie v rámci EPZF a EPFRV) prijímateľovi až do momentu vysporiadania celej sumy nezrovnalosti a prislúchajúcich úrokov z omeškania.
13. Rovnako v záujme zabezpečenia ochrany finančných záujmov EÚ a SR PPA sleduje konkurzy, likvidácie a reštrukturalizácie u prijímateľov a prijíma opatrenia na vymoženie pohľadávok v nadväznosti na konkurz, likvidáciu alebo reštrukturalizáciu prijímateľa.
14. Vysporiadanie finančných vzťahov sa vykonáva nižšie uvedenými spôsobmi:
	1. vzájomným započítaním pohľadávky z príspevku alebo jej časti voči pohľadávke prijímateľa na poskytnutie príspevku alebo jeho časti alebo voči pohľadávke prijímateľa na poskytnutie podpory alebo jej časti;
	2. vzájomným započítaním pohľadávky z podpory alebo jej časti voči pohľadávke prijímateľa na poskytnutie príspevku alebo jeho časti alebo voči pohľadávke prijímateľa na poskytnutie podpory alebo jej časti;
	3. vzájomným započítaním pohľadávky alebo jej časti z právoplatného rozhodnutia PPA, ktorým je uložený odvod za porušenie finančnej disciplíny, voči pohľadávke prijímateľa na poskytnutie príspevku alebo jeho časti alebo voči pohľadávke prijímateľa na poskytnutie podpory alebo jej časti;
	4. vzájomným započítaním vylúčenia z poskytnutia podpory voči pohľadávke prijímateľa na poskytnutie príspevku alebo jeho časti alebo voči pohľadávke prijímateľa na poskytnutie podpory alebo jej časti v zmysle Nariadenia (EÚ) 1305/2013;
	5. vrátením príspevku alebo jeho časti alebo vrátením podpory alebo jej časti, ak sa nevykoná vzájomné započítanie pohľadávok.
15. Započítanie vzájomných pohľadávok vykonáva PPA aj medzi fondmi EPFRV a EPZF v súlade s čl. 28 vykonávacieho nariadenia č. 908/2014.
16. Vysporiadanie finančných vzťahov sa vykonáva v prípadoch ak:
	1. prijímateľ vyčerpal poskytnuté prostriedky EÚ a štátneho rozpočtu na spolufinancovanie v rozpore so všeobecne záväznými predpismi SR alebo právne záväznými predpismi EÚ (najmä porušenie finančnej disciplíny alebo vznik nezrovnalosti);
	2. prijímateľ vyčerpal poskytnuté prostriedky EÚ a štátneho rozpočtu na spolufinancovanie v rozpore s podmienkami Zmluvy alebo rozhodnutia o schválení žiadosti, resp. prijímateľ porušil alebo nesplnil povinnosti stanovené v Zmluve alebo rozhodnutí o schválení žiadosti (najmä porušenie finančnej disciplíny alebo vznik nezrovnalosti) a porušenie týchto povinností, resp. nesplnenie týchto povinností je spojené s povinnosťou vrátenia finančných prostriedkov;
	3. prijímateľ nevyčerpal poskytnuté prostriedky EÚ a štátneho rozpočtu na spolufinancovanie v súlade s podmienkami Zmluvy alebo rozhodnutia o schválení žiadosti;
	4. prijímateľovi boli poskytnuté finančné prostriedky EÚ a štátneho rozpočtu na spolufinancovanie z titulu administratívnej chyby, mylnej platby.
17. PPA (ak ju už nezaslalo MPRV SR) zašle prijímateľovi správu o zistenej nezrovnalosti spolu so žiadosťou o vysporiadanie finančných vzťahov. Príslušné sumy sa v čase požiadania o vrátenie zaznamenajú v účtovnej knihe dlžníkov PPA.  Prijímateľ je povinný neoprávnene vyplatené finančné prostriedky uvedené v žiadosti o vysporiadanie finančných vzťahov vrátiť v stanovenej lehote na účty PPA osobitne za prostriedky EÚ a prostriedky štátneho rozpočtu na spolufinancovanie.
18. Prijímateľ môže požiadať PPA o uzatvorenie dohody o splátkach alebo dohody o odklade plnenia. PPA s prijímateľom uzatvorí dohodu o splátkach alebo dohodu o odklade plnenia najneskôr do dňa určeného na vrátenie finančných prostriedkov v žiadosti o vysporiadanie finančných vzťahov. Ak má prijímateľ blokované platby z titulu zaevidovanej nezrovnalosti, môže požiadať PPA o vzájomné započítanie pohľadávok. Vzájomné započítanie pohľadávok nie je možné vykonať, ak je prijímateľom štátna rozpočtová organizácia.
19. Vrátenie finančných prostriedkov spolu s výpisom z bankového účtu resp. úpravou rozpočtu formou rozpočtového opatrenia je prijímateľ povinný oznámiť PPA bezodkladne po realizácii úhrady. Ak prijímateľ v lehote stanovenej v žiadosti o vysporiadanie finančných vzťahov finančné prostriedky nevráti, PPA postupuje podľa Zákona č. 71/1967 Zb. o správnom konaní v znení neskorších predpisov.

19) V rámci PPA je vecne príslušným organizačným útvarom na administrovanie nezrovnalostí (správne konanie), vrátenia finančných prostriedkov a započítania pohľadávok Sekcia financovania podpôr, odbor nezrovnalostí a finančných vyrovnaní. Vymáhanie pohľadávok PPA zo Zmlúv realizuje Kancelária generálneho riaditeľa, oddelenie právne.

1. MONITOROVANIE PROJEKTOV

1) Monitorovací systém je navrhnutý v súlade s „Plánom ukazovateľov“, ktorý je súčasťou dokumentu PRV. Plán ukazovateľov:

* Predstavuje súbor štruktúrovaných tabuliek, ktorý dopĺňa stratégiu PRV,
* Kvantifikuje cieľové hodnoty pre obdobie 2014-2020,
* Kvantifikuje plánované výstupy a plánované výdavky pre každú oblasť zamerania PRV,
* Zobrazuje plán ukazovateľov a kvantifikuje špecifický podiel každého programovaného opatrenia pre danú oblasť zamerania (plánované výstupy, plánované výdavky).

2) Zber monitorovacích ukazovateľov na projektovej úrovni sa zabezpečuje najmä prostredníctvom ŽoNFP a monitorovacích správ. Časť ukazovateľov sa získava administratívnym spôsobom, ako napr. celkové verejné výdavky, alebo počty podporených operácií.

3) Pre špecifické potreby monitorovania je žiadateľ povinný vyplniť v ŽoNFP časť **údaje o projekte**, ktorá je rozdielna pre každé opatrenie/podopatrenie. Vysvetlivky k vyplneniu údajov (ak sú potrebné) sú ich súčasťou.

4) Monitorovanie projektov prostredníctvom monitorovacích správ (ďalej aj ako „MS“) slúži na včasné získavanie potrebných údajov za účelom monitorovania a hodnotenia programu. Monitorovanie na úrovni projektu rozlišujeme nasledovne:

**a. monitorovanie počas realizácie projektu (len vybrané opatrenia)**

Monitorovanie počas realizácie projektu sa môže týkať vybraných operácií, ktoré majú viacročný charakter. Zber údajov sa v tomto prípade realizuje prostredníctvom priebežných monitorovacích správ. Projekty, ktorých sa priebežné monitorovanie týka, majú túto povinnosť uvedenú v Zmluve.

Aktuálne formuláre priebežných MS pre vybrané opatrenia sa zverejnenia na webovom sídle PPA v časti [PPA](http://www.apa.sk/) / [Podpory](http://www.apa.sk/podpory)  / [Projektové podpory](http://www.apa.sk/projektove-podpory)  / [PRV 2014-2020](http://www.apa.sk/prv-2014-2020)  / [Monitorovanie](http://www.apa.sk/monitorovanie). Termíny na predkladanie priebežných MS budú upravené v Zmluve. Prijímateľ je povinný poslať kompletnú priebežnú MS na predpísanom tlačive v jednej originálnej verzii

* buď doporučene poštou na adresu: **Pôdohospodárska platobná agentúra , Odbor monitoringu, Dobrovičova ul. Č. 12, 815 26 Bratislava** alebo ju doručiť osobne do podateľne ústredia PPA v Bratislave. V tomto prípade sa zároveň požaduje zaslať MS aj emailom na adresu: monitoring@apa.sk, pričom do predmetu správy je potrebné uviesť kód projektu,
* alebo elektronickou formou cez elektronickú podateľňu [www.slovensko.sk](http://www.slovensko.sk) na adresu Pôdohospodárskej platobnej agentúry. V tomto prípade musí byť formulár MS podpísaný zaručeným elektronickým podpisom (ZEP) a nie je ho potrebné predkladať v papierovej forme, ani posielať emailom.

V MS prijímateľ uvedie monitorovacie údaje – dosiahnuté hodnoty monitorovacích ukazovateľov, priebeh realizácie projektu a ďalšie náležitosti, ktoré sú obsahom priebežnej MS. Inštrukcie na vyplnenie jednotlivých častí MS (ak sú potrebné) sú súčasťou formulára MS, prípadne ich obsahujú zverejnené prílohy. Ak PPA zistí, že predložená monitorovacia správa nie je kompletná, vyzve prijímateľa, aby v stanovenej lehote odstránil identifikované nedostatky a opravil/doplnil chýbajúce alebo nejasné časti MS. Ak PPA zistí, že prijímateľ nepredložil priebežnú MS do stanoveného termínu, vyzve prijímateľa na predloženie monitorovacej správy.

**b. monitorovanie pri ukončení projektu**

Monitorovanie pri ukončení realizácie projektu sa vykonáva aj v súlade s pracovným dokumentom k monitorovaniu rozvoja vidieka (pracovný dokument –Target Indicator Fiches for Pillar II), ktorý predpisuje zber väčšiny monitorovacích indikátorov za ukončené projekty. Tento zber údajov sa realizuje prostredníctvom **monitorovacej správy pri ukončení projektu** (záverečnej), ktorú prijímateľ predkladá pri ukončení realizácie aktivít projektu v súlade s podmienkami Zmluvy.

Prijímateľ, ktorý má uzatvorenú Zmluvu, je povinný predložiť monitorovaciu správu projektu **súčasne** so záverečnou ŽoP

* buď doporučene poštou alebo osobne v podateľni Ústredia PPA v Bratislave – podľa pokynov na predloženie ŽoP). V tomto prípade sa zároveň požaduje zaslať MS aj emailom na adresu: monitoring@apa.sk, pričom do predmetu správy je potrebné uviesť kód projektu,
* alebo elektronickou formou cez elektronickú podateľňu [www.slovensko.sk](http://www.slovensko.sk) na adresu Pôdohospodárskej platobnej agentúry. V tomto prípade musí byť formulár MS podpísaný zaručeným elektronickým podpisom (ZEP) a nie je ho potrebné predkladať v papierovej forme, ani posielať emailom.

Pri povinnosti predkladania priebežných MS sa za záverečnú MS bude považovať posledná priebežná MS.

Pre každé opatrenie príp. podopatrenie (s výnimkou technickej pomoci) je vypracovaný samostatný formulár monitorovacej správy. Aktuálne formuláre MS pre jednotlivé podopatrenia sú zverejnené na webovom sídle PPA v časti [PPA](http://www.apa.sk/) / [Podpory](http://www.apa.sk/podpory)  / [Projektové podpory](http://www.apa.sk/projektove-podpory)  / [PRV 2014-2020](http://www.apa.sk/prv-2014-2020)  / [Monitorovanie](http://www.apa.sk/monitorovanie). MS sa predkladá v jednom originálnom vyhotovení. V MS prijímateľ uvedie monitorovacie údaje – dosiahnuté hodnoty monitorovacích ukazovateľov, priebeh realizácie projektu a ďalšie náležitosti, ktoré sú obsahom MS. Inštrukcie na vyplnenie jednotlivých častí MS (ak sú potrebné) sú súčasťou formulára MS, prípadne ich obsahujú zverejnené prílohy.

Ak PPA zistí, že predložená monitorovacia správa nie je kompletná, vyzve prijímateľa, aby v stanovenej lehote odstránil identifikované nedostatky a opravil/doplnil chýbajúce alebo nejasné časti MS. Ak PPA zistí, že prijímateľ nepredložil MS súčasne so záverečnou ŽoP, vyzve prijímateľa na predloženie monitorovacej správy. V prípade, že prijímateľ nepredloží ani po výzve monitorovaciu správu alebo ju predloží nekompletnú, bude mu pozastavené vyplatenie ŽoP až do doby doručenia kompletnej monitorovacej správy, resp. dôjde k zamietnutiu ŽoP.

**c. monitorovanie po ukončení projektov**

 RO a/alebo PPA môže v prípade potreby vyzvať prijímateľov po ukončení realizácie projektu na predloženie dodatočných informácií o zrealizovanom projekte pre účely monitorovania a to kedykoľvek, až do doby ukončenia platnosti uzatvorenej Zmluvy. Pre účely hodnotenia môže byť prijímateľ vyzvaný nezávislými hodnotiteľmi na predloženie dodatočných informácií nevyhnutných pre hodnotenie programu (vybraná vzorka prijímateľov).

**D. OZNÁMENIE PRIJÍMATEĽA o plnení podmienok UDRŽATEĽNOSTI PROJEKTU**

Prijímateľ je povinný podať PPA Oznámenie k udržateľnosti projektu na predpísanom formulári (viď príloha č. 8 Príručky pre prijímateľa)nasledovne:

Počas 5 ročného obdobia udržateľnosti dvakrát, a to: prvý mesiac tretieho roka udržateľnosti projektu a prvý mesiac posledného roka udržateľnosti projektu.

Počas 10 ročného obdobia udržateľnosti trikrát, a to: prvý mesiac tretieho roka, prvý mesiac šiesteho roka a prvý mesiac posledného roka udržateľnosti

5) Monitorovanie integrovaných projektov je upravené v kapitole 8 a monitorovanie kolektívnych investícií je upravené v kapitole 9.

6) V rámci PPA je vecne príslušným organizačným útvarom na monitorovanie projektov Sekcia financovania podpôr, Odbor monitoringu.

1. PUBLICITA PROJEKTOV

1) Prijímateľ je povinný počas doby platnosti a účinnosti Zmluvy informovať verejnosť o príspevku z EPFRV, ktorý na základe Zmluvy získa/získal formou NFP prostredníctvom opatrení v oblasti informovania a komunikácie , ktoré sú uvedené v tejto kapitole Príručky pre prijímateľa.

2) Informačné a propagačné opatrenia, ktoré je prijímateľ povinný realizovať, sú popísané v Prílohe III Vykonávacieho nariadenia Komisie (EÚ) č. 808/2014.

3) Prijímateľ pri všetkých informačných a komunikačných činnostiach oznamuje podporu projektu z EPFRV prostredníctvom zobrazenia:

* 1. symbolu EÚ,
	2. odkazu na podporu z EPFRV.

4) Počas realizácie projektu (viď kapitola 2 Príručky pre prijímateľa) prijímateľ informuje verejnosť o podpore získanej z EPFRV tým, že:

* 1. uverejní na svojom webovom sídle na profesionálne použitie, ak má takéto webové sídlo zriadené, krátky opis projektu, ak je možné určiť prepojenie medzi účelom webového sídla a podporou poskytnutou na projekt, zodpovedajúci úrovni podpory vrátane jej cieľov a výsledkov a zdôrazní finančnú podporu z EÚ;
	2. v prípade projektov, na ktoré sa nevzťahuje písmeno c) s celkovou podporou z verejných prostriedkov nad 10 000 EUR a v závislosti od financovanej operácie (napr. na operácie na obnovu dedín alebo operácie iniciatívy LEADER), vyvesí aspoň jeden plagát s informáciami o projekte (s veľkosťou aspoň A3), pričom zdôrazní finančnú podporu z EÚ, na mieste ľahko viditeľnom pre verejnosť, akým sú napr. vstupné priestory budovy. Ak má projekt v rámci PRV za následok investíciu (napr. do poľnohospodárskeho podniku alebo do potravinárskeho podniku) s celkovou podporou z verejných prostriedkov nad 50 000 EUR, prijímateľ musí umiestniť informačnú tabuľu s informáciami o projekte, pričom zdôrazní finančnú podporu z EÚ. Informačná tabuľa sa inštaluje aj v priestoroch miestnych akčných skupín financovaných iniciatívou LEADER;
	3. postaví na mieste ľahko viditeľnom pre verejnosť dočasný pútač značnej veľkosti pre každý projekt, ktorý spočíva vo financovaní operácií v oblasti infraštruktúry alebo stavebných činností s celkovou podporou operácie z verejných prostriedkov nad 500 000 EUR.

5) Najneskôr tri mesiace po ukončení realizácie projektu (viď kapitola 2 odsek 7 Príručky pre prijímateľa) postaví prijímateľ na mieste ľahko viditeľnom pre verejnosť stálu tabuľu alebo pútač značnej veľkosti pre každý projekt, ktorý spĺňa tieto kritériá:

* 1. celková podpora z verejných prostriedkov na projekt je vyššia ako 500 000 EUR;
	2. projekt spočíva v nadobudnutí dlhodobého hmotného majetku alebo vo financovaní infraštruktúry alebo stavebných činností.

 Na tomto pútači sa uvádza názov a hlavný cieľ projektu a zdôrazní sa finančná podpora z EÚ.

Pútače, plagáty, tabule a webové stránky obsahujú opis projektu/operácie a logo a slogan, ktoré zaberajú najmenej 25% plochy pútača, tabule alebo webovej stránky.

6) Logo a slogan: Pri každej informačnej a propagačnej činnosti musia byť zobrazené tieto prvky:

symbol EÚ v súlade s grafickými normami spolu s vysvetlením úlohy EÚ prostredníctvom tohto znenia:

„Európsky poľnohospodársky fond pre rozvoj vidieka: Európa investuje do vidieckych oblastí.“

**7)** Publikácie (ako sú brožúry, letáky a spravodaje) a plagáty o opatreniach a činnostiach spolufinancovaných z EPFRV musia obsahovať na titulnej strane zreteľné označenie účasti EÚ, ako aj symbol EÚ, ak sa použije aj národný alebo regionálny symbol. Publikácie musia obsahovať odkazy na subjekt zodpovedný za obsah a na riadiaci orgán určený na realizáciu EPFRV.

Webové stránky týkajúce sa EPFRV majú obsahovať:

a. zmienku o príspevku z EPFRV aspoň na domovskej stránke;

b. hypertextový odkaz na webovú stránku Komisie týkajúcu sa EPFRV.

1. UCHOVÁVANIE DOKUMENTÁCIE

1) Prijímateľ je povinný uchovávať dokumentáciu týkajúcu sa a/alebo súvisiacu s projektom v súlade so všeobecne záväznými právnymi predpismi SR, najmenej do doby uplynutia udržateľnosti projektu (viď kapitola 15 Príručky pre prijímateľa) a do tejto doby strpieť výkon kontroly/auditu zo strany oprávnených osôb (viď kapitola 10 Príručky pre prijímateľa).

2) Dokumenty sa uchovávajú buď vo forme originálov, alebo úradne overených kópií originálov, alebo všeobecne prijímaných nosičoch dát vrátane elektronických verzií originálnych dokumentov alebo dokumentov, ktoré existujú iba v elektronickej forme.

3) Ak dokumenty existujú len v elektronickej forme, používané počítačové systémy musia spĺňať uznávané bezpečnostné normy, ktoré zabezpečujú, že uchovávané dokumenty spĺňajú vnútroštátne zákonné požiadavky a môžu byť spoľahlivé na účely finančnej kontroly/auditu.

4) Prijímateľ uchováva a ochraňuje účtovnú dokumentáciu a inú dokumentáciu týkajúcu sa projektu v súlade so zákonom č. 431/2002 Z. z. o účtovníctve v znení neskorších predpisov až do ukončenia doby udržateľnosti projektu.

1. UDRŽATEĽNOSŤ PROJEKTOV A UKONČOVANIE ZMLÚV
2. PPA je povinná zabezpečiť a vyžadovať plnenie povinností, stanovených v Zmluve, po celú dobu udržateľnosti projektu tak, ako stanovuje článok 71 Nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006.

2) Overenie plnenia záväzkov podľa článku 71 nariadenia (EÚ) č. 1303/2013 alebo záväzkov uvedených v PRV upravuje článok 52 Vykonávacieho nariadenia Komisie (EÚ) č. 809/2014. Je v kompetencii ex post kontroly.

3) Definícia obdobia udržateľnosti projektu je uvedená v kapitole 2 Príručky pre prijímateľa. Počas doby udržateľnosti projektu je prijímateľ povinný plniť všetky podmienky, ktoré mu vyplývajú zo Zmluvy. Prijímateľ je povinný zaslať PPA v prvom mesiaci posledného roka udržateľnosti projektu Oznámenie o plnení podmienok udržateľnosti projektu (viď príloha č. 8 Príručky pre prijímateľa).

4) PPA v období udržateľnosti sleduje z hľadiska podmienok stanovených v Zmluve plnenie podmienok udržateľnosti projektu v rozsahu:

* 1. vzniku podmienok preukazujúcich vznik podstatnej zmeny projektu podľa čl. 71 nariadenia č. 1303/2013,
	2. udržania (zachovania) už dosiahnutých výsledkov realizovaného projektu,
	3. splnenia povinností prijímateľa, ktoré majú byť v zmysle Zmluvy splnené až v období udržateľnosti,
	4. neporušenia podmienok poskytnutia príspevku, ktoré je prijímateľ v zmysle Zmluvy povinný spĺňať počas celej doby platnosti a účinnosti Zmluvy.

5) Udržateľnosť projektu v prípade operácií zložených z investície do infraštruktúry alebo investície do výroby sa musí zabezpečiť počas doby do piatich rokov od záverečnej platby poskytnutej prijímateľovi:

* 1. skončenia alebo premiestnenia výrobnej činnosti mimo oblasti programu;

 *Do ukončenia obdobia udržateľnosti nesmie dôjsť:*

* *k ukončeniu výrobnej činnosti prijímateľa, ktorá bola predmetom podpory,*
* *k premiestneniu výrobnej činnosti mimo oprávnené územie definované vo Výzve.*

b. zmeny vlastníctva položky infraštruktúry, ktorá poskytuje firme alebo orgánu verejnej moci neoprávnené zvýhodnenie;

 *Zmena vlastníctva položky infraštruktúry môže predstavovať:*

* *zmenu prijímateľa ako zmluvnej strany uvedenej v Zmluve,*

*zmena prijímateľa je možná len výnimočne, ak sú splnené nasledovné podmienky:*

* *zmenou nedôjde k porušeniu žiadnej z podmienok poskytnutia príspevku, ako boli definované v príslušnej výzve, tzn. aj nový prijímateľ musí spĺňať všetky podmienky poskytnutia príspevku,*
* *zmena nebude mať žiaden negatívny vplyv na vyhodnotenie podmienok poskytnutia príspevku, za ktorých bol projekt pôvodne schvaľovaný,*
* *zmena nebude mať žiaden negatívny vplyv na cieľ projektu, účel Zmluvy, merateľné ukazovatele projektu,*
* *zmenou nedôjde k poskytnutiu neoprávnenej výhody.*
* *zmenu vlastníckej štruktúry prijímateľa,*

*zmena vlastníckej štruktúry prijímateľa môže byť realizovaná napr. prevodom akcií, prevodom obchodného podielu.*

* *prevod alebo prechod vlastníctva majetku obstaraného a/alebo zhodnoteného v rámci projektu;*
* *zmenou nesmie dôjsť k poskytnutiu neoprávnenej výhody.*

*Zmena položky infraštruktúry predstavuje podstatnú zmenu v prípadoch, ak prijímateľ scudzí, prenajme alebo akýmkoľvek spôsobom prenechá položky infraštruktúry nadobudnuté alebo zhodnotené zo zdrojov NFP tretím osobám za iných ako trhových podmienok, čo zakladá neoprávnenú výhodu.*

c. podstatnej zmeny, ktorá ovplyvňuje jej povahu, ciele alebo podmienky realizácie, čo by spôsobilo narušenie jej pôvodných cieľov;

 *Do ukončenia obdobia udržateľnosti nesmie dôjsť:*

* + *k porušeniu žiadnej z podmienok poskytnutia príspevku ako boli definované v príslušnej Výzve;*
	+ *k zmene projektu, ktorá by mala negatívny vplyv na cieľ projektu, účel Zmluvy, merateľné ukazovatele projektu.*

6) Udržateľnosť projektu v prípade operácií zložených z investície do infraštruktúry alebo investície do výroby sa musí zabezpečiť počas doby do desiatich rokov od záverečnej platby poskytnutej prijímateľovi v prípade, ak sa výrobná činnosť presunie mimo Európskej únie okrem prípadu, ak je prijímateľom MSP.

7) Udržateľnosť projektu v prípade operácií, ktoré nepredstavujú investície do infraštruktúry alebo investície do výroby sa musí zabezpečiť počas doby stanovenej v uplatniteľných pravidlách o štátnej pomoci.

8) Hore uvedené pravidlá sa nevzťahujú na:

* 1. príspevky na finančné nástroje alebo z finančných nástrojov alebo na každú operáciu, v prípade ktorej sa skončila výrobná činnosť v dôsledku nepodvodného vyhlásenia konkurzu;
	2. fyzické osoby, ktoré sú prijímateľmi investičnej podpory a po ukončení investičnej operácie sa stanú oprávnenými a dostanú podpory na základe nariadenia Európskeho parlamentu a Rady (EÚ) č. 1309/2013, keď je príslušná investícia priamo spojená s druhom činnosti, označenej za oprávnenú na podporu z Európskeho fondu na prispôsobenie sa globalizácii.

9) K ukončeniu doby platnosti Zmluvy môže dôjsť :

* 1. štandardným spôsobom, tzn. ak sa záväzky zmluvných strán splnia včas a riadne. Ide o najpravidelnejší a najprirodzenejší spôsob zániku záväzkov zo Zmluvy;
	2. neštandardným spôsobom, tzn. :
		1. písomnou dohodou zmluvných strán na podnet prijímateľa alebo PPA;
		2. odstúpením od zmluvy jednou zo zmluvných strán (§ 344 a nasl. Obchodného zákonníka);
		3. automatickým ukončením, tzv. fixné záväzky (§ 349 ods. 3 Obchodného zákonníka), kedy z obsahu zmluvy o poskytnutí NFP vyplýva, že PPA nemá záujem na splnení záväzku prijímateľa (napr. podať ŽoP) po dobe určenej na plnenie. V týchto prípadoch nastávajú účinky odstúpenia od Zmluvy automaticky bez potreby odstúpenia od Zmluvy už samotným začiatkom omeškania zo strany prijímateľa (napr. nepodaním ŽoP v stanovenom termíne).

10) Podrobné vymedzenie trvania záväzkov zo Zmluvy a podmienky ukončenia Zmluvy budú upravené v Zmluve.

Schéma - Ukončenie zmluvy o NFP

11) V rámci PPA je vecne príslušným organizačným útvarom na administrovanie ukončenia Zmluvy Sekcia projektových podpôr, oddelenie právnych služieb.

1. DEFINÍCIA POJMOV

**Aktivita –** súhrn činností realizovaných prijímateľom v rámci projektu na to vyčlenenými finančnými zdrojmi počas oprávneného obdobia stanoveného vo výzve, ktoré prispievajú k dosiahnutiu konkrétneho výsledku a majú definovaný výstup, ktorý predstavuje pridanú hodnotu pre prijímateľa a/alebo cieľovú skupinu/užívateľov výsledkov projektu nezávisle na realizácii ostatných aktivít.

**Bezodkladne** – najneskôr do siedmich pracovných dní od vzniku skutočnosti rozhodnej pre počítanie lehoty; to neplatí, ak sa v konkrétnom ustanovení Zmluvy stanovuje odlišná lehota platná pre konkrétny prípad; pre počítanie lehôt platia pravidlá uvedené v definícii Lehoty.

**Cieľová skupina** – skupina osôb, v ktorých prospech sa realizuje projekt.

**Celkové oprávnené výdavky –** výdavky, ktorých maximálna výška vyplýva z rozhodnutia PPA, ktorým bola schválená žiadosť o NFP a ktoré predstavujú vecný aj finančný rámec pre vznik Oprávnených výdavkov, ak budú vynaložené v súvislosti s realizáciou projektu. Vecný rámec Celkových oprávnených výdavkov rešpektuje pravidlá vyplývajúce z nariadení k EPFRV, z minimálnych štandardov oprávnenosti uvedených v Systéme riadenia PRV, z Výzvy a z prípadnej schémy pomoci. Pre účely tejto príručky je používaná terminológia „výdavky“, a to aj pre „náklady“ v zmysle zákona č. 431/2002 Z. z. o účtovníctve v znení neskorších predpisov (ďalej aj „zákon o účtovníctve“);

**Certifikácia** – potvrdenie správnosti, zákonnosti, oprávnenosti a overiteľnosti výdavkov pri realizácii príspevku z EPFRV.

**Certifikačný orgán** – subjekt určený členským štátom za účelom certifikácie.

**Dokumentácia –** akákoľvek informácia alebo súbor informácií zachytené
na hmotnom substráte, vrátane elektronických dokumentov vo formáte počítačového súboru týkajúce sa a/alebo súvisiace s Projektom.

**Dodávateľ –** subjekt, ktorý zabezpečuje pre Prijímateľa dodávku tovarov, uskutočnenie prác alebo poskytnutie služieb ako súčasť Realizácie aktivít Projektu na základe výsledkov VO alebo iného druhu obstarávania, ktoré bolo v rámci Projektu vykonané v súlade so Zmluvou.

**Deň** – dňom sa rozumie pracovný deň, ak v Zmluve nie je výslovne uvedené že ide o kalendárny deň.

**Európske štrukturálne a investičné fondy** alebo **EŠIF** – spoločné označenie pre Európsky fond regionálneho rozvoja, Európsky sociálny fond, Kohézny fond, Európsky poľnohospodársky fond pre rozvoj vidieka a Európsky námorný a rybársky fond.

**EÚ –** znamená Európska Únia, ktorá bola formálne konštituovaná na základe Zmluvy o Európskej Únii.

**Európsky úrad pre boj proti podvodom** alebo **OLAF EK** – inštitúcia Európskej komisie, ktorej hlavným poslaním je ochrana finančných záujmov Európskej únie, boj proti podvodom, korupcii a akýmkoľvek iným nezákonným aktivitám.

**Financujúca banka** – banka, ktorá poskytuje peňažné prostriedky prijímateľovi na financovanie časti oprávnených výdavkov a/alebo aspoň časti neoprávnených výdavkov projektu a s ktorou má PPA uzavretú Zmluvu o spolupráci a spoločnom postupe medzi bankou a orgánmi zastupujúcimi Slovenskú republiku.

**Financujúca nebanková inštitúcia** – leasingová spoločnosť, ktorá poskytuje peňažné prostriedky prijímateľovi na financovanie oprávnených výdavkov a/alebo aspoň časti neoprávnených výdavkov projektu a s ktorou má PPA uzavretú Zmluvu o spolupráci a spoločnom postupe medzi orgánmi zastupujúcimi SR a príslušnými leasingovými spoločnosťami.

**Finančné ukončenie Projektu–** nastane dňom, kedy po zrealizovaní všetkých aktivít v rámci realizácie aktivít projektu došlo k splneniu oboch nasledovných podmienok:

a. prijímateľ uhradil všetky oprávnené výdavky všetkým svojím dodávateľom, voči ktorým mal právne záväznú povinnosť úhrady výdavkov a tieto sú premietnuté do účtovníctva prijímateľa v zmysle príslušných právnych predpisov SR a podmienok stanovených v Zmluve a

b. prijímateľovi bol uhradený/zúčtovaný zodpovedajúci NFP.

**Integrovaný projekt** – súhrn aktivít, na ktoré sa vzťahuje poskytnutie príspevku z EPFRV, ktoré predstavujú investície týkajúce sa súčasne viacerých opatrení, na ktoré sa vzťahuje poskytnutie príspevku, ktoré predkladá žiadateľ v ŽoNFP a ktoré realizuje prijímateľ sám alebo s partnerom v súlade so Zmluvou alebo rozhodnutím podľa § 16 ods. 2 zákona o EŠIF.

**Kolektívna investícia** – súhrn aktivít, na ktoré sa vzťahuje poskytnutie príspevku z EPFRV, ktoré predstavujú investície týkajúce sa jedného alebo viacerých opatrení, na ktoré sa vzťahuje poskytnutie príspevku, ktoré predkladá žiadateľ v ŽoNFP a ktoré realizuje prijímateľ vždy spoločne s partnerom v súlade so Zmluvou alebo rozhodnutím podľa § 16 ods. 2 zákona o ĚŚIF.

**Komisia alebo EK**– znamená Európsku Komisiu.

**Krátky dodávateľský reťazec** – dodávateľský reťazec zahŕňajúci obmedzený počet hospodárskych subjektov, ktoré sa zaviazali spolupracovať, rozvíjať miestne hospodárstvo a vytvárať úzke geografické a sociálne vzťahy medzi výrobcami, spracovateľmi a spotrebiteľmi.

**Klaster** – zoskupenie nezávislých podnikov vrátane začínajúcich, malých, stredných a veľkých podnikov, ako aj poradných orgánov alebo výskumných organizácií, ktoré sa zameriavajú na stimuláciu ekonomickej/inovačnej činnosti podporou intenzívnych interakcií, spoločným využívaním zariadení a výmenou poznatkov a odborných znalostí ako aj efektívnym prispievaním k prenosu znalostí, vytváraniu sietí a šíreniu informácií medzi podnikmi v klastri.

**Lehota** – ak nie je v Zmluve uvedené inak, za dni sa považujú pracovné dni. Do plynutia lehoty sa nezapočítava kalendárny deň, v ktorom došlo ku skutočnosti určujúcej začiatok lehoty. Lehoty určené podľa dní začínajú plynúť prvým pracovným dňom nasledujúcim po kalendárnom dni, v ktorom došlo ku skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho kalendárneho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty. Ak taký kalendárny deň v mesiaci nie je, lehota sa končí posledným dňom mesiaca. Ak koniec lehoty pripadne na sobotu, nedeľu alebo na deň pracovného pokoja v zmysle zákona č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov, je posledným dňom lehoty nasledujúci pracovný deň. Lehota je pre prijímateľa zachovaná, ak sa posledný deň lehoty podanie podá osobne na PPA, alebo ak sa podanie odovzdá na poštovú prepravu, ak nie je v Zmluve uvedené inak.

**Majetkovoprávne vysporiadaná stavba** – stavba zapísaná na LV.

**Monitorovací výbor** – orgán zriadený riadiacim orgánom pre PRV, ktorý skúma všetky otázky ovplyvňujúce výkonnosť programu vrátane záverov z preskúmania výkonnosti, poskytuje konzultácie. Monitorovací výbor skúma a schvaľuje všetky návrhy riadiaceho orgánu na zmenu PRV.

**Mladý poľnohospodár** – osoba, ktorá nemá v čase podania ŽoNFP viac ako 40 rokov, má primerané zručnosti a spôsobilosti potrebné na výkon zamestnania a prvýkrát zakladá poľnohospodársky podnik ako najvyšší predstaviteľ uvedeného podniku.

**Neoprávnené výdavky –** výdavky Projektu, ktoré nie sú Oprávnenými výdavkami; ide najmä o výdavky, ktoré sú v rozpore so Zmluvou (napr. vznikli mimo obdobia oprávnenosti výdavkov, patria do skupiny výdavkov neoprávnenej na spolufinancovanie z prostriedkov EPFRV, nesúvisia s činnosťami nevyhnutnými pre úspešnú realizáciu a ukončenie Projektu, alebo sú v rozpore s inými podmienkami pre oprávnenosť výdavkov definovaných v Zmluve), sú v rozpore s podmienkami príslušnej Výzvy alebo sú v rozpore s právnymi predpismi SR a právnymi aktmi EÚ.

**Nepriaznivá poveternostná udalosť** – sú poveternostné podmienky ako mráz, búrky a krupobitie, ľad, prudký dážď alebo veľké sucho, ktoré možno porovnať s prírodnou katastrofou.

**Nenávratný finančný príspevok** alebo **NFP** –suma finančných prostriedkov poskytnutá prijímateľovi na Realizáciu aktivít Projektu, vychádzajúca zo Schválenej ŽoNFP, podľa podmienok Zmluvy z verejných prostriedkov v súlade s platnou právnou úpravou (najmä zákonom o  EŠIF, zákonom o finančnej kontrole a audite a zákonom o rozpočtových pravidlách). Maximálna výška NFP vyplýva z rozhodnutia o schválení ŽoNFP a predstavuje určité % z Celkových oprávnených výdavkov vzhľadom na intenzitu pomoci pre Projekt v súlade s podmienkami Výzvy. Skutočne vyplatený NFP predstavuje určité % zo Schválených oprávnených výdavkov vzhľadom na intenzitu pomoci pre Projekt v súlade s podmienkami Výzvy a po zohľadnení ďalších skutočností vyplývajúcich zo Zmluvy; výška skutočne vyplateného NFP môže byť rovná alebo nižšia ako výška maximálnej výšky NFP.

**Nezrovnalosť** – akékoľvek porušenie práva EÚ alebo vnútroštátneho práva týkajúceho sa jeho uplatňovania, bez ohľadu na to, či právna povinnosť bola premietnutá do Zmluvy, pričom uvedené porušenie vyplýva z konania alebo opomenutia hospodárskeho subjektu zúčastňujúceho sa na vykonávaní EPFRV, dôsledkom čoho je alebo môže byť negatívny dopad na rozpočet EÚ zaťažením všeobecného rozpočtu neoprávneným výdavkom.

**Operácia** – projekt, Zmluva, opatrenie alebo súbor projektov, ktoré boli vybrané PPA alebo ktoré prispievajú k napĺňaniu cieľov priority alebo priorít.

**Opatrenie** - súbor operácií, ktorými sa prispieva k jednej alebo viacerým prioritám Únie pre rozvoj vidieka.

**Oprávnené výdavky –** výdavky, ktoré skutočne vznikli a boli uhradené Prijímateľom pri Realizácii aktivít Projektu v súvislosti s Projektom, v zmysle Zmluvy; s ohľadom na definíciu Celkových oprávnených výdavkov, výška Oprávnených výdavkov môže byť rovná alebo nižšia ako výška Celkových oprávnených výdavkov a súčasne rovná alebo vyššia ako výška Schválených oprávnených výdavkov.

**Orgán finančného riadenia EPFRV** – Ministerstvo pôdohospodárstva a rozvoja vidieka, sekcia pôdohospodárskej politiky a rozpočtu.

**Okolnosť vylučujúca zodpovednosť** alebo **OVZ** – prekážka, ktorá nastala nezávisle od vôle, konania alebo opomenutia zmluvnej strany a bráni jej v splnení jej povinnosti, ak nemožno rozumne predpokladať, že by zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu, pokiaľ trvá prekážka, s ktorou sú tieto účinky spojené. Zodpovednosť zmluvnej strany nevylučuje prekážka, ktorá nastala až v čase, keď bola zmluvná strana v omeškaní s plnením svojej povinnosti, alebo vznikla z jej hospodárskych pomerov. Na posúdenie toho, či určitá udalosť je OVZ, sa použije ustanovenie §374 Obchodného zákonníka a ustálené výklady a judikatúra k tomuto ustanoveniu.

V zmysle uvedeného udalosť, ktorá má byť OVZ, musí spĺňať všetky nasledovné podmienky:

1. dočasný charakter prekážky, ktorý bráni zmluvnej strane plniť si povinnosti zo záväzku po určitú dobu, ktoré inak je možné splniť a ktorý je základným rozlišovacím znakom od dodatočnej objektívnej nemožnosti plnenia, kedy povinnosť dlžníka zanikne, s ohľadom na to, že dodatočná nemožnosť plnenia má trvalý, nie dočasný charakter,
2. objektívna povaha, v dôsledku čoho OVZ musí byť nezávislá od vôle zmluvnej strany, ktorá vznik takejto udalosti nevie ovplyvniť,
3. musí mať takú povahu, že bráni zmluvnej strane v plnení jej povinností, a to bez ohľadu na to, či ide o právne prekážky, prírodné udalosti alebo ďalšie okolnosti vis maior,
4. neodvrátiteľnosť, v dôsledku ktorej nie je možné rozumne predpokladať, že zmluvná strana by mohla túto prekážku odvrátiť alebo prekonať, alebo odvrátiť alebo prekonať jej následky v rámci lehoty, po ktorú OVZ trvá,
5. nepredvídateľnosť, ktorú možno považovať za preukázanú, ak zmluvná strana nemohla pri uzavretí Zmluvy predpokladať, že k takejto prekážke dôjde, pričom sa predpokladá, že povinnosti vyplývajúce zo všeobecne-záväzných právnych predpisov SR alebo priamo účinných právnych aktov EÚ sú alebo majú byť každému známe.
6. Zmluvná strana nie je už v čase vzniku prekážky v omeškaní s plnením povinnosti, ktorej táto prekážka bráni.

Za OVZ sa považuje aj uzatvorenie Štátnej pokladnice. Za OVZ sa nepovažuje plynutie lehôt v rozsahu, ako vyplývajú z právnych predpisov SR a právnych aktov EÚ.

**Opakovaný** – výskyt určitej identickej skutočnosti najmenej dvakrát.

**Prijímateľ** – osoba od nadobudnutia účinnosti Zmluvy alebo právoplatnosti rozhodnutia o schválení ŽoNFP (ak je prijímateľ a poskytovateľ tá istá osoba), ktorému bola schválená ŽoNFP podľa zákona č. 292/2014 Z.z..

**Príspevok** – finančné prostriedky poskytované z európskych štrukturálnych a investičných fondov a finančné prostriedky poskytované zo štátneho rozpočtu určené na financovanie spoločných programov Slovenskej republiky a Európskej únie; príspevok je poskytovaný vo forme NFP na realizáciu projektu na základe Zmluvy podľa § 25 alebo rozhodnutia podľa § 16 ods. 2 zákona o EŠIF.

**Pohľadávka z príspevku** – pohľadávka štátu v správe PPA na vrátenie príspevku alebo jeho časti na základe PPA zisteného porušenia všeobecne záväzných právnych predpisov /Zmluvy zo strany prijímateľa, partnera alebo užívateľa.

**Platba** – finančný prevod príspevku alebo jeho časti.

**Projekt** - súhrn aktivít, na ktoré sa vzťahuje poskytnutie príspevku, ktoré predkladá žiadateľ v ŽoNFP a ktoré realizuje prijímateľ sám alebo s partnerom v súlade so Zmluvou alebo rozhodnutím podľa § 16 ods. 2 zákona o EŠIF; projektom je aj integrovaný projekt a kolektívna investícia.

**Poskytovateľ** – Pôdohospodárska platobná agentúra.

**Partner** – osoba, ktorá sa spolupodieľa na príprave projektu so žiadateľom a na realizácii projektu s prijímateľom podľa Zmluvy alebo podľa písomnej zmluvy uzavretej medzi prijímateľom a partnerom alebo ktorá sa spolupodieľa na realizácii projektu s prijímateľom podľa Zmluvy alebo podľa písomnej zmluvy uzavretej medzi prijímateľom a partnerom.

**Podstatná zmena Projektu –** má význam uvedený v článku 71 nariadenia (EÚ) č. 1303/2013. Podstatná zmena projektu, ktorého súčasťou je investícia do infraštruktúry alebo investícia do výroby, nastane, ak v období od začatia realizácie aktivít projektu do uplynutia piatich rokov od finančného ukončenia projektu alebo do uplynutia obdobia stanoveného v pravidlách o štátnej pomoci, ak sa v rámci projektu poskytuje pomoc, dôjde v projekte alebo v súvislosti s ním k niektorej z nasledujúcich skutočností:

a. skončeniu alebo premiestneniu výrobnej činnosti mimo oprávnené miesto realizácie projektu, t.j. dôjde k porušeniu podmienky poskytnutia príspevku spočívajúcej v oprávnenosti miesta realizácie projektu,

b. zmene vlastníctva položky infraštruktúry, ktorá poskytuje prijímateľovi alebo tretej osobe neoprávnené zvýhodnenie, bez ohľadu na to, či ide o súkromnoprávny-subjekt alebo orgán verejnej moci,

c. podstatnej zmene projektu, ktorá ovplyvňuje povahu alebo ciele projektu alebo podmienky jeho realizácie, v porovnaní so stavom, v akom bol projekt schválený.

Podstatná zmena nastane aj v prípade, ak v období 10 rokov od finančného ukončenia Projektu dôjde k presunu výrobnej činnosti, ktorá bola súčasťou projektu, mimo EÚ, okrem prípadu, ak prijímateľom je MSP. Ak sa NFP poskytuje vo forme štátnej pomoci, obdobie 10 rokov nahradí doba platná na základe pravidiel o štátnej pomoci.

V prípade, ak súčasťou projektu nie je investícia do výroby, ani investícia do infraštruktúry, podstatná zmena projektu nastane, ak projekt podlieha povinnosti zachovať investíciu podľa uplatniteľných pravidiel o štátnej pomoci a keď sa v ich prípade skončí alebo premiestni výrobná činnosť v rámci obdobia stanoveného v týchto pravidlách.

**Pracovný deň** – deň, ktorým nie je sobota, nedeľa alebo deň pracovného pokoja v zmysle zákona č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov.

**Právne predpisy alebo právne akty EÚ** – pre účely Zmluvy zahŕňajú primárne pramene práva EÚ (najmä zakladajúce zmluvy; doplnky, protokoly a deklarácie, pripojené k zmluvám; dohody o pristúpení k EÚ; ale aj akty, ktoré prijíma Európska rada s cieľom zabezpečiť hladké fungovanie EÚ); sekundárne pramene práva EÚ (nariadenia, smernice, rozhodnutia, odporúčania a stanoviská)  a ostatné dokumenty, z ktorých vyplývajú práva a povinnosti, ak boli Zverejnené v Úradnom vestníku EÚ.

**Právne predpisy SR** – všeobecne záväzné právne predpisy Slovenskej republiky**.**

**Predmet projektu** – hmotne zachytiteľná podstata projektu, ktorej nadobudnutie, realizácia, rekonštrukcia, poskytnutie alebo iné aktivity opísané v projekte boli spolufinancované z NFP; môže ísť napríklad o stavbu, zariadenie, dokumentáciu, inú vec, majetkovú hodnotu alebo právo, pričom jeden projekt môže zahŕňať aj viacero predmetov projektu.

**Poľnohospodárska plocha** – akákoľvek plocha, ktorú zaberá orná pôda, trvalý trávny porast a trvalé pastviny alebo trvalé plodiny vymedzené v článku 4 nariadenia (EÚ) č. 1307/2013.

**Prírodná katastrofa** – prirodzene sa vyskytujúca udalosť biotického alebo abiotického charakteru, ktorá vedie k významnému narušeniu systémov poľnohospodárskej výroby alebo lesných štruktúr a ktorá v konečnom dôsledku spôsobí významné hospodárske škody v odvetviach poľnohospodárstva alebo lesníctva.

**Poľnohospodár** – poľnohospodár v zmysle článku 4 nariadenia (EÚ) č. 1307/2013.

**Riadiaci orgán –** orgán štátnej správy, ktorý je určený na realizáciu EPFRV a zodpovedá za riadenie EPFRV v súlade so zásadou riadneho finančného hospodárenia podľa článku 125 nariadenia Európskeho parlamentu a Rady (EÚ) č. 1303/2013. Riadiacim orgánom pre EPFRV je Ministerstvo pôdohospodárstva a rozvoja vidieka Slovenskej republiky. Ak je to účelné, Riadiaci orgán môže konať aj prostredníctvom Sprostredkovateľského orgánu**.**

**Riadne –** uskutočnenie (právneho) úkonu v súlade so Zmluvou, právnymi predpismi SR a právnymi aktmi EÚ a s Príručkou pre Prijímateľa, príslušnou schémou pomoci, ak je súčasťou projektu poskytnutie pomoci, Systémom finančného riadenia EPFRV, Systémom riadenia PRV.

**Schémy štátnej pomoci a schémy pomoci „de minimis“,** spoločne aj ako **„schémy pomoci“** – dokumenty, ktoré presne stanovujú pravidlá a podmienky, na ktorých základe môže PPA poskytnúť štátnu pomoc a pomoc „de minimis“ jednotlivým prijímateľom.

**Schválená žiadosť o NFP –** ŽoNFP, v rozsahu a obsahu ako bola schválená PPA v rámci konania o žiadosti v zmysle § 19 ods. 8 zákona o EŠIF a ktorá je uložená na PPA.

**Systém riadenia PRV –** dokument vydaný RO, ktorého účelom je definovať štandardné procesy a postupy riadenia EPFRV, ktoré sú záväzné pre všetky zúčastnené subjekty; dokument je zverejnený na webovom sídle PPA.

**Systém finančného riadenia EPFRV –** dokument vydaný Orgánom finančného riadenia, ktorý predstavuje súhrn pravidiel, postupov a činností financovania príspevku. Dokument je zverejnený na webovom sídle MPRV SR.

**Správa o zistenej nezrovnalosti** – dokument, na ktorého základe je oficiálne zdokumentované podozrenie z nezrovnalosti alebo zistenie nezrovnalosti.

**Štátna pomoc** alebo **pomoc** – akákoľvek pomoc poskytovaná z prostriedkov štátneho rozpočtu SR alebo akoukoľvek formou z verejných zdrojov podniku podľa článku 107 ods. 1 Zmluvy o fungovaní EÚ, ktorá narúša súťaž alebo hrozí narušením súťaže tým, že zvýhodňuje určité podniky alebo výrobu určitých druhov tovarov a môže nepriaznivo ovplyvniť obchod medzi členskými štátmi Európskej únie. Pomocou sa rozumie pomoc de minimis ako aj štátna pomoc. Povinnosti zmluvných strán, ktoré pre ne vyplývajú z právneho poriadku SR alebo z právnych aktov EÚ ohľadom štátnej pomoci, zostávajú plnohodnotne aplikovateľné bez ohľadu na to, či ich Zmluva uvádza vo vzťahu ku konkrétnemu projektu prijímateľa, zahŕňajúcom poskytnutie pomoci, ako aj bez ohľadu na to, či sa prijímateľ považuje podľa právnych predpisov Slovenskej republiky za verejnoprávny subjekt alebo subjekt súkromného práva.

**Účtovný doklad –** doklad definovaný v § 10 ods. 1 zákona č. 431/2002 Z. z. o účtovníctve v znení neskorších predpisov. **Výzva na predkladanie žiadostí** alebo **Výzva –** východiskový metodický a odborný podklad zo strany Poskytovateľa, na základe ktorého Prijímateľ v postavení žiadateľa vypracoval a predložil ŽoNFP Poskytovateľovi.

**Včas –** konanie v súlade s časom plnenia určenom v Zmluve, v Právnych predpisoch SR a právnych aktoch EÚ a v Príručke pre žiadateľa, vo Výzve, v Príručke pre Prijímateľa, v príslušnej schéme pomoci, ak projekt zahŕňa poskytnutie pomoci, v Systéme finančného riadenia, v Systéme riadenia PRV.

**Verejné obstarávanie** alebo **VO –** postupy obstarávania služieb, tovarov a stavebných prác v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zákon o VO“) v súvislosti s výberom dodávateľa; ak sa v Zmluve uvádza pojem Verejné obstarávanie vo všeobecnom význame obstarávania služieb, tovarov a stavebných prác, t. j. bez ohľadu na konkrétne postupy obstarávania, zahŕňa aj iné druhy obstarávania nespadajúce pod zákon o VO, ak ich právny poriadok SR pre konkrétny prípad pripúšťa.

**Vládny audit** – vládnym auditom sa rozumie nezávislá, objektívna, overovacia, hodnotiaca a uisťovania činnosť vykonávaná podľa zákona o finančnej kontrole a audite, osobitných predpisov a so zohľadnením medzinárodne uznávaných audítorských štandardov.

**Vyššia moc (mimoriadne okolnosti)** – sa môžu uznať najmä v týchto prípadoch:

* 1. úmrtie prijímateľa,
	2. dlhodobá pracovná neschopnosť prijímateľa,
	3. závažná prírodná katastrofa, ktorá vážne postihla podnik,
	4. náhodné zničenie budov podniku vyhradených pre hospodárske zvieratá,
	5. epizootické alebo rastlinné ochorenie, ktoré postihlo všetky hospodárske zvieratá alebo plodiny prijímateľa alebo časť z nich,
	6. vyvlastnenie celého podniku alebo jeho časti, ak sa uvedené vyvlastnenie nedalo predpokladať v deň podania ŽoNFP.

**Žiadosť o platbu** alebo **ŽoP -** dokument, ktorý pozostáva z formuláru žiadosti a povinných príloh, na základe ktorého je prijímateľovi uhrádzaný príspevok, t.j. prostriedky EÚ a štátneho rozpočtu na spolufinancovanie v príslušnom pomere.

**Žiadosť o vrátenie finančných prostriedkov** alebo **ŽoV** –doklad, ktorý pozostáva z formuláru žiadosti o vrátenie finančných prostriedkov a príloh, na ktorých základe má prijímateľ povinnosť vrátiť finančné prostriedky v príslušnom pomere na stanovené bankové účty.

1. ZOZNAM POUŽITÝCH SKRATIEK

|  |  |
| --- | --- |
| **EK** | Európska komisia |
| **EPFRV** | Európsky poľnohospodársky fond pre rozvoj vidieka |
| **EÚ** | Európska únia |
| **MPRV SR** | Ministerstvo pôdohospodárstva a rozvoja vidieka SR |
| **NFP** | Nenávratný finančný príspevok |
| **PPA** | Pôdohospodárska platobná agentúra |
| **PRV** | Program rozvoja vidieka Slovenskej republiky 2014 – 2020 |
| **RO** | Riadiaci orgán |
| **SR** | Slovenská republika |
| **ŠR** | štátny rozpočet |
| **Z. z.** | Zbierka zákonov |
| **ŽoNFP** | Žiadosť o nenávratný finančný príspevok z PRV – projekt |
| **príručka** | Príručka pre žiadateľa o NFP |
| **Zákon o EŠIF** | Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov |
| **CLLD** | Miestny rozvoj vedený komunitou |
| **MAS** | Miestna akčná skupina |
| **Systém riadenia** | Systém riadenia PRV 2014 -2020 |
| **Zmluva** | Zmluva o poskytnutí NFP |
| **Príručka pre prijímateľa** | Príručka pre prijímateľa nenávratného finančného príspevku z Programu rozvoja vidieka SR 2014 -2020 |
| **Zákon o EŠIF** | Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov |
| **Výzva** | Výzva na predkladanie žiadostí o nenávratný finančný príspevok |
| **SFR EPFRV** | Systém finančného riadenia EPFRV |
| **MS** | Monitorovacia správa |
| **MSP** | Malý a stredný podnik |
| **IS** | Informačný systém |
| **ŽoP** | Žiadosť o platbu |
| **FO** | Fyzická osoba |
| **PO** | Právnická osoba |
| **Znalecký posudok** | Posudok, vypracovaný podľa vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov |
| **ZVO** | zákon č. 343/2015 Z. z. o verejnom obstarávaní a o zmene niektorých zákonov v znení neskorších predpisov  |
| **PMÚ** | Protimonopolný úrad SR |
| **ÚVO** | Úrad pre verejné obstarávanie |

1. ZOZNAM PRÍLOH

Príloha č. 1: Oznámenie o zahájení realizácie podnikateľského plánu – záväzný vzor

Príloha č. 2: Žiadosť o vypracovanie zmluvy o zriadení záložného práva – záväzný vzor

Príloha č. 3: Vyhlásenie ručiteľa – odporúčaný vzor

Príloha č. 4: Banková záruka – odporúčaný vzor

Príloha č. 5: Žiadosť o významnejšiu zmenu projektu – záväzný vzor

Príloha č. 6: Oznámenie menej významnej zmeny projektu – záväzný vzor

Príloha č. 7: Oznámenie o splnení podmienky poskytnutia príspevku – záväzný vzor

Príloha č. 8: Oznámenie o plnení podmienok udržateľnosti projektu – záväzný vzor

1. ) Uvedená lehota neplatí pri Technickej pomoci. Pri Technickej pomoci je PPA povinná vykonať postupy uvedené v bodoch 2. až 5. v termíne do 15 pracovných dní odo dňa prijatia kompletnej ŽoP. [↑](#footnote-ref-1)
2. ) V prípade opatrenia 4.3 Podpora investícií do infraštruktúry týkajúcej sa rozvoja, modernizácie alebo adaptácie poľnohospodárstva a lesníctva – vypracovanie a vykonanie projektov pozemkových úprav štatutárny orgán prijímateľa môže zastúpiť zodpovedný pracovník prijímateľa. [↑](#footnote-ref-2)
3. Atlas rómskych komunít 2013 (<http://www.minv.sk/?atlas_2013>). [↑](#footnote-ref-3)